

PALANGOS MIESTO SAVIVALDYBĖS TARYBA

SPRENDIMAS
DĖL PALANGOS MIESTO SAVIVALDYBĖS TARYBOS, MERO IR ADMINISTRACIJOS DIREKTORIAUS 2020 METŲ VEIKLOS ATASKAITŲ

2021 m. balandžio 29 d. Nr. T2-92
Palanga


Vadovaudamasi Lietuvos Respublikos vietos savivaldos įstatymo 12 straipsnio 2 dalimi, 20 straipsnio 7 dalimi, 29 straipsnio 8 dalies 9 ir 10 punktais ir Palangos miesto savivaldybės tarybos veiklos reglamento, patvirtinto Palangos miesto savivaldybės tarybos 2020 m. lapkričio 4 d. sprendimo Nr. T2-217 „Dėl Palangos miesto savivaldybės tarybos veiklos reglamento tvirtinimo“ 1 punktu, 126 ir 225 punktais, Palangos miesto savivaldybės taryba nusprendžia:
Pritarti pridedamoms:
1. Palangos miesto savivaldybės tarybos 2020 m. veiklos ataskaitai.
2. Palangos miesto savivaldybės mero 2020 m. veiklos ataskaitai.
3. Palangos miesto savivaldybės administracijos direktoriaus 2020 m. veiklos ataskaitai.



Meras		Šarūnas Vaitkus



PRITARTA
Palangos miesto savivaldybės tarybos
2021 m. balandžio 29 sprendimo Nr. T2-92
1 punktu


PALANGOS MIESTO SAVIVALDYBĖS TARYBOS 2020 M. VEIKLOS
ATASKAITA

Vadovaujantis Lietuvos Respublikos vietos savivaldos įstatymo 12 straipsnio 2 dalimi ir Palangos miesto savivaldybės tarybos veiklos reglamento, patvirtinto Palangos miesto savivaldybės tarybos 2020 m. lapkričio 4 d. sprendimo Nr. T2-217 „Dėl Palangos miesto savivaldybės tarybos veiklos reglamento tvirtinimo“ 1 punktu, taryba ne rečiau kaip vieną kartą per metus – iki gegužės 1 dienos privalo savivaldybės bendruomenei pateikti viešą metinę savo veiklos ataskaitą. Ataskaitą tarybos vardu pateikia meras Tarybos posėdyje.
Taryba yra savivaldybės atstovaujamoji institucija, turinti vietos valdžios ir viešojo administravimo teises ir pareigas, kuriai vadovauja Lietuvos Respublikos savivaldybių tarybų rinkimų įstatymo nustatyta tvarka vienmandatėje rinkimų apygardoje tiesiogiai išrinktas Savivaldybės tarybos narys – savivaldybės meras (Lietuvos Respublikos vietos savivaldos įstatymo 3 straipsnio 3 dalies 1 punktas). Palangos miesto savivaldybės tarybą (toliau – Taryba) sudaro pagal Lietuvos Respublikos savivaldybių tarybų rinkimų įstatymą išrinktas 21 tarybos narys (Lietuvos Respublikos savivaldybių tarybų rinkimų įstatymo 10 straipsnio 1 dalies 6 punktas).

1. TARYBOS SUDĖTIS 

9-ojo šaukimo Tarybos sudėtis. 2019 m. kovo 3 d. vykusių Lietuvos Respublikos savivaldybių tarybų ir tiesioginių mero rinkimų metu ketverių metų kadencijai išrinkta 9-ojo šaukimo Palangos miesto savivaldybės taryba, Palangos miesto meru išrinktas Šarūnas Vaitkus. 
2020 metais 9-ojo šaukimo Taryboje dirbo 4 (keturių) politinių partijų bei vieno visuomeninio rinkimų komiteto atstovai. 9-ojo šaukimo Tarybos sudėtis pagal politinių partijų turimų mandatų skaičių 2020 m.:
· Tėvynės sąjunga-Lietuvos krikščionys demokratai (15 mandatų): Andrius Bajoras, Arvydas Dočkus, Gediminas Gečas, Sondra Kulikauskienė, Rimantas Antanas Mikalkėnas, Ilona Pociuvienė, Paulius Rojus (nuo 2020 m. lapkričio 26 d. – pakeitė LR Seimo nariu tapusį Mindaugą Skritulską),  Saulius Simė, Mindaugas Skritulskas (M. Skritulskui tapus LR Seimo nariu, nuo 2020 m. lapkričio 26 d. jį pakeitė Paulius Rojus), Vaidas Šimaitis, Bronius Vaitkus, Šarūnas Vaitkus, Dainius Želvys, Julius Tomas Žulkus, Justas Žulkus, Vladas Žulkus. 
· Lietuvos socialdemokratų partija (LSDP) (2 mandatai): Svetlana Grigorian, Renata Surblytė.
· Lietuvos socialdemokratų darbo partija (LSDDP) (2 mandatai): Domininkas Jurevičius, Elena Kuznecova.  
· Lietuvos valstiečių ir žaliųjų sąjunga (1 mandatas): Darius Kubilius. 
· Visuomeninis rinkimų komitetas „Palangiškiai“ (1 mandatas): Eugenijus Simutis. 
2020 m. 9-ojo šaukimo Taryboje veikė dvi frakcijos. Opozicinę „Jungtinę Socialdemokratų ir komiteto „Palangiškiai“ frakciją (įkurta 2019-05-30) sudarė Svetlana Grigorian (seniūnė), Renata Surblytė ir Eugenijus Simutis. Opozicinę „Tikroji opozicija“ frakciją (įkurta 2019-07-09) sudarė Elena Kuznecova (seniūnė), Domininkas Jurevičius ir Darius Kubilius. 



1. TARYBOS POSĖDŽIAI

2020 m. buvo sušaukta ir įvyko 12 (dvylika) Tarybos posėdžių: sausio 23 d., vasario 20 d., balandžio 2 d., balandžio 23 d., gegužės 5 d., birželio 4 d., liepos 1 d., rugpjūčio 20 d., rugsėjo 24 d., spalio 27 d., lapkričio 19 d. ir gruodžio 17 d.
Tarybos posėdžiuose priimti 267 (du šimtai šešiasdešimt septyni) sprendimai. Tarybos posėdžiai yra vieši, gyventojai informuojami apie juos ir priimtus sprendimus Reglamente nustatyta tvarka.

9-ojo šaukimo Tarybos posėdžių lankomumas

	Eil. Nr.
	Pavardė, vardas
	Įvyko posėdžių
	Dalyvavo
	Praleistų posėdžių skaičius
(nurodyta nedalyva-vimo priežastis)
	Praleistų posėdžių skaičius
(nenurodyta nedalyva-vimo priežastis)

	1.
	Bajoras Andrius
	12
	12
	
	

	2.
	Dočkus Arvydas
	12
	11
	1
	

	3.
	Gečas Gediminas
	12
	12
	
	

	4.
	Grigorian Svetlana
	12
	12
	
	

	5. 
	Jurevičius Domininkas
	12
	12
	
	

	6.
	Kubilius Darius
	12
	11
	1
	

	7.
	Kulikauskienė Sondra
	12
	11
	1
	

	8.
	Kuznecova Elena
	12
	12
	
	

	9.
	Mikalkėnas Rimantas Antanas
	12
	12
	
	

	10.
	Pociuvienė Ilona
	12
	12
	
	

	11.
	Rojus Paulius (pakeitė Mindaugą Skritulską nuo 2020 m. lapkričio 26 d.) 
	2
	2
	
	

	12.
	Simė Saulius
	12
	11
	1
	

	13.
	Simutis Eugenijus
	12
	12
	
	

	14. 
	Mindaugas Skritulskas (išrinktas Seimo nariu nuo 2020-11-13)
	10
	10
	
	

	15.
	Surblytė Renata
	12
	11
	1
	

	16.
	Šimaitis Vaidas
	12
	12
	
	

	17.
	Vaitkus Bronius
	12
	10
	2
	

	18.
	Vaitkus Šarūnas
	12
	9
	3
	

	19.
	Želvys Dainius
	12
	11
	1
	

	20.
	Žulkus Julius Tomas
	12
	11
	1
	

	21.
	Žulkus Justas
	12
	12
	
	

	22.
	Žulkus Vladas
	12
	12
	
	



13 (trylika) Tarybos narių nepraleido nė vieno posėdžio, o nurodę pateisinamą nedalyvavimo priežastį po 1 posėdį praleido 7 (septyni) Tarybos nariai, po 2 posėdžius praleido 1 (vienas) Tarybos narys, 3 posėdžius praleido 1 (vienas) Tarybos narys. Nė vienas Tarybos narys nepraleido posėdžių be pateisinamos priežasties. 
Dėl COVID-19 pandemijos Tarybos posėdžiai nuo 2020 m. balandžio 9 d. buvo organizuojami nuotoliniu būdu.



1. TARYBOS KOMITETAI IR KOMISIJOS

Tarybos nariai savo įgaliojimus vykdo svarstydami ir spręsdami klausimus Tarybos, komitetų bei komisijų posėdžiuose, frakcijų ir darbo grupių pasitarimuose.
2020 m. Tarybos nariai dalyvavo 5 Tarybos sudarytų komitetų (žr. paveikslą) veikloje. 




TARYBOS KOMITETAI
ŠVIETIMO, KULTŪROS IR SPORTO








STATYBOS IR MIESTO ŪKIO



EKONOMIKOS IR FINANSŲ
KONTROLĖS
TURIZMO, SVEIKATOS IR SOCIALINĖS APSAUGOS









Tarybos komitetų posėdžių skaičiaus 2019–2020 m. palyginamoji lentelė:

	Komiteto pavadinimas
	Posėdžių
skaičius
2019 m.
	Posėdžių
skaičius
2020 m.

	Ekonomikos ir finansų komitetas
	19
	15

	Statybos ir miesto ūkio komitetas
	20
	19

	Turizmo, sveikatos ir socialinės apsaugos komitetas
	14
	13

	Švietimo, kultūros ir sporto komitetas
	18
	17

	Kontrolės komitetas
	1
	4

	Iš viso:
	72
	68




9-ojo šaukimo Tarybos Ekonomikos ir finansų komitetas 2020 m. posėdžiavo 15 kartų. Posėdžių metu buvo apsvarstyti 250 sprendimų projektai, iš kurių 229 sprendimų projektams pritarta, 1 atidėtas ir 20 pritarta su pakeitimais. Ekonomikos ir finansų komitetas Tarybos veiklos reglamento nustatyta tvarka apsvarstė Palangos miesto savivaldybės 2020 metų biudžeto projektą, apibendrino gautus pasiūlymus ir pateikė siūlymą jį pakeisti. Komiteto nariai susipažino ir apsvarstė 7 raštus, nukreiptus Komitetui svarstyti. 
[bookmark: _Hlk31016505]Jungtiniame Ekonomikos ir finansų bei Švietimo, kultūros ir sporto komitetų 2020 m. gegužės 12 d. posėdyje buvo svarstomi klausimai dėl klasių komplektavimo Palangos senojoje gimnazijoje ir „Baltijos“ pagrindinėje mokykloje bei dėl priėmimo į I gimnazijos klasę atrankos kriterijų.



2020 m. įvyko 15 9-ojo šaukimo Ekonomikos ir finansų komiteto posėdžių. 

	9-ojo šaukimo Palangos miesto savivaldybės tarybos Ekonomikos ir finansų komitetas
(sudarytas Palangos miesto savivaldybės tarybos 2019 m. balandžio 24 d. sprendimo Nr. T2-80 „Dėl komitetų sudarymo“ 1.1 punktu, pakeistas Tarybos 2020 m. gruodžio 29 d. sprendimu Nr. T2-249)
	Įvyko posėdžių 
	Komiteto nariai
	Dalyvavo
	Nedalyvavo

	
	15
	Gediminas Gečas
	13
	2

	
	13
	Mindaugas Skritulskas – pirmininkas (nuo 2020 m. lapkričio 13 d. Tarybos nario įgaliojimai nutrūko tapus Seimo nariu)
	12
	1

	
	15
	Elena Kuznecova – pavaduotoja
	14
	1

	
	15
	Rimantas Antanas Mikalkėnas 
	14
	1

	
	15
	Renata Surblytė 
	11
	4

	
	0
	Paulius Rojus (nuo 2020 m. gruodžio 29 d.)
	0
	0




9-ojo šaukimo Tarybos Statybos ir miesto ūkio komitetas 2020 m. posėdžiavo 19 kartų. Posėdžių metu buvo apsvarstyti 82 sprendimų projektai, iš kurių 76 sprendimų projektams  pritarta, 3 pritarta su pakeitimais, 1 nepritarta ir 2 sprendimo projektai atidėti. Komitetas apsvarstė 14 klausimų, susijusių su žemės sklypais, infrastruktūra, šilumos ūkiu, švaros taisyklėmis, įstaigų įstatais ir kt.
2019 m. įvyko 19 9-ojo šaukimo Statybos ir miesto ūkio komiteto posėdžių. 

	9-ojo šaukimo Palangos miesto savivaldybės tarybos Statybos ir miesto ūkio komitetas
(sudarytas Palangos miesto savivaldybės tarybos 2019 m. balandžio 24 d. sprendimo Nr. T2-80 „Dėl komitetų sudarymo“ 1.2 punktu, pakeistas Tarybos 2019 m. gegužės 30 d. sprendimu Nr. T2-121)
	Įvyko posėdžių 
	Komiteto nariai
	Dalyvavo
	Nedalyvavo

	
	19
	Domininkas Jurevičius 
	19
	-

	
	19
	Bronius Vaitkus 
	9
	10

	
	19
	Vaidas Šimaitis 
	19
	-

	
	19
	Dainius Želvys – pirmininkas
	14
	5

	
	19
	Julius Tomas Žulkus – pavaduotojas
	17
	2



9-ojo šaukimo Tarybos Švietimo, kultūros ir sporto komitetas 2020 m. posėdžiavo 17 kartų. Posėdžių metu buvo apsvarstyti 116 sprendimų projektų, iš kurių 112 sprendimų projektų pritarta ir 4 pritarta su pakeitimais. Švietimo, kultūros ir sporto komitetas dalyvavo jungtiniame Tarybos komitetų posėdyje dėl klasių komplektavimo Palangos senojoje gimnazijoje ir „Baltijos“ pagrindinėje mokykloje bei dėl priėmimo į I gimnazijos klasę atrankos kriterijų, kuris įvyko 2020 m. gegužės 12 d. Komitetas apsvarstė 7 raštus, nukreiptus jam svarstyti, klausimus dėl Palangos miesto savivaldybės viešosios bibliotekos dalyvavimo projekte ,,Kūrybinis žvilgsnis į rytojų“ ir jo dalinio finansavimo užtikrinimo (pateikė pasiūlymą Administracijai) bei dėl sporto prioritetų, tikslų, uždavinių rengiamame Palangos miesto savivaldybės 2021–2030 m. strateginiame plėtros plane (pateikė pasiūlymą Administracijai).
2020 m. įvyko 17 9-ojo šaukimo Švietimo, kultūros ir sporto komiteto posėdžių. 

	9-ojo šaukimo Palangos miesto savivaldybės tarybos Švietimo, kultūros ir sporto komitetas
(sudarytas Palangos miesto savivaldybės tarybos 2019 m. balandžio 24 d. sprendimo Nr. T2-80 „Dėl komitetų sudarymo“ 1.4 punktu, pakeistas Tarybos 2019 m. gegužės 30 d. sprendimu Nr. T2-121)
	Įvyko posėdžių 
	Komiteto nariai
	Dalyvavo
	Nedalyvavo

	
	17
	Arvydas Dočkus – pavaduotojas
	17
	-

	
	17
	Darius Kubilius
	17
	-

	
	17
	Ilona Pociuvienė – pirmininkė
	16
	1

	
	17
	Eugenijus Simutis
	17
	-

	
	17
	Vladas Žulkus
	15
	2



9-ojo šaukimo Tarybos Turizmo, sveikatos ir socialinės apsaugos komitetas 2020 m. posėdžiavo 13 kartų. Posėdžių metu buvo apsvarstyti 59 sprendimų projektai, iš kurių 58 sprendimų projektams pritarta ir 1 pritarta su pakeitimais. Komitetas apsvarstė nukreiptus svarstyti 2 klausimus. 
2020 m. įvyko 13 9-ojo šaukimo Turizmo, sveikatos ir socialinės apsaugos komiteto posėdžių. 

	8-ojo šaukimo Palangos miesto savivaldybės tarybos Turizmo, sveikatos ir socialinės apsaugos komitetas
(sudarytas Palangos miesto savivaldybės tarybos 2019 m. balandžio 24 d. sprendimo Nr. T2-80 „Dėl komitetų sudarymo“ 1.3 punktu)
	Įvyko posėdžių 
	Komiteto nariai
	Dalyvavo
	Nedalyvavo

	
	13
	Andrius Bajoras 
	13
	–

	
	13
	Svetlana Grigorian
	9
	4

	
	13
	Sondra Kulikauskienė – pavaduotojas
	8
	5

	
	13
	Saulius Simė – pirmininkas
	12
	1

	
	13
	Justas Žulkus
	12
	1



[bookmark: _Hlk38884121]9-ojo šaukimo Tarybos Kontrolės komitetas 2020 m. posėdžiavo 4 kartus ir apsvarstė 8 klausimus: sprendimo „Dėl Palangos miesto savivaldybės tarybos kontrolės komiteto 2020 m. veiklos programos tvirtinimo“ projektą; dėl Palangos miesto savivaldybės kontrolės ir audito tarnybos 2020 m. programos sąmatos, išlaidų prekėms ir paslaugoms bei ilgalaikiam materialiniam ir nematerialiniam turtui įsigyti projekto; sprendimo „Dėl Palangos miesto savivaldybės kontrolės ir audito tarnybos 2019 metų veiklos ataskaitos“ projektą; dėl Palangos miesto savivaldybės kontrolės ir audito tarnybos 2020 metų veiklos vykdymo; dėl informacijos apie Palangos miesto savivaldybės kontrolės ir audito tarnybos 2020 m. atliktus auditus ir jų rezultatus; dėl Palangos miesto savivaldybės kontrolės ir audito tarnybos 2021 m. veiklos plano; dėl Palangos miesto savivaldybės administracijos informacijos apie Kontrolės ir audito tarnybos atlikto Savivaldybės 2019 m. konsoliduotųjų ataskaitų rinkinio audito rekomendacijų įgyvendinimą ir kitus klausimus bei pateikė pasiūlymus Administracijai bei Kontrolės ir audito tarnybai.
2020 m. įvyko 4 9-ojo šaukimo Kontrolės komiteto posėdžiai.

	9-ojo šaukimo Palangos miesto savivaldybės tarybos Kontrolės komitetas
(sudarytas Tarybos 2019 m. liepos 9 d. sprendimu Nr. T2-143 ,,Dėl Kontrolės komiteto sudarymo“, pakeistas Tarybos 2019 m. rugpjūčio 29 d. sprendimu Nr. T2-173, Tarybos 2020 m. gruodžio 29 d. sprendimu Nr. T2-250,
Tarybos 2020 m. gruodžio 29 d. sprendimu Nr. T2-251)
	Įvyko posėdžių 
	Komiteto nariai
	Dalyvavo
	Nedalyvavo

	
	4
	Svetlana Grigorian
	4
	-

	
	4
	Domininkas Jurevičius
	4
	-

	
	4
	Elena Kuznecova – pirmininkė
	4
	-

	
	3
	Mindaugas Skritulskas – pavaduotojas (iki 2020 m. lapkričio 13 d.) 
	2
	1

	
	4
	Renata Surblytė
	2
	2

	
	4
	Dainius Želvys – pavaduotojas (nuo 2020 m. gruodžio 29 d.)
	3
	1

	
	0
	Paulius Rojus (nuo 2020 m. gruodžio 29 d.)
	0
	0



9-jojo šaukimo Palangos miesto savivaldybės tarybos nariai dalyvavo Etikos komisijos, Investicijų priežiūros komisijos, Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti, Eismo saugumo komisijos, Palangos miesto savivaldybės antikorupcijos komisijos, Strateginės plėtros tarybos veikloje, kitose komisijose ir darbo grupėse, sudarytose Savivaldybės administracijos direktoriaus.

1. TARYBOS SPRENDIMAI

9-ojo šaukimų Palangos miesto savivaldybės tarybos nariai parengė šiuos sprendimų projektus:

	Tarybos narys
	Parengti sprendimo projektai
	Pateikti prašymai, pasiūlymai, paklausimai ir pranešimai Merui ir Administracijai

	Andrius Bajoras 
	–
	–

	Arvydas Dočkus 
	–
	–

	Gediminas Gečas 
	–
	-

	Svetlana Grigorian
	–
	· Dėl Eismo saugumo komisijos (Reg. 2020-02-08, Nr. (8.15.) D5-4);
· Dėl p. Edmundo Pauliukonio kreipimosi (Reg. 2020-02-20, Nr. (8.15.) D5-5);
· Dėl Eismo saugumo komisijos, O. Dejienės ir E. Pauliukonio prašymų (Reg. 2020-02-24, Nr. (8.15.) D5-6);
· Dėl Monciškių gyventojų klausimo dėl susisiekimo (Reg. 2020-03-04, Nr. (8.15.) D5-8);
· Dėl informacijos pateikimo (Reg. 2020-03-10, Nr. (8.15.) D5-9);
· Dėl laiptinių dezinfekavimo (Reg. 2020-03-23, Nr. (8.15.) D5-12);
· Dėl Ekstremalių situacijų komisijos protokolų (Reg. 2020-03-24, Nr.  (8.15.) D5-13);
· Dėl apleisto pastato Mokyklos g. 28 (Reg. 2020-03-30, Nr. (8.15.) D5-14);
· Dėl apleisto pastato Mokyklos g. 28 (Reg. 2020-04-07, Nr.  (8.15.) D5-16);
· Dėl neprižiūrimų, nešienaujamų žemės plotų (Reg. 2020-06-10, Nr. (8.15.) D5-24);
· Dėl Palangos lopšelio-darželio „Gintarėlis“ vadovo (Reg. 2020-06-10, Nr.  (8.15.) D5-25);
· Dėl apleisto pastato Mokyklos g. 28 (Reg. 2020-06-16, Nr.  (8.15.) D5-26);
· Dėl informacijos pateikimo apie UAB „Palangos šilumos tinklai“ nemokumą (Reg. 2020-06-25, Nr.  (8.15.) D5-27);
· Dėl informacijos pateikimo (Reg. 2020-06-25, Nr.  (8.15.) D5-28);
· Dėl 2019-09-27 priimto Tarybos sprendimo Nr. T2-197 (Reg. 2020-06-29, Nr. (8.15.) D5-29);
· Dėl informacijos pateikimo, kokioje stadijoje yra autobusų stotelės su peronu Elijos g., Šventojoje įrengimas (Reg. 2020-07-15, Nr. (8.15.) D5-32);
· Dėl infrastruktūros pritaikymo Palangoje fizinę negalią turintiems žmonėms (Reg. 2020-08-24, Nr. (8.15.) D5-35);
· Dėl dviračių stovėjimo aikštelės įrengimo ir dviračių stovų pirkimo Ganyklų g. (Reg. 2020-09-10, Nr.  (8.15.) D5-36);
· Dėl Užkanavės gatvės techninio projekto (Reg. 2020-09-14, Nr. (8.15.) D5-37);
· Dėl 2019-03-18 Klaudijos Viesulaitės kreipimosi (Reg. 2020-09-18,  Nr. (8.15.) D5-38);
· Dėl laiku nepateikto atsakymo į 2020-08-05 Virginijos Steponkienės paklausimą (Reg. 2020-10-05, Nr. (8.15.) D5-41);
· Dėl tekstilės konteinerių įrengimo (Reg. 2020-11-03, Nr. (8.15.) D5-45); 
· Dėl informacijos pateikimo apie dokumentaliai neįformintos sumos išmokėjimo „Palangos komunalinis ūkis“ pagrindo (Reg. 2020-11-10, Nr.  (8.15.) D5-48);
· Dėl gatvių infrastruktūros Nemirsetoje (Reg. 2020-11-29, Nr. (8.15.) D5-50).

	Domininkas Jurevičius 
	· 
	· Dėl Tarybos sprendimo projekto „Dėl Palangos miesto sav. Tarybos 2014 m. gruodžio 18 d. sprendimo T2-406 pakeitimo“ teikimo (Reg. 2020-02-27, Nr. (8.15.) D5-7).

	Darius Kubilius
	· 
	· Dėl Kretingos g. 12 ir 14 namo gyventojų saugumo (Reg. 2020-01-17, Nr. (8.15.) D5-1);
· Dėl šokių kolektyvui „Jūrė“ vienkartinės finansinės paramos skyrimo (Reg. 2020-01-20, Nr. (8.15.) D5-2);
· Dėl planuojamų pastatų Jūratės g. 15 ir 17 rekonstrukcijos (Reg. Nr. 2020-03-19, Nr. (8.15.) D5-10);
· Dėl projektinių pasiūlymų Jūratės g. 15 ir 17 (Reg. 2020-03-19, Nr.  (8.15.) D5-11);
· Dėl paplūdimių teritorijos suskirstymo (Reg. 2020-04-16, Nr. (8.15.) D5-18);
· Dėl 2019 metų Etikos komisijos veiklos ataskaitos (Reg. 2020-04-22, Nr.  (8.15.) D5-19);
· Dėl triukšmo Kunigiškių seniūnaitijos pajūrio miške (Reg. 2020-08-17, Nr.  (8.15.) D5-34);
· Dėl viešo susirinkimo organizavimo tvarkos (Reg. 2020-10-26, Nr. (8.15.) D5-42);
· Dėl projektinių pasiūlymų Vytauto g. 93A (Reg. 2020-11-25, (8.15.) D5-49);
· Dėl projektinių pasiūlymų Vytauto g. 93A (Reg. 2020-12-10, Nr. (8.15.) D5-51);
· Dėl projektinių pasiūlymų Gintaro g. 39 (Reg. 2020-12-29, Nr. (8.15.) D5-52);
· Dėl teismo priteistų išlaidų iš savivaldybės biudžeto (Reg. 2020-12-29, Nr.  (8.15.) D5-53).

	Sondra Kulikauskienė
	· 
	· 

	Elena Kuznecova
	· Dėl Palangos miesto savivaldybės tarybos kontrolės komiteto 2020 m. veiklos programos tvirtinimo (Reg. 2020-01-08, Nr. (1.3)T1-1).
	· Dėl pasiūlymo Darbo grupei – dėl turgaus rinkliavos (Reg. 2020-04-06, Nr. (8.15.) D5-15).

	Rimantas Antanas Mikalkėnas 
	· Dėl nekilnojamojo turto mokesčio lengvatos suteikimo UAB ,,Sveikatos uostas“ (Reg. 2020-03-17, Nr. (1.3)T1-58);
· Dėl valstybinės žemės nuomos mokesčio lengvatų suteikimo (Reg. 2020-12-15, Nr. (1.3)T1-257);
· Dėl valstybinės žemės nuomos mokesčio lengvatos suteikimo UAB „Palangos šilumos tinklai“ (Reg. 2020-12-15, Nr. (1.3)T1-258);
· Dėl žemės mokesčio lengvatos suteikimo (Reg. 2020-12-15, Nr. (1.3)T1-259);
· Dėl valstybinės žemės nuomos mokesčio sumokėjimo termino atidėjimo UAB poilsio namams „Baltija“ (Reg. 2020-12-15, Nr. (1.3)T1-260);
· Dėl nekilnojamojo turto mokesčio lengvatų suteikimo (Reg. 2020-12-15, Nr. (1.3)T1-261).
	–

	Ilona Pociuvienė
	–
	–

	Paulius Rojus
	–
	–

	Saulius Simė
	–
	–

	Eugenijus Simutis
	–
	–

	Mindaugas Skritulskas
	· Dėl Tarybos 2014 m. sausio 30 d. sprendimo Nr. T2-14 pakeitimo (Reg. 2020-09-24, Nr. (1.3)T1-212).
	· Dėl atšaukimo iš komisijų ir darbo grupių (Reg. 2020-11-06, Nr.  (8.15.) D5-46);
· Dėl pažymos apie stažą valstybės tarnyboje (Reg. 2020-11-09, Nr.  (8.15.) D5-47).

	Renata Surblytė
	–
	–

	Vaidas Šimaitis
	–
	–

	Bronius Vaitkus
	–
	· Dėl apleisto žemės sklypo ir apgriuvusio statinio adresu Medvalakio g. 14, Palanga (Reg. 2020-02-17, Nr. (8.15.) D5-3).

	Šarūnas Vaitkus 
	· Dėl Palangos miesto savivaldybės tarybos, mero ir administracijos direktoriaus 2019 metų veiklos ataskaitų (Reg. 2020-04-21, Nr. (1.3)T1-99).
	–

	Dainius Želvys
	· Dėl žemės sklypo Jūros g., Palangoje, detaliojo plano netvirtinimo (Reg. 2020-04-08, Nr. (1.3)T1-91).
	–

	Julius Tomas Žulkus
	–
	–

	Justas Žulkus
	–
	–

	Vladas Žulkus 
	–
	–

	Keleto Tarybos narių pateikti prašymai, pasiūlymai, paklausimai ir pranešimai Merui ir Administracijai:

	Dainius Želvys, Julius Tomas Žulkus, Rimantas Antanas Mikalkėnas, Šarūnas Vaitkus, Mindaugas Skritulskas, Andrius Bajoras, Elena Kuznecova
	
	· Dėl sprendimo projekto „Dėl žemės sklypo Jūros g. 22, Palangoje, detaliojo plano netvirtinimo“ įtraukimo į Tarybos 2020-04-09 posėdžio darbotvarkę (Reg. 2020-04-08, Nr. (8.15.) D5-17).

	Vaidas Šimaitis, Dainius Želvys, Justas Žulkus, Ilona Pociuvienė, Gediminas Gečas, Bronius Vaitkus, Rimantas Antanas Mikalkėnas
	–
	· Dėl sprendimo „Dėl Palangos lopšelio-darželio „Gintarėlis“ direktoriaus“ projekto įtraukimo į Tarybos 2020-05-12 posėdžio darbotvarkę (Reg. 2020-05-06, Nr.  (8.15.) D5-20).

	Šarūnas Vaitkus, Vaidas Šimaitis, Mindaugas Skritulskas, Ilona Pociuvienė, Gediminas Gečas, Bronius Vaitkus, Julius Tomas Žulkus, Arvydas Dočkus, Dainius Želvys, Saulius Simė
	–
	· Dėl papildomo klausimo įtraukimo į Tarybos posėdžio darbotvarkę (Reg. 2020-06-09, Nr.  (8.15.) D5-22). 

	Šarūnas Vaitkus, Vaidas Šimaitis, Mindaugas Skritulskas, Ilona Pociuvienė, Gediminas Gečas, Bronius Vaitkus, Julius Tomas Žulkus, Arvydas Dočkus, Dainius Želvys, Saulius Simė
	–
	· Dėl papildomo klausimo įtraukimo į Tarybos posėdžio darbotvarkę (Reg. 2020-06-09, Nr. (8.15.) D5-23).


	Vaidas Šimaitis, Domininkas Jurevičius, Dainius Želvys, Julius Tomas Žulkus, Bronius Vaitkus, Vladas Žulkus, Gediminas Gečas
	–
	· Dėl papildomo klausimo (Dėl trišalės sutarties ir įsipareigojimo užtikrinti mokytojo darbo vietą ne mažiau kaip dvejus metus po projekto pabaigos) įtraukimo į Tarybos 2020-07-09 posėdžio darbotvarkę (Reg. 2020-07-07, Nr.  (8.15.) D5-30).

	Gediminas Gečas, Rimantas Antanas Mikalkėnas, Elena Kuznecova, Vaidas Šimaitis, Domininkas Jurevičius, Dainius Želvys, Julius Tomas Žulkus, Ilona Pociuvienė
	–
	· Dėl papildomo klausimo (Dėl pritarimo projekto „Gatvių apšvietimo modernizavimas Palangos mieste“ įgyvendinimui)  įtraukimo į Tarybos 2020-07-09 posėdžio darbotvarkę (Reg. 2020-07-07, Nr. (8.15.) D5-31).

	Šarūnas Vaitkus, Gediminas Gečas, Andrius Bajoras, Vladas Žulkus, Arvydas Dočkus, Justas Žulkus, Saulius Simė, Dainius Želvys, Julius Tomas Žulkus, Sondra Kulikauskienė, Vaidas Šimaitis, Ilona Pociuvienė, Mindaugas Skritulskas
	
	· Dėl „Auksinės krivūlės“ riterio apdovanojimo kandidatūros (Reg. 2020-08-13, Nr.  (8.15.) D5-33).

	Antanas Rimantas Mikalkėnas, Šarūnas Vaitkus, Ilona Pociuvienė, Vladas Žulkus, Julius Tomas Žulkus, Andrius Bajoras, Dainius Želvys
	
	· Dėl papildomo klausimo įtraukimo į Tarybos posėdžio darbotvarkę (Reg. 2020-10-29, Nr. (8.15.) D5-43).

	Svetlana Grigorian, Eugenijus Simutis
	
	· Dėl Tarybos sprendimo projekto pakeitimo (Reg. 2020-11-03, Nr.  (8.15.) D5-44).

	Elena Kuznecova, Domininkas Jurevičius
	
	· Dėl melioracijos kanalo Monciškėse išplatinimo (Reg. 2020-05-26, Nr.  (8.15.) D5-21);
· Dėl Šventosios gatvės lietaus tinklų remonto (Reg. 2020-09-22, Nr.  (8.15.) D5-39);
· Dėl siūlymų papildyti ir įtraukti į Palangos miesto strateginį planą (Reg. 2020-09-22, Nr. (8.15.) D5-40).



2020 m. priimtų Tarybos sprendimų apžvalga. 2020 metais Taryba svarstė ir priėmė svarbius miestui ir jo vystymui sprendimus vadovaudamasi Lietuvos Respublikos vietos savivaldos įstatyme nustatyta išimtine ir paprastąja kompetencija.

	[bookmark: _Hlk30075722]Reglamento tvirtinimas
	· Siekiant įgyvendinti Vietos savivaldos įstatymo pakeitimų nuostatas, 2020 m. sausio 30 d. sprendimu Nr. T2-13 Taryba apsisprendė pakeisti Palangos miesto savivaldybės tarybos veiklos reglamento, patvirtinto Palangos miesto savivaldybės tarybos 2011 m. rugsėjo 8 d. sprendimo Nr. T2-151 „Dėl Palangos miesto savivaldybės tarybos veiklos reglamento patvirtinimo“ 1 punktu (Palangos miesto savivaldybės tarybos 2015 m. kovo 26 d. sprendimo Nr. T2-95 „Dėl Tarybos 2011 m. rugsėjo 8 d. d. sprendimo Nr. T2-151 pakeitimo“ redakcija), 118.4, 163, 232 ir 234.2 punktus. 
· 2020 m. lapkričio 4 d. sprendimu Nr. T2-217 patvirtintas Palangos miesto savivaldybės tarybos veiklos reglamentas. 

	Savivaldybės biudžeto ir Savivaldybės konsoliduotųjų ataskaitų rinkinio tvirtinimas
	· [bookmark: _Hlk773416]Tarybos 2020 m. vasario 27 d. sprendimu Nr. T2-28 patvirtintas Palangos miesto savivaldybės 2020 metų biudžetas. Biudžeto pajamos – 32387,8 tūkst. eurų, asignavimai – 32387,8 tūkst. eurų. 
· Per metus biudžetas buvo tikslintas 9 kartus (Tarybos sprendimais 2020 m. balandžio 9 d. Nr. T2-52, 2020 m. balandžio 30 d. Nr. T2-81, 2020 m. birželio 11 d. Nr. T2-121, 2020 m. liepos 9 d.  Nr. T2-143, 2020 m. rugpjūčio 27 d. Nr. T2-158, 2020 m. spalio 1 d. Nr. T2-190, 2020 m. lapkričio 4 d. Nr. T2-216, 2020 m. lapkričio 26 d. Nr. T2-230, 2020 m. gruodžio 29 d. Nr. T2-244). 
· 2020 m. balandžio 30 d. Tarybos sprendimu Nr. T2-79 patvirtinta Palangos miesto savivaldybės administracijos 2019 metų finansų kontrolės būklės ataskaita. 
· Taryba 2020 m. rugpjūčio 27 d. sprendimu Nr. T2-156 patvirtino Palangos miesto savivaldybės 2019 metų biudžeto vykdymo ataskaitų rinkinį.
· 2020 m. rugpjūčio 27 d. sprendimu Nr. T2-157 patvirtintas Palangos miesto savivaldybės 2019 metų konsoliduotųjų finansinių ataskaitų rinkinys bei Palangos miesto savivaldybės biudžetinių įstaigų 2019 metų finansinių ataskaitų rinkiniai. 

	Mokesčių lengvatų teikimas
	Mokesčių lengvatų teikimo taisyklės numato, kad juridiniam asmeniui, kuris investuoja lėšas į savivaldybės teritorijos infrastruktūrą (sporto, sveikatinimo, pramogų) pagal suderintus su savivaldybės administracija projektus, kai juridinio asmens investicijos mieste sudaro ne mažiau kaip 2.900 tūkst. eurų ir lėšos investuojamos į naujai statomus ir įrengiamus objektus, gali būti taikomos žemės, žemės nuomos bei nekilnojamojo turto mokesčių lengvatos. Vadovaujantis šiomis taisyklėmis:
· 2020 m. balandžio 9 d. sprendimu Nr. T2-54 Palangos miesto savivaldybės taryba suteikė UAB „Sveikatos uostas“ 2019 metų nekilnojamojo turto mokesčio lengvatą 10540,0 eurų.
· Mokesčių lengvatų teikimo taisyklių, patvirtintų Palangos miesto savivaldybės tarybos 2011 m. gruodžio 1 d. sprendimu Nr. T2-221, 3.2 punktas numato, kad Savivaldybės taryba gali suteikti žemės, žemės nuomos ar nekilnojamojo turto mokesčio lengvatas, jeigu juridinis asmuo yra Savivaldybės kontroliuojama įmonė ir jo teikiamų viešųjų paslaugų tarifų, pagrįstų tarifų apskaičiavimo metodikomis, padidėjimui turi įtakos sumokamas žemės, žemės nuomos ar nekilnojamojo turto mokestis.  Atsižvelgdama į minėtas Taisykles bei Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti 2020-12-09 protokolą, Palangos miesto savivaldybės taryba 2020 m. gruodžio 29 d. sprendimu Nr. T2-259 suteikė UAB „Palangos šilumos tinklai“ 2020 metų valstybinės žemės nuomos mokesčio lengvatą 17661,62 eurų.
· LR Vyriausybės 2020-03-14 nutarimu Nr. 207 „Dėl karantino Lietuvos Respublikos teritorijoje paskelbimo“ nuo 2020-03-16 iki 2020-06-16 buvo paskelbtas karantinas ir apribota ar uždrausta įmonių veikla. Atsižvelgiant į tai bei siekiant sumažinti COVID-19 pandemijos neigiamus padarinius ekonominei situacijai Savivaldybės tarybos 2020-04-30 sprendimu Nr. T2-82 buvo papildytos Mokesčių lengvatų teikimo taisyklės punktais, kuriuose numatyta atleisti mokesčių mokėtojus nuo nuomos mokesčio už valstybinę žemę, žemės ir nekilnojamojo turto mokesčių mokėjimo proporcingai veiklos ribojimo dėl karantino laikotarpiui. Juridinių ir fizinių asmenų prašymus dėl mokesčių lengvatų suteikimo nagrinėja, išvadas bei pasiūlymus Savivaldybės tarybai teikia Komisija fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti. Šis Tarybos sprendimas leido numatytas mokesčių lengvatas taikyti neatsižvelgiant į ankstesnėse taisyklėse nurodytus kriterijus tiems subjektams, kurie iki karantino paskelbimo vykdė veiklą ir dėl paskelbto karantino ji buvo apribota bei jie yra įtraukti į Valstybinės mokesčių inspekcijos sudarytą sąrašą asmenų, kuriems taikomos koronaviruso (COVID-19) sukeltų pasekmių mažinimo priemonės. Lengvatą numatyta taikyti tik tiems asmenims, kuriems 2020 metais apskaičiuoto atitinkamo mokesčio suma ne mažesnė nei 300 eurų, taip pat – tik tiems subjektams, kurie įrodys, jog iki karantino vykdė veiklą. 
· Atsižvelgiant į Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti 2020-11-18 protokolą Palangos  miesto savivaldybės taryba 2020 m. gruodžio 29 d. sprendimu Nr. T2-258 suteikė valstybinės žemės  nuomos mokesčio, apskaičiuoto už 2020 metus, lengvatą už 2020 metų 3 mėnesius (karantino laikotarpiu): UAB „Vitros prekyba“ – 621,0 eurą; UAB „Pušų paunksnėje“ – 1060,0 eurų; UAB „Palangos versmė“ – 516,0 eurų; UAB „Palangos žuvėdra“ – 1950,0 eurų; UAB „Liuks NT“ – 404,0 eurus; K. Geco prekybos įmonei – 1840,0 eurų; UAB „Feliksynas“ – 178,0 eurus.
· Vadovaudamasi Mokesčių lengvatų teikimo taisyklių, patvirtintų Palangos miesto savivaldybės tarybos 2011 m. gruodžio 1 d. sprendimu Nr. T2-221, 3.1 punktu bei atsižvelgdama į Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti 2020-12-09 protokolą, Palangos  miesto savivaldybės taryba 2020 m. gruodžio 29 d. sprendimu Nr. T2-260 suteikė UAB „Feliksynas“ 2020 metų žemės mokesčio lengvatą 77,0 eurus už 2020 metų 3 mėnesius (karantino laikotarpiu).
· Atsižvelgdama į Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti 2020-11-18 protokolą, 2020 m. gruodžio 29 d. sprendimu Nr. T2-262 suteikė nekilnojamojo turto mokesčio lengvatą už 2020 metų 3 mėnesius (karantino laikotarpiu): UAB „Vitros prekyba“ – 5716,0 eurų; UAB „Pušų paunksnėje“ – 1289,0 eurus; UAB „Palangos versmė“ – 1422,0 eurus; UAB „Palangos žuvėdra“ – 4343,0 eurus; UAB „Palangos tauras“ – 1301,0 eurą; UAB „Feliksynas“ – 1089,0 eurus. 
· Vadovaudamasi Mokesčių lengvatų teikimo taisyklių, patvirtintų Palangos miesto savivaldybės tarybos 2011 m. gruodžio 1 d. sprendimu Nr. T2-221, 3.5 punktu bei atsižvelgdama į Komisijos fizinių ir juridinių asmenų mokesčių lengvatų prašymams nagrinėti ir išvadoms bei pasiūlymams teikti 2020-12-09 protokolą, Palangos miesto savivaldybės taryba 2020 m. gruodžio 29 d. sprendimu Nr. T2-261 atidėjo UAB poilsio namams „Baltija“ 2020 m. valstybinės žemės nuomos mokesčio sumokėjimo terminą (iš viso 27520,60 Eur) iki 2021 m. rugsėjo 30 d., išdėstant mokėjimus pagal bendrovės pateiktą mokesčio sumokėjimo grafiką. Tokį prašymą poilsio patalpų nuomos veikla užsiimanti bendrovė pateikė, kadangi dėl COVID-19 ir paskelbto karantino nebesurinko planuotų pajamų.
· 2020 m. balandžio 9 d. sprendimu Nr. T2-59 Savivaldybės taryba leido Palangos miesto savivaldybei nuosavybės teise priklausančio negyvenamosios paskirties nekilnojamojo turto nuomotojams, Lietuvos Respublikos teritorijoje paskelbto karantino metu nesant galimybės viešojo turto nuomos konkurso būdu laimėjusiems nuomininkams vykdyti veiklą, gavus jų prašymą, neskaičiuoti nuompinigių už nuomojamą turtą karantino metu, bet ne ilgiau kaip iki nuomininko veiklos atnaujinimo. Taip pat nustatė, kad terminas, per kurį karantino metu savivaldybės turto nuomininkas negalėjo vykdyti veiklos, į bendrą sutarties trukmę neįskaičiuojamas. Šis sprendimas suteikė galimybę mažinti koronaviruso (COVID-19) plitimo sukeltas pasekmes verslui Palangos mieste bei palengvinti jų veiklą šiuo sunkiu laikotarpiu. 
· [bookmark: _Hlk36125400]Vadovaudamasi Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei atsižvelgdama į Darbo grupės pasiūlymams dėl priemonių, susijusių su COVID-19 ligos (koronaviruso infekcijos) plitimo sukeltų ekonominių pasekmių mažinimu, pasiūlymus, Palangos miesto savivaldybės taryba 2020 m. balandžio 30 d. sprendimu Nr. T2-84 pakeitė UAB „Palangos Klevas“ teikiamų atlygintinų paslaugų tarifus Palangos miesto turgavietėje, patvirtintus Palangos miesto savivaldybės tarybos 2015 m. liepos 2 d. sprendimu Nr. T2-193 „Dėl UAB „Palangos Klevas“ teikiamų atlygintinų paslaugų tarifų nustatymo“.
· Vadovaudamasi Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei atsižvelgdama į Darbo grupės pasiūlymams dėl priemonių, susijusių su COVID-19 ligos (koronaviruso infekcijos) plitimo sukeltų ekonominių pasekmių mažinimu, pasiūlymus Palangos miesto savivaldybės taryba 2020 m. balandžio 30 d. sprendimu Nr. T2-85 pakeitė Vietinės rinkliavos už leidimo prekiauti ar teikti paslaugas Palangos miesto savivaldybės tarybos nustatytose viešosiose vietose išdavimo nuostatus. Priėmus šį sprendimą, fiziniams ir juridiniams asmenims, vykdžiusiems veiklą (prekiavusiems ne maisto prekėmis) Tarybos nustatytose viešosiose vietose iki Lietuvos Respublikoje paskelbto karantino dienos, t. y., iki 2020 m. kovo 16 d., ir Palangos miesto savivaldybės administracijai pateikusiems šią veiklą patvirtinančius dokumentus, buvo suteikta teisė karantino metu ribotos veiklos laikotarpiui pratęsti veiklos vykdymą. 

	Savivaldybės įmonių ir įstaigų vadovų veiklos ataskaitų tvirtinimas
	· Įgyvendinant Savivaldybės tarybos veiklos reglamento nuostatą, kad biudžetinių įstaigų vadovai atsiskaito už kalendoriniais metais vykdytą veiklą, 2020 m. patvirtintos Savivaldybės mero, 31 biudžetinės bei viešosios įstaigos (tarp jų ir Administracijos, Kontrolės ir audito tarnybos), 1 Savivaldybės įmonės bei 4 uždarųjų akcinių bendrovių vadovų 2019 metų veiklos ataskaitos. 

	Biudžetinių įstaigų vadovų skyrimas į pareigas ir atleidimas iš jų
	· Vadovaudamasi Lietuvos Respublikos vietos savivaldos įstatymu, Lietuvos Respublikos valstybės tarnybos įstatymu, Priėmimo į valstybės tarnautojo pareigas organizavimo tvarkos aprašu, Lietuvos Respublikos korupcijos prevencijos įstatymu Palangos miesto savivaldybės taryba 2020 m. sausio 30 d. sprendimu Nr. T2-1 nusprendė pasirinkti Kristiną Nikartienę pretendente į Palangos miesto savivaldybės kontrolieriaus pareigas. 2020 m. vasario 27 d. sprendimu Nr. T2-27 taryba priėmė Kristiną Nikartienę pagal Lietuvos Respublikos valstybės tarnybos įstatymo 14 straipsnio 1 dalį nuo 2020-03-03 iki 2025-03-02 imtinai 5 metų kadencijai į Palangos miesto savivaldybės kontrolieriaus pareigas.
· 2020 m. birželio 11 d. sprendimu Nr. T2-117 patvirtintas Palangos miesto savivaldybės kontrolieriaus pareigybės aprašymas. 
· Vadovaudamasi Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos vietos savivaldos įstatymu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, 2020 m. balandžio 9 d. sprendimu Nr. T2-50 Ilona Mazrimienė nuo 2020-04-10 iki 2025-04-09 imtinai skirta į Palangos lopšelio-darželio „Nykštukas“ direktoriaus pareigas.
· 2020 m. gegužės 12 d. sprendimu Nr. T2-113 savivaldybės taryba nusprendė neskirti Rimos Narkienės į Palangos lopšelio-darželio „Gintarėlis“ direktoriaus pareigas.
· 2020 m. birželio 11 d. sprendimu Nr. T2-118 patvirtinti Palangos miesto savivaldybės administracijos direktoriaus ir direktoriaus pavaduotojo pareigybių aprašymai. 
· 2020 m. birželio 11 d. sprendimu Nr. T2-135 papildytas Palangos „Baltijos“ pagrindinės mokyklos direktoriaus pareigybės aprašymas, patvirtintas Palangos miesto savivaldybės tarybos 2017 m. liepos 27 d. sprendimu Nr. T2-179 „Dėl Palangos miesto savivaldybės bendrojo ugdymo mokyklų direktorių pareigybių aprašymų patvirtinimo“.

	Komisijų, darbo grupių sudarymas
	· 2020 m. sausio 30 d. Tarybos sprendimu Nr. T2-9 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės narkotikų kontrolės komisija iš 10 narių. 
· 2020 m. sausio 30 d. Tarybos sprendimu Nr. T2-10 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės bendruomenės sveikatos taryba iš 7 narių.
· 2020 m. gruodžio 29 d. sprendimu Nr. T2-263 Savivaldybės tarybos kadencijos laikotarpiui sudaryta Fizinių ir juridinių asmenų, pageidaujančių skirti privačių tikslinių lėšų jų siūlomoms susisiekimo komunikacijoms ir susisiekimo komunikacijų inžineriniams tinklams Palangos mieste statyti, rekonstruoti ar kapitališkai remontuoti, paraiškų vertinimo bei susisiekimo infrastruktūros objektų finansavimo Kelių priežiūros ir plėtros programos finansavimo lėšomis prioritetų nustatymo komisija. 
· 2020 m. gruodžio 29 d. sprendimu Nr. T2-267 sudaryta nuolatinė Palangos miesto savivaldybės kontrolieriaus tarnybinės veiklos vertinimo komisija. 
· 2020 m. gruodžio 29 d. sprendimu Nr. T2-245 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės bendruomenės iniciatyvų vertinimo ir atrankos komisija. Šios komisijos tikslas – vertinti ir atrinkti pateiktas bendruomenės iniciatyvas, kurios bus skelbiamos viešojoje erdvėje balsavimo procedūrai vykdyti. 

	Sprendimai dėl Savivaldybei nuosavybės teise priklausančio turto
	· Savivaldybės taryba 2020 m. balandžio 30 d. sprendimu Nr. T2-80 patvirtino Palangos miesto savivaldybės kontrolės ir audito tarnybos 2019 metų veiklos ataskaitą.
· 2020 m. balandžio 30 d. Tarybos sprendimu Nr. T2-79 patvirtinta Palangos miesto savivaldybės administracijos 2019 metų finansų kontrolės būklės ataskaita. 
· 2020 m. rugpjūčio 27 d. sprendimu Nr. T2-157 patvirtintas Palangos miesto savivaldybės 2019 metų konsoliduotųjų finansinių ataskaitų rinkinys bei Palangos miesto savivaldybės biudžetinių įstaigų 2019 metų finansinių ataskaitų rinkiniai. 
· Atsižvelgiant į viešojo sektoriaus subjektų pasiūlymus ir į ilgalaikio turto naudojimo intensyvumą bei tarnavimo laiką, 2020 m. vasario 27 d. sprendimu Nr. T2-29 Taryba pakeitė Ilgalaikio turto nusidėvėjimo (amortizacijos) ekonominių normatyvų Palangos miesto savivaldybės viešojo sektoriaus subjektams sąrašą, patvirtintą Palangos miesto savivaldybės tarybos 2014 m. lapkričio 27 d. sprendimo Nr. T2-342 2 punktu. 
2020 m. Savivaldybės taryba sprendė klausimus dėl Savivaldybei nuosavybės teise priklausančio turto perdavimo valdyti ir disponuoti panaudos, patikėjimo teise:
· 2020 m. rugpjūčio 27 d. sprendimu Nr. T2-181 patvirtintas Palangos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.
· 2020 m. sausio 30 d. sprendimu Nr. T2-20 Taryba sutiko perimti Palangos miesto savivaldybės nuosavybėn savarankiškajai savivaldybės funkcijai – gyventojų bendrosios kultūros ugdymui ir etnokultūros puoselėjimui įgyvendinti valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą trumpalaikį materialųjį turtą, kurio bendra įsigijimo vertė 3900,00 Eur, ir apsisprendė perduoti jį Palangos kultūros ir jaunimo centrui valdyti, naudoti ir disponuoti juo patikėjimo teise.
· 2020 m. sausio 30 d. sprendimu Nr. T2-22 Savivaldybės taryba perdavė UAB „Palangos vandenys“ dvidešimčiai metų Palangos miesto savivaldybei nuosavybės teise priklausantį nekilnojamąjį turtą – lietaus nuotekų tinklus, esančius Palangos miesto savivaldybės teritorijoje, kurių bendra įsigijimo vertė – 1 959 258,02 Eur, valdyti, naudoti ir disponuoti jais patikėjimo teise pagal turto patikėjimo sutartį savarankiškajai savivaldybės funkcijai – nuotekų tvarkymo organizavimui įgyvendinti. 
· 2020 m. vasario 27 d. sprendimu Nr. T2-36 Savivaldybės taryba leido Palangos miesto savivaldybės administracijai perduoti VšĮ „Palangos investicijų valdymas“ pagal panaudos sutartį iki kol bus priimtas sprendimas dėl tolimesnio turto panaudojimo, bet ne ilgiau kaip dešimčiai metų, Palangos miesto savivaldybei nuosavybės teise priklausančio ir Palangos miesto savivaldybės administracijos patikėjimo teise valdomo pastato, esančio Vytauto g. 112, Palangoje, dalies patalpas, kurių bendras plotas – 48,29 kv. m, VšĮ „Palangos investicijų valdymas“ veiklai vykdyti. 
· Siekiant racionaliai ir efektyviai išnaudoti Palangos miesto pradinės mokyklos pastato patalpas bei užtikrinti tinkamą Palangos moksleivių klubo darbą, 2020 m. balandžio 9 d. sprendimu Nr. T2-57 Savivaldybės taryba leido Palangos pradinei mokyklai perduoti iki kol bus priimtas sprendimas dėl tolimesnio turto panaudojimo, bet ne ilgiau kaip dešimčiai metų, Palangos moksleivių klubui laikinai neatlygintinai naudotis pagal panaudos sutartį Palangos miesto savivaldybei nuosavybės teise priklausančio ir Palangos pradinės mokyklos patikėjimo teise valdomo pastato, esančio Virbališkės takas 4, Palangoje, patalpas. 
· 2020 m. balandžio 30 d. sprendimu Nr. T2-86 Taryba sutiko perduoti Palangos miesto savivaldybei nuosavybės teise priklausantį turtą (mikroskopus bei jų priedus), įsigytą įgyvendinant 2014–2020 metų Europos Sąjungos fondų investicijų projektą „Mokyklų aprūpinimas gamtos ir technologinių mokslų priemonėmis“, Palangos miesto savivaldybės bendrojo ugdymo mokykloms valdyti. 
· 2020 m. balandžio 30 d. sprendimu Nr. T2-87 Taryba apsisprendė priimti Palangos miesto savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą materialųjį turtą, kurio bendra įsigijimo vertė – 95213,69 Eur (planšetinius ir nešiojamą kompiuterius), ir perduoti šį turtą Palangos miesto savivaldybės mokykloms valdyti, naudoti ir disponuoti juo patikėjimo teise. 
· Siekiant užtikrinti tinkamą, racionalų ir efektyvų savivaldybės turto valdymą, 2020 m. gegužės 12 d. sprendimu Nr. T2-104 Taryba perdavė viešajai įstaigai „Palangos investicijų valdymas“ valdyti, naudoti ir disponuoti patikėjimo teise laikotarpiui iki bus priimtas sprendimas dėl tolimesnio turto panaudojimo savarankiškosioms savivaldybės funkcijoms įgyvendinti Palangos miesto savivaldybei nuosavybės teise priklausantį nekilnojamąjį ir kitą materialųjį turtą, esantį Gėlių a. 1A, Palangoje: pastatą-sporto bazę (įsigijimo vertė – 2593957,93 Eur), kitą ilgalaikį materialųjį turtą (bendra įsigijimo vertė – 115942,22 Eur) bei trumpalaikį materialųjį turtą (bendra įsigijimo vertė – 3470,00 Eur). 
· Siekiant racionaliai ir efektyviai išnaudoti sporto bazės, esančios Gėlių a. 1., Palangoje, patalpas, 2020 m. birželio 11 d. sprendimu Nr. T2-128 leista pertvarkomai VšĮ „Palangos investicijų valdymas“ perduoti iki kol bus priimtas sprendimas dėl tolimesnio turto panaudojimo, bet ne ilgiau kaip dešimčiai metų, biudžetinei įstaigai Palangos sporto centrui laikinai neatlygintinai naudotis pagal panaudos sutartį Palangos miesto savivaldybei nuosavybės teise priklausančio ir VšĮ „Palangos investicijų valdymas“ patikėjimo teise valdomo sporto bazės pastato patalpas. 
· Siekiant užtikrinti priešgaisrinės saugos funkcijų įgyvendinimą Šventosios seniūnijoje, 2020 m. birželio 11 d. sprendimu Nr. T2-129 perduotas penkeriems metams vasaros sezono laikotarpiu (nuo birželio 1 dienos iki rugpjūčio 31 dienos) Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinei gelbėjimo valdybai laikinai neatlygintinai naudotis pagal panaudos sutartį Palangos miesto savivaldybei nuosavybės teise priklausantis ir Palangos miesto savivaldybės administracijos patikėjimo teise valdomas pastatas, esantis Šventosios g. 14, Palangoje. 
· 2020 m. liepos 9 d. sprendimu Nr. T2-144 Savivaldybės taryba sutiko perimti Palangos miesto savivaldybės nuosavybėn savarankiškajai savivaldybės funkcijai – gyventojų bendrosios kultūros ugdymui, dalyvavimui sprendžiant gyventojų užimtumo, kvalifikacijos įgijimo ir perkvalifikavimo klausimus įgyvendinti valstybei nuosavybės teise priklausantį ir Lietuvos Respublikos teisingumo ministerijos patikėjimo teise valdomą metodinį leidinį „Mediatoriaus vadovas“ bei Palangos miesto savivaldybei patikėjimo teise perduodamą valstybei nuosavybės teise priklausantį ir Lietuvos Respublikos teisingumo ministerijos patikėjimo teise valdomą materialųjį turtą – metodinį leidinį „Mediatoriaus vadovas“ savivaldybėms perduotai valstybinei (valstybės perduotai savivaldybei) funkcijai – valstybės garantuojamos pirminės teisinės pagalbos teikimui įgyvendinti. Turtas perduotas valdyti, naudoti ir disponuoti juo patikėjimo teise Palangos miesto savivaldybės viešajai bibliotekai jos nuostatuose numatytai veiklai vykdyti.
· Įgyvendinant ES ir Palangos miesto savivaldybės lėšomis įgyvendinamą projektą „Socialinių paslaugų plėtra Palangos miesto savivaldybėje“  2020 m. rugpjūčio 27 d. sprendimu Nr. T2-175 Palangos miesto savivaldybei nuosavybės teise priklausantis automobilis „Citroen Berlingo“, kurio įsigijimo vertė – 27 000,00 Eur, perduotas Palangos miesto socialinių paslaugų centrui valdyti, naudoti ir disponuoti juo patikėjimo teise.
· 2020 m. rugpjūčio 27 d. sprendimu Nr. T2-176 Palangos „Baltijos“ pagrindinei mokyklai ir Palangos Vlado Jurgučio progimnazijai valdyti, naudoti ir disponuoti juo patikėjimo teise perduotas Palangos miesto savivaldybei nuosavybės teise priklausantis turtas, įsigytas įgyvendinant 2014–2020 metų Europos Sąjungos fondų investicijų projektą „Mokyklų aprūpinimas gamtos ir technologinių mokslų priemonėmis“ – mokyklinis inventorius, kurio bendra vertė - 5438,95 eurai.  
· 2020 m. rugpjūčio 27 d. sprendimu Nr. T2-177 biudžetinei įstaigai Palangos sporto centrui perduotas valdyti, naudoti ir disponuoti juo patikėjimo teise Palangos miesto savivaldybei nuosavybės teise priklausantis materialusis turtas: lauko tinklinio aikštelės (vertė – 4500,00 Eur) ir lauko treniruokliai (vertė – 8470,00 Eur).
· 2020 m. rugpjūčio 27 d. sprendimu Nr. T2-178 perduotas Palangos miesto savivaldybei nuosavybės teise priklausantis automobilis „Mercedes-Benz Sprinter 519 CDI“ (likutinė vertė 2020 m. rugpjūčio 1 d. – 20287,74 Eur) biudžetinei įstaigai Palangos sporto centrui valdyti, naudoti ir disponuoti juo patikėjimo teise.
· 2020 m. rugpjūčio 27 d. sprendimu Nr. T2-179 Palangos miesto savivaldybės taryba nusprendė perduoti dvidešimčiai metų Palangos miesto savivaldybei nuosavybės teise priklausantį automobilį „Toyota Corolla 5DR Hatchback 1.8 Hybrid Active e-CVT (L2)“ (likutinė vertė 2020 m. rugpjūčio 1 d. – 21 600,00 Eur) viešajai įstaigai Palangos asmens sveikatos priežiūros centrui valdyti, naudoti ir disponuoti juo patikėjimo teise pagal patikėjimo sutartį.
· 2020 m. rugpjūčio 27 d. sprendimu Nr. T2-180 Palangos miesto savivaldybės nuosavybėn savarankiškosioms savivaldybės funkcijoms įgyvendinti perimtas valstybei nuosavybės teise priklausantis ir Nacionalinės švietimo agentūros patikėjimo teise valdomas mokyklinis M2 klasės autobusas „Iveco Daily 50C18“ (likutinė vertė su PVM – 45 254,00 Eur). Tuo pačiu sprendimu jis perduotas Palangos „Baltijos“ pagrindinei mokyklai valdyti, naudoti ir disponuoti juo patikėjimo teise.
· 2020 m. spalio 1 d. sprendimu Nr. T2-192 perduotas biudžetinei įstaigai Palangos „Baltijos“ pagrindinei mokyklai valdyti, naudoti ir disponuoti patikėjimo teise Palangos miesto savivaldybei nuosavybės teise priklausantis ilgalaikis materialusis turtas – mobilūs kondicionieriai Venezia Smart su montavimo rinkiniu Wood,s, 20 vnt., kurių bendra įsigijimo vertė (su PVM) – 15000,00 Eur. 
· Siekiant užtikrinti tinkamą LR sveikatos priežiūros įstaigų įstatymo nuostatų įgyvendinimą, 2020 m. spalio 1 d. sprendimu Nr. T2-193 viešajai įstaigai Palangos asmens sveikatos priežiūros centrui patikėjimo teise valdyti, naudoti ir disponuoti pagal patikėjimo sutartį įstaigos veiklos vykdymo laikotarpiui, bet ne ilgiau kaip 99 metams, perduotas Palangos miesto savivaldybei nuosavybės teise priklausantis turtas: poliklinikos pastatas, esantis Vytauto g. 92, Palangoje (įsigijimo vertė 157540,13 Eur), 207,94 kv. m ploto patalpos, esančios ligoninės pastate Žuvėdrų g. 4, Palangoje (įsigijimo vertė 492,34 Eur), kitas ilgalaikis materialusis turtas, kurio bendra įsigijimo vertė – 74947,91 Eur. 
· 2020 m. lapkričio 4 d. sprendimu Nr. T2-209 biudžetinei įstaigai Palangos miesto socialinių paslaugų centrui perduotas Palangos miesto savivaldybei nuosavybės teise priklausantis ir iš Europos Sąjungos struktūrinių fondų lėšų bendrai finansuojamo projekto „Socialinių paslaugų plėtra Palangos miesto savivaldybėje“ įgyvendinimo metu įsigytas ilgalaikis ir trumpalaikis materialusis turtas, kurio bendra įsigijimo vertė 35948,36 Eur, valdyti, naudoti ir disponuoti juo patikėjimo teise.
· 2020 m. lapkričio 4 d. sprendimu Nr. T2-210 perduotas Palangos miesto savivaldybei nuosavybės teise priklausantis ir iš Europos Sąjungos struktūrinių fondų lėšų bendrai finansuojamo projekto „Edukacinių erdvių kūrimas Palangos miesto mokykloje“ įgyvendinimo metu įsigytas ilgalaikis ir trumpalaikis materialusis turtas, kurio bendra įsigijimo vertė 58084,51 Eur, Palangos „Baltijos“ pagrindinei mokyklai valdyti, naudoti ir disponuoti juo patikėjimo teise. 
· 2020 m. lapkričio 4 d. sprendimu Nr. T2-211 perduotas biudžetinei įstaigai Palangos miesto socialinių paslaugų centrui Palangos miesto savivaldybei nuosavybės teise priklausantis nekilnojamasis turtas – administracinis pastatas, esantis Gintaro g. 34, Palangoje, kurio likutinė vertė 2020 m. lapkričio 1 d. – 145483,13 Eur, valdyti, naudoti ir disponuoti juo patikėjimo teise.
· 2020 m. lapkričio 4 d. sprendimu Nr. T2-212 Palangos miesto mokykloms perduotas valdyti, naudoti ir disponuoti patikėjimo teise Palangos miesto savivaldybei nuosavybės teise priklausantis ilgalaikis materialusis turtas – kompiuterinės įrangos komplektai, kurių vieno komplekto įsigijimo vertė (su PVM) – 922,24 Eur, bendra įsigijimo vertė (su PVM) – 78390,40 Eur.
· 2020 m. gruodžio 29 d. sprendimu Nr. T2-255 Savivaldybės taryba sutiko priimti Palangos miesto savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir Nacionalinės švietimo agentūros patikėjimo teise valdomą ilgalaikį materialųjį turtą – nešiojamuosius kompiuterius HP Probook 450 su krepšiu, kurio bendra įsigijimo vertė – 10943,24 Eur. Gavus nurodytą turtą, jis perduotas Palangos miesto savivaldybės mokykloms  valdyti, naudoti ir disponuoti juo patikėjimo teise. 
Savivaldybės tarybos 2020 m. sprendimai dėl turto perėmimo:
· 2020 m. lapkričio 4 d. sprendimu Nr. T2-208 Palangos miesto savivaldybės taryba sutiko perimti Palangos miesto savivaldybės nuosavybėn valstybei nuosavybės teise priklausantį ir VĮ Turto banko patikėjimo teise valdomą nekilnojamąjį turtą (likutinė vertė 2020 m. spalio 31 d. – 691 011,86 Eur), esantį Vytauto g. 11, Palangoje, savarankiškosioms savivaldybės funkcijoms – vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui, socialinių paslaugų planavimui ir teikimui, gyventojų bendrosios kultūros ugdymui ir etnokultūros puoselėjimui, kūno kultūros ir sporto plėtojimui, gyventojų poilsio organizavimui, sąlygų verslo ir turizmo plėtrai sudarymui ir šios veiklos skatinimui, įgyvendinti. Perėmus nekilnojamąjį ir kitą turtą, esantį Vytauto g. 11, Palangoje, Savivaldybė planuoja rengti teritorijos detalaus plano korektūrą, siekiant optimaliai suplanuoti teritorijos naudojimo režimus, organizuoti komplekso „Auska“ panaudojimo galimybių studijos ir investicijų projekto, kurie įvertintų racionaliausias šio turto panaudojimo alternatyvas bei viešųjų paslaugų pirkimo poreikį bei investicijų, reikalingų pastato įveiklinimui, finansavimą ir jo atsiperkamumą bei projekto ekonominį, socialinį, kultūrinį efektą ne tik Palangos miestui, bet ir visam Vakarų Lietuvos regionui, parengimą. 
· 2020 m. vasario 27 d. sprendimu Nr. T2-35 Taryba sutiko perimti valstybei nuosavybės teise priklausantį ir Lietuvos Respublikos vyriausiosios rinkimų komisijos patikėjimo teise valdomą trumpalaikį materialųjį turtą (balsavimo kabinas, iškabas ir balsadėžes), kurio bendra įsigijimo vertė 587,55 Eur, valdyti, naudoti ir disponuoti juo patikėjimo teise valstybinei (valstybės perduotai savivaldybei) funkcijai – dalyvavimui organizuojant įstatymų numatytus rinkimus ir referendumus, įgyvendinti.
Savivaldybės tarybos 2020 m. sprendimai, susiję su turto priėmimu:
· 2020 m. birželio 11 d. sprendimu Nr. T2-138 Savivaldybės taryba sutiko priimti Savivaldybei nuosavybės teise dovanojamo žemės sklypo 1095 kv. m dalį ir žemės sklypo 107 kv. m dalį gatvėms eksploatuoti.
· 2020 m. liepos 9 d. sprendimu Nr. T2-150 priimtas Savivaldybei nuosavybės teise dovanojamas žemės sklypas, 2894 kv. m ploto, gatvėms įrengti ir eksploatuoti.
· 2020 m. rugpjūčio 27 d. sprendimu Nr. T2-183 priimtas Savivaldybei nuosavybės teise dovanojama žemės sklypo Kaštonų g. 2, Palangoje, 241 kv. m dalis gatvei eksploatuoti.
Savivaldybės tarybos 2020 m. sprendimai dėl Savivaldybei priklausančio ar valdomo turto pardavimo:
· 2020 m. vasario 27 d. sprendimu  Nr. T2-32 pakeistas Viešame aukcione parduodamo Palangos miesto savivaldybės nekilnojamojo turto ir kitų nekilnojamųjų daiktų sąrašas, į jį įtraukiant tris Palangos miesto savivaldybei nuosavybės teise priklausančius nekilnojamojo turto objektus: patalpą-butą su bendrojo naudojimo patalpomis Vytauto g. 98-9, mokyklos pastatą su kiemo aikštele Vasario 16-osios g. 6 ir kino teatro pastatą Šventosios g. 1.
Savivaldybės tarybos 2020 m. sprendimai dėl turto įsigijimo: 
· Siekiant atnaujinti Palangos botanikos parko materialinę bazę, 2020 m. balandžio 9 d. Tarybos sprendimu Nr. T2-58 pritarta vejos pjovimo traktoriaus su priekine rotacine pjaunamąja ir surinkimo sistema įsigijimui išperkamosios nuomos (lizingo) būdu pirkimui.
· Siekiant užtikrinti, kad būtų tinkamai vykdoma melioracijos įrenginių priežiūra bei kitos Šventosios seniūnijai priskirtos veiklos, 2020 m. gegužės 12 d. sprendimu Nr. T2-112 pritarta lengvojo padidinto pravažumo automobilio išperkamosios nuomos (lizingo) būdu pirkimui. 
Savivaldybės tarybos 2020 m. sprendimai, susiję su turto nuoma:
· 2020 m. rugpjūčio 27 d. sprendimu Nr. T2-182 atnaujinta 2015 m. rugpjūčio 20 d. Savivaldybės ilgalaikio materialiojo turto nuomos sutartis dėl Palangos miesto savivaldybei nuosavybės teise priklausančio pastato, esančio Liepojos pl. 10, Palangoje, išnuomojimo R. D. Atnaujinus nuomos sutartį vieneriems metams, nuomininkas ir toliau eksploatuos bei prižiūrės pastatą, o Savivaldybės biudžetas pasipildys papildomomis pajamomis. 
· Siekiant racionaliai panaudoti Savivaldybei nuosavybės teise priklausantį turtą, 2020 m. gruodžio 29 d. sprendimu Nr. T2-257 Savivaldybės Taryba apsisprendė išnuomoti viešojo konkurso būdu 5 metams Palangos miesto savivaldybei nuosavybės teise priklausantį pastatą, esantį Klaipėdos pl. 67, Palangoje, prekybai gėlėmis, žvakėmis ir kita kapinių atributika, nustatant pradinį metinį nuompinigių dydį 1500,00 Eur (be PVM).

	Dėl savivaldybės socialinio būsto 
	· 2020 m. gegužės 12 d. sprendimu Nr. T2-103 patvirtintas Nekilnojamųjų daiktų pirkimo Palangos miesto savivaldybės vardu tvarkos aprašas. Patvirtintu aprašu vadovaujamasi įsigyjant būstus. 
· Vadovaujantis LR paramos būstui įsigyti ar išsinuomoti įstatymo pakeitimo įstatymu, 2020 m. spalio 1 d. sprendimu Nr. T2-194 pakeistas Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašas. 
· Vadovaujantis LR paramos būstui įsigyti ar išsinuomoti įstatymo pakeitimo įstatymu, 2020 m. spalio 1 d. sprendimu Nr. T2-195 pakeistas Palangos miesto savivaldybės būsto ir socialinio būsto nuomos tvarkos aprašas. 
· Atsižvelgdama į Palangos miesto savivaldybės socialinio būsto gyvenamųjų patalpų pirkimo komisijos 2020 m. lapkričio 23 d. protokolą Nr. 10, 2020 m. gruodžio 29 d. sprendimu Nr. T2-256 Palangos miesto savivaldybės taryba nusprendė pirkti 1 kambario butą Sodų gatvėje už 48 000 Eur. 

	Viešoji tvarka
	· 2020 m. birželio 11 d. sprendimu Nr. T2-131 patvirtintos Palangos miesto tvarkymo ir švaros taisyklės. 
· 2020 m. lapkričio 26 d. sprendimu Nr. T2-241 pakeistas Palangos miesto savivaldybės teritorijoje esančių apleistų ir neprižiūrimų, naudojamų ne pagal paskirtį pastatų ir statinių sąrašas, patvirtintas Palangos miesto savivaldybės tarybos 2019 m. spalio 17 d. sprendimu Nr. T2-217.
· Atsižvelgiant į pasikeitusius teisės aktus, 2020 m. balandžio 30 d. sprendimu Nr. T2-83 papildytos Prekybos viešosiose vietose taisyklės. 
· 2020 m. liepos 9 d. sprendimu Nr. T2-148 patvirtintos Palangos miesto savivaldybės saugaus elgesio paviršinių vandens telkinių vandenyje ir ant paviršinių vandens telkinių ledo taisyklės. 
· 2020 m. balandžio 30 d. sprendimu Nr. T2-88 patvirtintos Palangos miesto savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės administracijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklės.
· 2020 m. balandžio 30 d. sprendimu Nr. T2-88 patvirtintos Palangos miesto savivaldybės butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės administracijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūros ir kontrolės taisyklės.

	Sprendimai dėl Savivaldybės kontroliuojamų įstaigų pertvarkymo 
	· Siekiant užtikrinti tinkamą savivaldybės funkcijų, susijusių su viešųjų paslaugų teikimu, įgyvendinimą, 2020 m. birželio 11 d. sprendimu Nr. T2-126 nutarta pertvarkyti iki 2020 m. rugpjūčio 11 d. viešąją įstaigą „Palangos investicijų valdymas“ į biudžetinę įstaigą „Palangos investicijų valdymas“. Šiuo sprendimu taip pat pertvarkomai viešajai įstaigai „Palangos investicijų valdymas“ valdyti, naudoti ir disponuoti patikėjimo teise laikotarpiui iki bus priimtas sprendimas dėl tolimesnio turto panaudojimo perduotas Palangos miesto savivaldybei nuosavybės teise priklausantis nekilnojamasis turtas – pastatas-parodų paviljonas ir jam priklausantys kiemo statiniai, kurių įsigijimo vertė – 101146,03 Eur, esantys S. Daukanto g. 24, Palangoje.

	Vietinių rinkliavų ir mokesčių tarifų nustatymas
	· 2020 m. birželio 11 d. sprendimu Nr. T2-124 nustatyti žemės mokesčio tarifai 2021 metams, galiosiantys Palangos miesto savivaldybės teritorijoje. Be kitų tarifų, šiuo sprendimu numatytas 4 proc. tarifas nenaudojamos (netvarkingos ir apleistos) žemės sklypams (sklypo daliai), neatsižvelgiant į žemės paskirtį.
· 2020 m. birželio 11 d. sprendimu Nr. T2-125 nustatyti nekilnojamojo turto mokesčio tarifai 2021 metų mokestiniam laikotarpiui, taikomi nekilnojamajam turtui Palangos miesto savivaldybės teritorijoje. Be kitų tarifų, nekilnojamajam turtui (neatsižvelgiant į jo paskirtį), kuris yra nenaudojamas, apleistas ir neprižiūrimas, arba naudojamas ne pagal paskirtį, nustatytas 3,0 proc.  nekilnojamojo turto mokestinės vertės tarifas.
· [bookmark: _Hlk514161554]2020 m. spalio 1 d. sprendimu Nr. T2-191 nustatyti ir patvirtinti fiksuoti pajamų mokesčio dydžiai, taikomi asmenims, įsigyjantiems 2021 metams verslo liudijimus vykdomai veiklai, taip pat – fiksuotų pajamų mokesčio dydžių lengvatos, taikomos asmenims, įsigyjantiems 2021 metams verslo liudijimus.
· 2020 m. birželio 11 d. sprendimu Nr. T2-123 Palangos miesto savivaldybės teritorijoje žemės savininkams – fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, nustatytas neapmokestinamojo žemės sklypo dydis – 0,06 ha.
· 2020 m. rugpjūčio 27 d. sprendimu Nr. T2-160 nustatyti nuomos mokesčio už valstybinę žemę, išnuomotą ne aukciono būdu arba suteiktą naudotis Palangos miesto savivaldybės teritorijoje, tarifai 2020 metams.

	Socialinės paramos ir kompensacijų skyrimas 
	· 2020 m. balandžio 9 d. sprendimu Nr. T2-49 papildytas Piniginės socialinės paramos teikimo tvarkos aprašas. Priėmus šį sprendimą sudaryta galimybė Palangos miesto gyventojams gauti vienkartinę socialinę paramą, Lietuvos Respublikos Vyriausybei paskelbus valstybės lygio ekstremaliąją situaciją, ir vėliau dėl jos pasireiškusių pasekmių. Kitais atvejais, kai asmeniui ar šeimai būtina pagalba, – numatyta skirti didesnio dydžio išmoką. 
· 2020 m. spalio 1 d. sprendimu Nr. T2-189 pakeistas ir papildytas Piniginės socialinės paramos teikimo tvarkos aprašas, patvirtintas Palangos miesto savivaldybės tarybos 2014 m. sausio 30 d. sprendimu Nr. T2-14 „Dėl piniginės socialinės paramos nepasiturintiems gyventojams“. Šiuo sprendimu siekiama sudaryti galimybę gauti socialinę paramą, nenumatytą LR piniginės socialinės paramos nepasiturintiems gyventojams įstatyme, į Palangą atvykusiems gyventi arba grįžusiems jauniems asmenims ir iš emigracijos į Palangą grįžusioms šeimoms. Taip siekiama skatinti jaunus dirbančius žmonės atvykti (sugrįžti) į Palangą, čia kurti šeimas, sudaryti palankesnes sąlygas šeimoms sugrįžti iš emigracijos, lengviau integruotis Palangoje. 
· Vadovaudamasi Lietuvos Respublikos paramos būstui įsigyti ar išsinuomoti įstatymu bei Palangos miesto savivaldybės būsto ir socialinio būsto nuomos tvarkos aprašu bei atsižvelgdama į piliečio R. B. prašymą, 2020 m. vasario 27 d. sprendimu Nr. T2-34 Savivaldybės taryba atleido Savivaldybės biudžeto sąskaita socialinio būsto Saulėtekio take, Palangoje, nuomininką R. B. (šeima – 5 asmenys) nuo šio būsto nuomos mokesčio mokėjimo už laikotarpį nuo 2020 m. kovo 1 d. iki 2020 m. gruodžio 31 d.  

	Savivaldybės strateginių planų ir programų tvirtinimas
	· 2020 m. sausio 30 d. tarybos sprendimu Nr. T2-19 patvirtintas Palangos miesto savivaldybės 2020–2022 m. strateginis veiklos planas. Jis pakeistas Tarybos sprendimais: 2020 m. birželio 11 d. Nr. T2-120, 2020 m. liepos 9 d. Nr. T2-142, 2020 m. rugpjūčio 27 d. Nr. T2-154 ir 2020 m. lapkričio 4 d. Nr. T2-215. 
· 2020 m. birželio 11 d. sprendimu Nr. T2-119 patvirtinta Palangos miesto savivaldybės 2019 metų strateginio plėtros ir veiklos planų įgyvendinimo ataskaita.
· 2020 m. lapkričio 4 d. sprendimu Nr. T2-215 pakeistas 2020–2022 metų Palangos miesto savivaldybės strateginis veiklos planas. 
· [bookmark: _Hlk63413299]Siekiant padėti sunkiai besiintegruojantiems į darbo rinką bedarbiams laikinai įsidarbinti ir uždirbti gyvenimui būtinas išlaidas, mažinti socialinę įtampą ir atskirtį tarp bendruomenės narių, atnaujinti bedarbių darbinius įgūdžius, padidinti bedarbių galimybes susirasti nuolatinį darbą bei didinti Palangos miesto gyventojų užimtumą, 2020 m. sausio 30 d. Tarybos sprendimu Nr. T2-21 patvirtinta Palangos miesto savivaldybės 2020 metų užimtumo didinimo programa.
· Siekiant užtikrinti teisės aktų reikalavimus, 2020 m. vasario 27 d. sprendimu Nr. T2-48 patvirtintas Palangos lopšelio-darželio „Ąžuoliukas“ priemonių nebeteikti nuo 2020 m. gruodžio 31 d. be tėvų globos likusiems vaikams ir vaikams, patiriantiems socialinę riziką, ilgalaikės (trumpalaikės) socialinės globos paslaugų institucijoje planas. 
· Siekiant sudaryti sąlygas teismo įpareigotiems Palangos miesto savivaldybės teritorijoje gyvenantiems vaikų tėvams, globėjams (rūpintojams) dalyvauti bendravimo su vaikais kursuose, stiprinti jų socialinius ir bendravimo su vaikais įgūdžius, 2020 m. birželio 11 d. sprendimu Nr. T2-136 patvirtintas Įpareigojimo dalyvauti bendravimo su vaikais tobulinimo programose (kursuose) Palangos miesto savivaldybėje vykdymo tvarkos aprašas.  
· 2020 m. rugpjūčio 27 d. sprendimu Nr. T2-161 patvirtintas Palangos miesto savivaldybės 2020 m. socialinių paslaugų planas. 
· Atsižvelgiant į teisės aktų pakeitimus, 2020 m. sausio 30 d. Tarybos sprendimu Nr. T2-8 patvirtinta Mokėjimo už socialines paslaugas tvarka.

	Dalyvavimas regioninėse tarybose bei komisijose
	Palangos miesto savivaldybė yra Lietuvos kurortų asociacijos narė, taip pat – Lietuvos savivaldybių asociacijos, asociacijos „Klaipėdos regionas“ narė.
· Vadovaudamasi asociacijos „Klaipėdos regionas“ visuotinio narių susirinkimo 2020-10-12 nutarimu, 2020 m. lapkričio 4 d. sprendimu Nr. T2-214 Palangos miesto savivaldybės taryba nusprendė steigti Klaipėdos regiono plėtros tarybą kartu su Klaipėdos miesto, Klaipėdos rajono savivaldybe, Kretingos rajono savivaldybe, Šilutės rajono, Skuodo rajono savivaldybe, Neringos savivaldybe ir Palangos miesto savivaldybe bei pritarti Klaipėdos regiono plėtros tarybos steigimo sutarties projektui ir Klaipėdos regiono plėtros tarybos nuostatų projektui. Meras Šarūnas Vaitkus įgaliotas dalyvauti regiono plėtros tarybos steigiamajame susirinkime, balsuoti už regiono plėtros tarybos nuostatų, regiono plėtros tarybos kolegijos darbo reglamento ir regiono plėtros tarybos kolegijos personalinės sudėties patvirtinimą ir pasirašyti regiono plėtros tarybos nuostatus. Palangos miesto savivaldybės tarybos narys Rimantas Antanas Mikalkėnas deleguotas į Klaipėdos regiono plėtros tarybos kolegiją. Savivaldybės taryba taip pat nustatė, kad Klaipėdos regiono plėtros tarybai Palangos miesto savivaldybės stojamasis įnašas iš Palangos miesto savivaldybės biudžeto – 2000 Eur.

	Bendradarbiavimo su užsienio šalių savivaldybėmis plėtra
	[bookmark: _Hlk63343800]Stiprinant tarptautinį bendradarbiavimą dalyvauta 3 tarptautinėse ir 3 nacionalinių organizacijų veikloje – Baltijos miestų sąjungoje (UBC), organizacijoje „Merai už Taiką“, Tarptautinės ekonominio bendradarbiavimo ir plėtros organizacijos kartu su Europos Komisija inicijuojame projekte „Kultūra, kūrybinė ekonomika ir vietos vystymasis“, Lietuvos nacionalinėje kurortų asociacijoje, Klaipėdos regiono savivaldybių asociacijoje „Klaipėdos regionas“ bei Lietuvos savivaldybių asociacijoje. 
[bookmark: _Hlk63344012]2020 m. organizuotas oficialus Palangos delegacijos vizitas į Tel Avivą (Izraelis) – 2020 m. vasario 17-20 dienomis Palangos miesto-partnerio Eilato (Izraelis) mero kvietimu Palangos miesto meras Šarūnas Vaitkus dalyvavo Tel Avive (Izraelis) vykusioje konferencijoje MUNI WORLD 2020. 
Taip pat 2020 m. įvyko 10 oficialių delegacijų priėmimai: Prancūzijos, JAV ambasadorių Lietuvoje, Vokietijos turizmo ir Ekonomikos bei inovacijų ministerijos atstovų,  Bučos miesto partnerio – Gerečinsko (Ukraina) – atstovų, Europos varinių pučiamųjų instrumentų asociacijos atstovų ir kt. 
Padėta suorganizuoti 13-ąjį Baltijos turizmo forumą, kuris vyko virtualiai ir kuriam Palanga skyrė Darnaus turizmo apdovanojimą.
Parengta paraiška Europos Tarybos Parlamentinei Asamblėjai „Europos Prizui“ gauti.

	Bendradarbiavimo su nevyriausybinėmis organizacijomis ir dalyvavimo jų veikloje skatinimas
	· [bookmark: _Hlk63412822]2020 m. rugpjūčio 27 d. sprendimu Nr. T2-162 naujai dvejų metų kadencijai patvirtinta Palangos miesto savivaldybės nevyriausybinių organizacijų taryba.
· Siekiant įgyvendinti LR bendruomeninių organizacijų plėtros įstatymo pakeitimo nuostatas, 2020 m. lapkričio 26 d. sprendimu Nr. T2-227 pakeisti Palangos miesto savivaldybės bendruomeninių organizacijų tarybos nuostatai, patvirtinti Palangos miesto savivaldybės tarybos 2019 m. gegužės 30 d. sprendimu Nr. T2-120 „Dėl Palangos miesto savivaldybės bendruomeninių organizacijų tarybos nuostatų patvirtinimo“. 
· Siekiant sudaryti savivaldybės bendruomenei galimybes dalyvauti formuojant biudžetą, skatinti jų aktyvumą ir įsitraukimą sprendžiant vietos savivaldos klausimus, 2020 m. lapkričio 26 d. sprendimu Nr. T2-231 patvirtintas bendruomenės iniciatyvų administravimo ir finansavimo tvarkos aprašas. 
· 2020 m. gruodžio 29 d. sprendimu Nr. T2-245 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės bendruomenės iniciatyvų vertinimo ir atrankos komisija. Šios komisijos tikslas – vertinti ir atrinkti pateiktas bendruomenės iniciatyvas, kurios bus skelbiamos viešojoje erdvėje balsavimo procedūrai vykdyti. Į šią komisiją, be kitų narių, įtraukti ir Palangos miesto savivaldybės tarybos nariai Vaidas Šimaitis (komisijos pirmininkas) bei Elena Kuznecova (pirmininko pavaduotoja). 

	Teritorijų planavimo dokumentų tvirtinimas
	· 2020 m. lapkričio 26 d. sprendimu Nr. T2-242 pritarta Palangos miesto bendrojo plano koregavimui (P2 rajone). Planavimo tikslai – nustatyti teritorijos naudojimo, tvarkymo ir apsaugos režimą, kraštovaizdžio formavimo kryptis ir teritorijų tvarkymo priemones, numatyti priemones ir apribojimus, užtikrinančius formuojamo gamtinio kraštovaizdžio kokybę, gamtinio karkaso formavimą, gamtos ir kultūros paveldo vertybių išsaugojimą, užtikrinti racionalų žemės, miškų ir vandens išteklių naudojimą, rezervuoti teritorijas komunikaciniams koridoriams, susisiekimo komunikacijoms, infrastruktūros ir kitiems visuomenės poreikiams reikalingiems objektams.
· [bookmark: _Hlk56670233]2020 m. lapkričio 26 d. sprendimu Nr. T2-243 pritarta Palangos miesto bendrojo plano koregavimui, nustatant prioritetines savivaldybės infrastruktūros plėtros teritorijas. Planavimo tikslai – nustatyti prioritetines savivaldybės infrastruktūros plėtros teritorijas ir savivaldybės prioritetinius infrastruktūros vystymo etapus, savivaldybės infrastruktūros vystymo principus, inžinerinei ir socialinei infrastruktūrai reikalingų teritorijų ir (ar) inžinerinių komunikacijų koridorių ribas, rezervuoti teritorijas komunikaciniams koridoriams, susisiekimo komunikacijoms, infrastruktūros ir kitiems visuomenės poreikiams reikalingiems objektams.
· 2020 m. lapkričio 26 d. sprendimu Nr. T2-240 skverui, esančiam pastato Kęstučio g. 17 rytinėje gretimybėje, suteiktas pavadinimas – Antano Mončio skveras. Šiuo sprendimu taip pat patvirtinta Antano Mončio skvero geografinė charakteristika.
· Atsižvelgiant į LR Vyriausybės nutarimu patvirtintų taisyklių pakeitimus, Tarybos 2020 m. sausio 30 d. sprendimu Nr. T2-11 pakeistas Pasiūlymų nustatyti ir panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms teikimo ir nagrinėjimo tvarkos aprašas. 



1. IŠVADOS IR APIBENDRINIMAI

2020 metais iš viso įvyko 12 Tarybos posėdžių. Juose buvo priimti 267 sprendimai. 2020 metais 9-ojo šaukimų Tarybos nariai pateikė 10 sprendimo projektų. 2020 metais nebuvo nė vieno Tarybos nario, kuris neatvyktų į posėdį, nenurodydamas nedalyvavimo priežasties. 
Per 2020 metus įvyko 68 Tarybos komitetų posėdžiai: Ekonomikos ir finansų komitetas posėdžiavo 15 kartų, Statybos ir miesto ūkio komitetas – 19, Turizmo, sveikatos ir socialinės apsaugos komitetas – 13, Švietimo, kultūros ir sporto komitetas – 17, Kontrolės komitetas – 4. 
2020 m. Taryba pritarė 6 bendradarbiavimo sutarties projektams. 2020 m. balandžio 30 d. Tarybos sprendimu Nr. T2-77 pritarta Palangos miesto savivaldybės ir Vytauto Didžiojo universiteto bendradarbiavimo sutarties projektui. Šia sutartimi įtvirtintas Universiteto ir Savivaldybės bendradarbiavimas, siekiant abipusiai naudingų tikslų kvalifikuoto pedagogų rengimo, užtikrinant pakankamą pedagogų poreikį Savivaldybės švietimo įstaigose, srityje. 2020 m. liepos 9 d. sprendimu Nr. T2-152 pritarta Palangos miesto savivaldybės ir Vilniaus universiteto bei Palangos senosios gimnazijos trišalės sutarties projektui. Šia sutartimi siekiama sudaryti sąlygas mokytojams įgyti papildomo mokomojo dalyko specializaciją. 
2020 m. gegužės 12 d. sprendimu Nr. T2-107 Taryba pritarė Palangos miesto savivaldybės administracijos ir Lietuvos automobilių kelių direkcijos prie Susisiekimo ministerijos bendradarbiavimo sutarties projektui. Pasirašius šią sutartį, bus parengtas techninis darbo projektas ir įrengta saugi pėsčiųjų perėja S. Dariaus ir S. Girėno g. sankryžoje su Klaipėdos plentu, Klaipėdos plente nuo S. Dariaus ir S. Girėno g. iki Vėžių gatvės žiedinės sankryžos nutiestas pėsčiųjų ir dviračių takas su apšvietimu bei sutvarkyti autobusų peronai Klaipėdos plente, ties S. Dariaus ir S. Girėno g. sankryža. 2020 m. gegužės 12 d. sprendimu Nr. T2-108 pritarta Palangos miesto savivaldybės administracijos ir Lietuvos automobilių kelių direkcijos prie Susisiekimo ministerijos bendradarbiavimo sutarties projektui.  
2020 m. lapkričio 26 d. sprendimu Nr. T2-238 pritarta Palangos miesto savivaldybės ir Lietuvos žydų (litvakų) bendruomenės bendradarbiavimo sutarties projektui. Šia sutartimi siekiama užtikrinti šalių bendradarbiavimą apsaugant, aktualizuojant ir įveiklinant Savivaldybės teritorijoje esantį kultūros paveldą, susijusį su Lietuvos žydų (litvakų) istorija, tradicijomis ir kultūra, įtraukti šį kultūros paveldą į Bendruomenės kuriamą ir inicijuojamą Europos žydų kultūros paveldo kelią Lietuvoje. 
Siekiant stiprinti ir plėtoti tarpusavio bendradarbiavimą, 2020 m. lapkričio 26 d. sprendimu Nr. T2-239 pritarta bendradarbiavimo sutarties tarp Lietuvos varinių pučiamųjų instrumentų orkestrų asociacijos ir Palangos miesto savivaldybės projektui.  
Kaip ir 2019 metais, Tarybos nariai naudojosi kompiuterizuotu Tarybos sprendimų projektų medžiagos ir kitos papildomos informacijos pateikimu Savivaldybės interneto svetainėje taryba.palanga.lt/Tarybos. Nuo 2020 m. balandžio Savivaldybės tarybos ir Tarybos komitetų posėdžiai vyko nuotoliniu būdu. Įrašyti visi 2020 metų posėdžiai, įrašai pateikti Savivaldybės kompiuteriniame tinkle. Užtikrinant viešumą ir skaidrumą, Savivaldybės interneto svetainėje skelbiami Tarybos sprendimų projektai, priimti Tarybos sprendimai, Mero potvarkiai ir Administracijos direktoriaus įsakymai veiklos klausimais. Tarybos posėdžių salėje įdiegtos kompiuterizuotos darbo vietos Tarybos posėdžiams vesti, Tarybos posėdžiai vedami ir balsuojama naudojantis kompiuterizuota balsavimo sistema.

PRITARTA
Palangos miesto savivaldybės tarybos
2021 m. balandžio 29 d. sprendimo Nr. T2-92
2 punktu


PALANGOS MIESTO SAVIVALDYBĖS MERO 2020 M. VEIKLOS 
ATASKAITA


Vadovaujantis Lietuvos Respublikos vietos savivaldos įstatymo 20 straipsnio 3 dalies 7 punktu bei Palangos miesto savivaldybės tarybos (toliau tekste – Taryba) veiklos reglamento, patvirtinto Palangos miesto savivaldybės tarybos 2020 m. lapkričio 4 d. sprendimo Nr. T2-217 „Dėl Palangos miesto savivaldybės tarybos veiklos reglamento tvirtinimo“ 1 punktu, 126 ir 225 punktais, Meras už savivaldybės veiklą yra atskaitingas Tarybai ir bendruomenei. Meras 2020 metų veiklos ataskaitą pateikia Tarybai, o Savivaldybės tarybos 2020 m. veiklos ataskaitą – bendruomenei. 
2015 m. kovo 1 d. vykusių Lietuvos Respublikos savivaldybių tarybų ir tiesioginių mero rinkimų metu ketverių metų kadencijai Palangos miesto meru išrinktas Šarūnas Vaitkus (8-jo šaukimo Palangos miesto savivaldybės taryba). 2019 m. kovo 3 d. vykusių Lietuvos Respublikos savivaldybių tarybų ir tiesioginių mero rinkimų metu ketverių metų kadencijai Palangos miesto meru vėl išrinktas Šarūnas Vaitkus (9-ojo šaukimo Palangos miesto savivaldybės taryba). Teikiama ataskaita apima Palangos miesto savivaldybės mero (toliau – Meras) veiklos laikotarpį 2020 metais. 
Mero veiklos ataskaita parengta atsižvelgiant į Lietuvos Respublikos vietos savivaldos įstatyme nustatytus mero įgaliojimus.

I. TARYBOS VEIKLOS PLANAVIMAS

Vadovaujantis Vietos savivaldos įstatyme numatytais Mero įgaliojimais, 2020 m. sušaukta 12 Palangos miesto savivaldybės tarybos posėdžių. 
Sušaukti 9-ojo šaukimo Palangos miesto savivaldybės tarybos posėdžiai (2020 m. sausio 23 d. Nr. M1-1; 2020 m. vasario 20 d. Nr. M1-2; 2020 m. balandžio 2 d. Nr. M1-7; 2020 m. balandžio 23 d. Nr. M1-8; 2020 m. gegužės 5 d. Nr. M1-9; 2020 m. birželio 4 d. Nr. M1-11; 2020 m. liepos 1 d. Nr. M1-12; 2020 m. rugpjūčio 20 d. Nr. M1-16; 2020 m. rugsėjo 24 d. Nr. M1-21; 2020 m. spalio 27 d. Nr. M1-23; 2020 m. lapkričio 19 d. Nr. M1-24; 2020 m. gruodžio 17 d. Nr. M1-26).
Palangos miesto savivaldybės taryba, pirmininkaujant Merui arba mero pareigas einančiam Mero pavaduotojui, 2020 m. priėmė 267 sprendimus. 2020 m. priimtų Tarybos sprendimų apžvalga pateikiama 2020 m. Tarybos veiklos ataskaitoje.

II. ATSTOVAVIMAS SAVIVALDYBEI

Palangos miesto savivaldybei 2020 m. atstovauta Klaipėdos regiono plėtros taryboje. Palangos meras yra Lietuvos savivaldybių asociacijos viceprezidentas, Lietuvos kurortų asociacijos prezidiumo narys, asociacijos „Klaipėdos regionas“ prezidentas, Europos savivaldybių ir regionų tarybos (CEMR) Politikos komiteto narys, taip pat – Palangos miesto savivaldybės strateginės plėtros tarybos pirmininkas. 
Mero ir Administracijos direktoriaus įgalioti Savivaldybės administracijos specialistai 2020 m. Palangos miesto savivaldybei ir Administracijai atstovavo 284 bylose teismuose ar ikiteisminio ginčų nagrinėjimo institucijose (2019 m. – 231 byla). Minėtoms byloms surinkti įrodymai, vertinta jų reikšmė, parengti procesiniai dokumentai. 
Įgyvendintos Savivaldybės kovos su korupcija programos įgyvendinimo priemonių plane 2018–2020 m. numatytos priemonės. 
2020 m. Meras aktyviai dalyvavo įvairių darbo grupių, tarybų veikloje: Palangos miesto strateginės plėtros taryboje (pirmininkas), darbo grupėje Dėl priemonių, susijusių su COVID-19 ligos (koronaviruso infekcijos) plitimo sukeltų ekonominių pasekmių mažinimui rengti (pirmininkas), darbo grupėje Dėl karantino metu ribojamų ūkinių veiklų tiesiogiai ir netiesiogiai nukentėjusiems ūkinių veiklų vykdytojams taikomos paramos priemonėms nagrinėti (pirmininkas). 

III. MERO TEIKIMAI, SIŪLYMAI IR PRAŠYMAI TARYBAI

2020 m. Mero teikimu Savivaldybės taryboje svarstytas ir priimtas sprendimas „Dėl Palangos miesto savivaldybės tarybos, mero ir administracijos direktoriaus 2019 metų veiklos ataskaitų (patvirtinta Savivaldybės tarybos 2020 m. balandžio 30 d. sprendimu Nr. T2-78). 
Atstovaudamas Palangos miesto gyventojų interesams, Meras kartu su kitais Savivaldybės tarybos nariais rūpinosi, kad į Savivaldybės tarybos posėdžio darbotvarkę būtų įtraukiami ir iš anksto nenumatyti, tačiau skubos tvarka spręstini klausimai. 

IV. BENDRADARBIAVIMAS SU KITOMIS VALSTYBINĖMIS INSTITUCIJOMIS, KITOMIS SAVIVALDYBĖMIS AR UŽSIENIO INSTITUCIJOMIS

Stiprinant tarptautinį bendradarbiavimą dalyvauta 3 tarptautinėse ir 3 nacionalinių organizacijų veikloje – Baltijos miestų sąjungoje (UBC), organizacijoje „Merai už Taiką“, Tarptautinės ekonominio bendradarbiavimo ir plėtros organizacijos (toliau – EBPO) kartu su Europos Komisija inicijuojame projekte „Kultūra, kūrybinė ekonomika ir vietos vystymasis“, Lietuvos nacionalinėje kurortų asociacijoje, Klaipėdos regiono savivaldybių asociacijoje „Klaipėdos regionas“ bei Lietuvos savivaldybių asociacijoje.
2020 m. buvo parengta ir pateikta paraiška Europos Tarybos Parlamentinei Asamblėjai „Europos Prizui“ gauti.
[bookmark: _Hlk66612905]Stiprinant turizmo srities, kultūrinius ryšius, tarptautinį bendradarbiavimą bei ryšius su kitomis institucijomis, Meras kartu su mero patarėju Pranu Žeimiu 2020 m. vasario 17–20 dienomis Palangos miesto – partnerio Eilato (Izraelis) mero kvietimu dalyvavo  Tel Avive (Izraelis) vykusioje konferencijoje MUNI WORLD 2020. Taip pat Meras 2020 m. vasario 2–4 dienomis Europos Komisijos kvietimu dalyvavo Briuselyje (Belgijos Karalystė) vykusiame susitikime su Europos Komisijos nariu Virginijumi Sinkevičiumi bei Regioninės ir miestų plėtros generalinio direktorato generalinio direktoriaus pavaduotoju Normunds Popens. 
Be to, 2020 m. organizuoti oficialių delegacijų priėmimai: Prancūzijos, JAV ambasadorių Lietuvoje, Vokietijos Turizmo ir Ekonomikos bei inovacijų ministerijos atstovų, Bučos miesto partnerio – Gerečinsko (Ukraina) – atstovų, LR vidaus reikalų ministerijos atstovų delegacijos, Europos varinių pučiamųjų instrumentų asociacijos atstovų delegacijos vizitai ir kt. 
Formuojant teigiamą Palangos miesto įvaizdį, populiarinant Palangos kurortą Lietuvoje ir užsienyje Baltijos miestų sąjungos UBC biuleteniuose paskelbtas 2020 m. ir 2021 m. Palangos kultūros renginių kalendorius bei straipsnis apie Palangos tarptautinį bendradarbiavimą, taip pat straipsnis apie projektą „Palangiškio kortelė“, dalyvauta UBC Lietuvos koordinatorių susirinkime bei virtualiuose susitikimuose. Palangos miesto žiniasklaidoje, taip pat kitose Lietuvos ir užsienio (Vokietijos, Latvijos, Lenkijos) žiniasklaidos priemonėse reguliariai skelbti straipsniai bei pranešimai, reprezentuojantys Palangos miestą. Sudalyvauta tarptautinėje akcijoje ir prisijungta prie Pasaulio žydų kongreso inicijuotos pasaulinės akcijos „We remember“ – „Mes prisimename“. Taip pat Mero iniciatyva buvo suorganizuota demokratinės Baltarusijos palaikymo akcija, prisijungiant prie visoje Lietuvoje vykusio „Laisvės kelio“.
Bendradarbiavimo sutartys
2020 m. Savivaldybės tarybos sprendimais pasirašytos bendradarbiavimo sutartys kultūros bei švietimo srityse:  
- Siekiant abipusiai naudingų tikslų kvalifikuoto pedagogų rengimo, užtikrinant pakankamą pedagogų poreikį Savivaldybės švietimo įstaigose, srityje, 2020 m. balandžio 30 d. Tarybos sprendimu Nr. T2-77 įtvirtintas  Palangos miesto savivaldybės ir Vytauto Didžiojo universiteto bendradarbiavimas.
- 2020 m. liepos 9 d. sprendimu Nr. T2-152 pritarta Palangos miesto savivaldybės ir Vilniaus universiteto bei Palangos senosios gimnazijos trišalės sutarties projektui. Šia sutartimi siekiama sudaryti sąlygas mokytojams įgyti papildomo mokomojo dalyko specializaciją. 
- Siekiant stiprinti ir plėtoti tarpusavio bendradarbiavimą, 2020 m. lapkričio 26 d. Tarybos sprendimu Nr. T2-239 pritarta bendradarbiavimo sutarties tarp Lietuvos varinių pučiamųjų instrumentų orkestrų asociacijos ir Palangos miesto savivaldybės projektui.  
- Siekiant užtikrinti šalių bendradarbiavimą apsaugant, aktualizuojant ir įveiklinant Savivaldybės teritorijoje esantį kultūros paveldą, susijusį su Lietuvos žydų (litvakų) istorija, tradicijomis ir kultūra, įtraukti šį kultūros paveldą į Bendruomenės kuriamą ir inicijuojamą Europos žydų kultūros paveldo kelią Lietuvoje, 2020 m. lapkričio 26 d. Tarybos sprendimu Nr. T2-238 pritarta Palangos miesto savivaldybės ir Lietuvos žydų (litvakų) bendruomenės bendradarbiavimo sutarties projektui.  

V. MERO FONDO LĖŠŲ PANAUDOJIMAS 

Savivaldybės taryba, tvirtindama Savivaldybės 2020 m. biudžetą, patvirtino Savivaldybės mero fondą – 5 tūkst. Eur. 2020 m. šios lėšos nebuvo panaudotos, jos grąžintos į biudžetą. 

[bookmark: _Hlk536621311]VI. SAVIVALDYBĖS INTERESŲ GYNIMAS KLAIPĖDOS REGIONO PLĖTROS TARYBOJE IR ASOCIACIJOJE „KLAIPĖDOS REGIONAS“

Pagal Lietuvos Respublikos regioninės plėtros įstatymą bei Vietos savivaldos įstatymo 20 straipsnio 3 dalies 1 punktą, Palangos miesto meras rūpinasi, kad savivaldybei būtų tinkamai atstovaujama regiono plėtros taryboje ir šios tarybos sprendimai būtų tinkamai įgyvendinami savivaldybėje. Atsižvelgiant į tai, Meras ir Tarybos sprendimu deleguotas į Klaipėdos regiono plėtros tarybą Palangos miesto savivaldybės mero pavaduotojas Rimantas Antanas Mikalkėnas savivaldybei 2020 m. atstovavo Klaipėdos regiono plėtros taryboje. Meras yra Klaipėdos regiono plėtros tarybos pirmininko pavaduotojas. Klaipėdos regiono plėtros taryboje 2020 m. buvo sprendžiami regionui svarbūs klausimai. 2020 metais Taryba posėdžių metu svarstė klausimus dėl patvirtintų Klaipėdos regiono projektų sąrašų pagal 2014–2020 metų Europos Sąjungos fondų investicijų veiksmų programos įgyvendinimo priemones pakeitimo, regiono projektų planavimo, Klaipėdos regiono 2014–2020 metų plėtros plano keitimo, papildomo finansavimo poreikio įgyvendinamiems projektams, derino teisės aktų projektus, susijusius su 2014–2020 metų Europos Sąjungos fondų investicijų veiksmų programos administravimu.
2019 m. gegužės 27 d. visuotiniame asociacijos „Klaipėdos regionas“ narių susirinkime Palangos miesto meras Šarūnas Vaitkus ketverių metų kadencijai buvo išrinktas naujuoju asociacijos prezidentu. Nustatyti kadencijos prioritetai: regioninio turizmo vystymas, dėmesys įstatyminės bazės formavimui, regioninės politikos stiprinimas, Klaipėdos regiono specializacijos parengimas ir koordinavimas. 
Vadovaujantis asociacijos „Klaipėdos regionas“ visuotinio narių susirinkimo 2020-10-12 nutarimu, Palangos miesto savivaldybės tarybos 2020 m. lapkričio 4 d. sprendimu Nr. T2-214 apsispręsta steigti Klaipėdos regiono plėtros tarybą kartu su Klaipėdos miesto, Klaipėdos rajono savivaldybe, Kretingos rajono savivaldybe, Šilutės rajono, Skuodo rajono savivaldybe ir Neringos savivaldybe. Regiono plėtros tarybos steigiamajame susirinkime balsuota už regiono plėtros tarybos nuostatus, regiono plėtros tarybos kolegijos darbo reglamentą ir regiono plėtros tarybos kolegijos personalinės sudėties patvirtinimą ir pasirašyti regiono plėtros tarybos nuostatai. Palangos miesto savivaldybės tarybos narys Rimantas Antanas Mikalkėnas deleguotas į Klaipėdos regiono plėtros tarybos kolegiją. 
2020 m. asociacija „Klaipėdos regionas“ parengė Klaipėdos regiono identiteto ir vertybinio pagrindo analizę, kurioje yra išgryninti svarbiausi Klaipėdos regiono identiteto formavimo elementai, suformuoti žingsniai ir pradiniai veiksmai regiono identiteto vystymui, parengtos darnaus vystymosi tikslų lokalizacijos regione analizė ir schema, taip pat išanalizuoti svarbiausi nacionaliniai ir tarptautiniai dokumentai, įvardintas jų poveikis ir sąsajos su regiono specializacija. Pradėtas rengti specializacijos prioritetų įgyvendinimo veiksmų planas. 
2020 m. asociacija „Klaipėdos regionas“ vykdė ir tęstinius darbus: rengtas Regiono specializacijos krypčių įgyvendinimo veiksmų planas (iki 2021 m. kovo 1 d.), Funkcinių regionų vystymo galimybių analizė (iki 2021 m. kovo 1 d.), gryninti svarbiausi Regiono identiteto ir horizontaliųjų plėtros prioritetų (švietimo, partnerystės ir įtraukties, tvarios plėtros, darnaus vystymosi tikslų) veiksmai (2021 m. sausis–liepa).  
Klaipėdos regiono pozicijoms atstovauta svarstant klausimus dėl Regioninės plėtros įstatymo (parengta Regiono pozicija bei teiktos pastabos LRS Valstybės valdymo ir savivaldybių komitetui, suformuota regiono pozicija perduota LR Prezidentui, LR Vyriausybei, LSA). Regiono pozicijos ir interesai atstovauti rengiant Interreg Pietų Baltijos programą, taip pat – Baltijos jūros regiono bendradarbiavimo tinkluose – Euroregione „Baltija“, Baltijos jūros valstybių sub-regionų bendradarbiavimo platformoje.
2020 m. pradėtas įgyvendinti Latvijos–Lietuvos bendradarbiavimo per sieną programos projektas „Regioninis bendradarbiavimas darniam, integruotam ir sumaniam planavimui“ (partneris – Latvijos Kurzemės planavimo regionas, tikslas – stiprinti regiono dalyvių žmogiškuosius gebėjimus, kompetencijas, didinti tarpvalstybinį regioninį bendradarbiavimą darniai ir veiksmingai regionų plėtrai). Pradėtas įgyvendinti ir Švedijos instituto finansuojamas projektas „Waterman“ (klimatui atsparių nuotekų ir požeminio vandens tvarkymas taikant žiedinius metodus, kurie mažina maistinių ir pavojingų medžiagų nutekėjimą. Tikslas – pasiruošti projekto paraišką naujojo ES finansavimo periodo laikotarpiui). Parengtas Klaipėdos regiono turizmo sektoriaus vertinimas, rekomendacijos ir esminiai žingsniai regioniniam turizmui plėtoti.  
2020 m. kontroliuota, kaip įgyvendinami į Klaipėdos regiono plėtros planą įtraukti projektai. Rūpintasi, kad į Klaipėdos regiono plėtros planą būtų įtraukta kuo daugiau projektų iš Tarybos 2020 m. sausio 30 d. tarybos sprendimu Nr. T2-19 patvirtinto Palangos miesto savivaldybės 2020–2022 m. strateginio veiklos plano, taip siekiant įgyvendinti Palangos miesto viziją – „Palanga – ištisus metus atviras tarptautinis kurortas su išvystyta sveikatingumo, sporto ir poilsio infrastruktūra, aktyviu kultūriniu gyvenimu. Tai saugus ir švarus miestas, patogus gyventi bei ilsėtis“. 
Toliau pateikiama trumpa svarbiausių projektų, inicijuotų ir vykdytų 2020 m., pažanga ir ryšys su Palangos miesto strateginiame plėtros plane iki 2020 metų numatytomis strateginės plėtros sritimis:

	Gyvenimo kokybės ir socialinio saugumo gerinimas 
	Įgyvendinamas projektas „Socialinių paslaugų plėtra Palangos miesto savivaldybėje (Žuvėdrų g. 4)“.
	Įgyvendinamas Europos Sąjungos struktūrinių fondų lėšomis pagal priemonę 08.1.1.-CPVA–R-407 „Socialinių paslaugų infrastruktūros plėtra“ finansuojamas projektas „Socialinių paslaugų plėtra Palangos miesto savivaldybėje“ (gydymo paskirties ligoninės pastato Žuvėdrų g. 4, Palangoje, dalies rekonstravimas ir patalpų paskirties keitimas, pritaikant šias patalpas socialinės priežiūros paslaugoms teikti). 

	Gyvenimo kokybės ir socialinio saugumo gerinimas
	Įgyvendinamas projektas „Pirminės asmens sveikatos priežiūros veiklos efektyvumo didinimas“.

	Projektu siekiama spręsti Palangos miesto problemas vaikų ligų, sveiko senėjimo srityse bei vyresnio amžiaus Palangos miesto gyventojų ligų profilaktikos, prevencijos ir ankstyvos diagnostikos srityse. Projekto metu numatoma atnaujinti Palangos ASPC ir S. Kulikauskienės įmonės bendrosios praktikos gydytojo centro infrastruktūrą: atlikti patalpų remontą, įsigyti kompiuterinę ir medicininę įrangą, baldus bei transporto priemones. Palangoje atnaujinus abiejų pirminės asmens sveikatos priežiūros paslaugas teikiančių įstaigų patalpas ir įsigijus trūkstamą medicinos ir kt. įrangą tikimasi, kad daugiau miesto gyventojų galės pasinaudoti pirminės asmens sveikatos priežiūros paslaugomis, jos taps kokybiškesnės ir labiau prieinamos.

	Gyvenimo kokybės ir socialinio saugumo gerinimas
	Įgyvendinamas projektas „Edukacinių erdvių kūrimas Palangos miesto mokykloje“. Projekto pabaiga 2020 m.
	Projekto „Edukacinių erdvių kūrimas Palangos miesto mokykloje“ įgyvendinimo metu planuojama Palangos „Baltijos“ pagrindinėje mokykloje sukurti modernias kūrybiškumą skatinančias, nevaržančias, atviras, komfortiškas, estetiškas, funkcionalias ir lengvai pertvarkomas edukacines erdves, aprūpinti baldais, įranga, ugdymo priemonėmis.

	Gyvenimo kokybės ir socialinio saugumo gerinimas
	Įgyvendinamas projektas „Pėsčiųjų ir dviračių takų rekonstrukcija ir plėtra Bangų g. Palangoje“ finansavimui gauti pagal priemonę Nr. 04.5.1-TID–R-516 „Pėsčiųjų ir dviračių takų rekonstrukcija ir plėtra“. 
	Šio projekto tikslas – pagerinti pėsčiųjų ir dviratininkų susisiekimo sąlygas Palangos mieste, siekiant padidinti gyventojų mobilumą ir prisidėti prie aplinkos taršos mažinimo. Projekto metu numatoma įrengti 0,56 km ilgio pėsčiųjų-dviračių taką Bangų g. (nuo sankryžos su Klaipėdos plentu iki sankryžos su Vytauto g.) ir apšvietimą.

	Gyvenimo kokybės ir socialinio saugumo gerinimas
	Pateikta projekto „Palangos sporto centro infrastruktūros tobulinimas“ paraiška. 2020 m. gruodžio mėnesį pasirašyta projekto finansavimo ir administravimo sutartis. 
	Projekto įgyvendinimo metu, siekiant užtikrinti tinkamą patalpų, esančių Ganyklų g. 18, Palangoje, eksploatavimą, bus atliekami šie darbai: atliktas grindų, lubų, sienų remontas, pakeistos durys, atlikti vidaus elektros ir santechnikos įrengimo darbai, stogo remontas, įrengtas pandusas, lietaus sistemos montavimas, palangių keitimas, pamatų tvirtinimas.  

	Darnios aplinkos vystymas
	Įgyvendinamas projektas „Komunalinių atliekų rūšiuojamojo surinkimo infrastruktūros plėtra Palangos mieste“. 
	Įgyvendinant šį projektą numatyta 21 miesto atliekų surinkimo aikštelėje įrengti požeminius atliekų konteinerius. 



VII. IŠ KITŲ FINANSINIŲ ŠALTINIŲ FINANSUOJAMI SAVIVALDYBĖS PROJEKTAI

2019 m. sausio 31 d. sprendimu Nr. T2-4 patvirtintas Palangos miesto savivaldybės 2019–2021 metų strateginis veiklos planas (jis keistas 2019 m. liepos 9 d. sprendimu Nr. T2-152 ). Minėtas strateginis planas parengtas atsižvelgiant į Palangos miesto strateginį plėtros iki 2020 metų planą bei Palangos miesto savivaldybės 2019–2021 metų strateginio veiklos plano metmenis. 
Meras organizavo Strateginės plėtros tarybos darbą. 2020 m. minėtoje taryboje apsvarstyti strateginio veiklos plano pakeitimai, 2019 metų strateginio veiklos plano įgyvendinimo ataskaita, kuri patvirtinta Savivaldybės tarybos 2020 m. birželio 11 d. sprendimu Nr. T2-119, Palangos miesto savivaldybės 2020–2022 metų strateginis veiklos planas, kuris buvo patvirtintas 2020 m. sausio 30 d. Tarybos sprendimu Nr. T2-19. 
Meras buvo Strateginio plėtros plano 2021–2030 m. koordinacinės darbo grupės pirmininkas ir organizavo minėtos grupės darbą rengiant strateginio plėtros plano analitinę dalį, formavo strateginio plėtros plano 2021–2030 m. viziją, prioritetus, tikslus ir uždavinius. 
Mero veikla 2020 m. apėmė ir strateginio veiklos plano programose numatytų projektų įgyvendinimo kontrolę. Ataskaitoje pateikta trumpa 2020 m. vykdytų investicinių projektų įgyvendinimo pažanga:

	Palangos miesto savivaldybės Kurhauzo pastato Palangoje, Grafų Tiškevičių al. 1, medinės dalies atstatymas ir pritaikymas kultūrinei veiklai.
	2019 m. parengtas Kurhauzo tvarkybos projektas (rengėjas – UAB „Klaipėdos projektas“) bei gautas tvarkybos leidimas. Medinė pastato dalis atkuriama pagal surinktą ir archyvuojamą ikonografinę medžiagą. 
2019 m. parengtas ir Kurhauzo pritaikymo kultūrinei veiklai projektas, atlikta projekto ekspertizė. Patalpų plotas – apie 700 kv. m. Atkurta pastato išorė. 
Projekto pabaiga – 2020 m. spalis.

	Palangos senosios gimnazijos kapitalinis remontas. 

	2020 m. pradėtas Palangos senosios gimnazijos kapitalinis remontas. Pastato fasadas ir stogas bus apšiltinti ir atnaujinti, pakeisti langai, durys, atnaujintos vidaus patalpų sienos, grindys, visos inžinerinės sistemos, sutvarkyti lauko inžineriniai tinklai bei teritorija. 

	Daugiabučių namų atnaujinimo programos, skirtos energinio efektyvumo didinimui daugiabučiuose pastatuose,  III, IV, V, VI, VII, VIII etapai

	Įgyvendinant daugiabučių namų atnaujinimo programą, skirtą energinio efektyvumo didinimui daugiabučiuose pastatuose, pagal III ir IV (minėtais etapais buvo suplanuota renovuoti 10 daugiabučių namų) etapo programas – priduoti paskutiniai 2 daugiabučiai namai (Druskininkų g. 9, Sodų g. 31), pagal V etapą – priduota 14 daugiabučių gyvenamųjų namų (Druskininkų g. 3, Druskininkų g. 10, Druskininkų g. 11, Druskininkų g. 20, J. Janonio g. 4, Kastyčio g. 38, Klaipėdos pl. 62, Laukų g. 8, Sodų g. 9, Sodų g. 10, Sodų g. 32, Sodų g. 53, Taikos g. 16, Vytauto g. 132), 3 daugiabučiuose namuose vyksta darbai (Vytauto g. 65, Saulėtekio takas 7, Druskininkų g. 160), 2 daugiabučiuose namuose darbai baigti, laukiama komisija (Saulėtekio takas 5, Saulėtekio takas 10). Pagal VI etapą – 14 daugiabučių gyvenamųjų namų (Druskininkų g. 4, Druskininkų g. 6, Laukų g. 6, Laukų g. 10, Saulėtekio takas 13, Saulėtekio takas 14, Saulėtekio takas 17, Sodų g. 7, Sodų g. 15, Sodų g. 17, Sodų g. 20, Sodų g. 21, Sodų g. 23, Sodų g. 25) pradėti darbai (vyksta darbai). Pagal VII etapą – 17 daugiabučių gyvenamųjų namų (Bangų g. 32, Druskininkų g. 12, Druskininkų g. 14, Druskininkų g. 18, J. Janonio g. 39, Klaipėdos pl. 48, Klaipėdos pl. 66, Sodų g. 3, Sodų g. 4, Sodų g. 6, Sodų g. 8, Sodų g. 28, Sodų g. 29, Sodų g. 36, Sodų g. 47, Sodų g. 49, Vasario 16-osios g. 2) yra parengti investicijų projektai, laukiama finansuotojo vertinimo, vyksta projekto rengimo darbai. Pagal VIII etapą – 22 daugiabučiams gyvenamiesiems namams (Druskininkų g. 8, Ganyklų g. 11, J. Janonio g. 8, J. Janonio g. 32, J. Janonio g. 43, Jūratės g. 56, Kastyčio g. 37, Klaipėdos pl. 46, Klaipėdos pl. 50, Klaipėdos pl. 54, Klaipėdos pl. 60, Kretingos g. 31, Saulėtekio takas 8, Saulėtekio takas 12, Sodų g. 5, Sodų g. 13, Sodų g. 18, Sodų g. 55, Taikos g. 14, Taikos g. 15, Vydūno g. 8, Vytauto g. 69) parengti investiciniai planai), 2 daugiabučiams namams pristatyti investiciniai planai (Klaipėdos pl. 48A, Saulėtekio takas 6).
UAB „Palangos butų ūkis“ baigta renovacija (Druskininkų g. 7, Sodų g. 35) 3 daugiabučiams namams (Vytauto g. 144, Sodų g. 1, Klaipėdos pl. 58) yra išduoti statybą leidžiantys dokumentai. 

	Kelių priežiūros ir plėtros programos įgyvendinimas Palangos mieste

	[bookmark: _Hlk31894885][bookmark: _Hlk532395154]Siekiant efektyviai, nepažeidžiant teisės aktuose bei su Lietuvos automobilių kelių direkcija prie Susisiekimo ministerijos pasirašomose finansavimo sutartyse nustatytų terminų, paskirstyti bei panaudoti kasmet Palangos miesto savivaldybei skiriamas Kelių priežiūros ir plėtros programos finansavimo lėšas susisiekimo infrastruktūros objektų priežiūrai ir plėtrai, 2020 m. vasario 27 d. Tarybos sprendimu Nr. T2-30 sudarytas bei patvirtintas Palangos miesto susisiekimo infrastruktūros objektų, kuriuos 2020 m. numatoma finansuoti Kelių priežiūros ir plėtros programos finansavimo lėšomis, preliminarus sąrašas. 2020 m. vasario 27 d. sprendimu Nr. T2-31 bei 2020 m. lapkričio 26 d. sprendimu Nr. T2-235 Taryba pakeitė bei papildė Palangos miesto savivaldybės vietinės reikšmės kelių sąrašą, patvirtintą Palangos miesto savivaldybės tarybos 2019 m. kovo 28 d. sprendimu Nr. T2-74.
[bookmark: _Hlk56411151]Siekiant užtikrinti spartesnį trūkstamos Palangos miesto susisiekimo infrastruktūros kūrimą bei jau esančios atnaujinimą, skaidriai, racionaliai ir efektyviai paskirstyti bei panaudoti Savivaldybei skirtas Kelių priežiūros ir plėtros programos finansavimo lėšas, 2020 m. gruodžio 29 d. sprendimu Nr. T2-264 patvirtintas Susisiekimo komunikacijų ir jų inžinerinių tinklų statybos, rekonstravimo ir kapitalinio remonto Palangos mieste, dalyvaujant fiziniams ir juridiniams asmenims, tvarkos aprašas. Tarybos sprendimu Nr. T2-265 patvirtintas Kelių priežiūros ir plėtros programos finansavimo lėšų paskirstymo ir naudojimo Palangos miesto susisiekimo infrastruktūros objektams finansuoti tvarkos aprašas.  
2020 m. tęsti bei užbaigti Kastyčio g. rekonstrukcijos darbai, S. Dariaus ir S. Girėno g. atkarpos (nuo Sporto g. iki Klaipėdos pl.) statybos, Žiemos g. I etapo statybos, Kalgraužių g. rekonstrukcijos darbai, taip pat – Bangų g. atkarpos nuo Klaipėdos pl. iki Vytauto g. paprastasis remontas, Vilimiškės kelio ruožo nuo Kretingos g. iki Valteriškės g. kapitalinis remontas, Nemirsetos pietinio privažiavimo prie jūros kapitalinis remontas, pėsčiųjų tako Kretingos g. (į PASPC) paprastasis remontas, pėsčiųjų tako iš Laukų g. į Pavasario g. paprastasis remontas, dviračių ir pėsčiųjų tako nuo Žvejų g. iki Naglio al. paprastasis remontas, Neringos g. nuo Žvejų iki Jūratės g. šaligatvio paprastasis remontas, Žuvėdrų g. nuo Šventosios g. iki Pušyno g. paprastasis remontas, Žuvėdrų g. ruožo nuo Pušyno g. iki sklypo Žuvėdrų g. 53A pietinės dalies šaligatvio paprastasis remontas. 
Pradėti vykdyti Valteriškės g. (nuo Kretingos g. iki Vilimiškės kelio) tiesimo, Gintaro g. (nuo Smilčių g. iki Ganyklų g.) statybos, J. Simpsono g. rekonstrukcijos darbai, jie bus tęsiami 2021 m. 
Rengti J. Janonio g., J. Simpsono g. rekonstrukcijos, V. Kernagio al., Ajerų g. statybos projektai.
Panaudojant Ekonomikos skatinimo  ir koronaviruso (Covid-19)  plitimo sukeltų pasekmių mažinimo priemonių plano lėšas buvo suremontuotos dvi Vytauto g. atkarpos (nuo Klaipėdos pl. iki Druskininkų g. ir nuo Ligoninės g. iki Liepojos pl.) bei Vanagupės g. ruožas nuo Vytauto g. iki jungiamosios dalies, taip pat – Šventosios g.
ES Kelių priežiūros ir plėtros programos finansavimo lėšomis įgyvendintas projektas „Pėsčiųjų ir dviračių takų rekonstrukcija ir plėtra Bangų g. Palangoje“.

	Įgyvendinamas projektas „Kompleksinių paslaugų šeimai organizavimas ir teikimas Palangos miesto savivaldybėje“.
	Palangos miesto gyventojams teikiamos kompleksinės paslaugos – grupinės ir individualios psichologinės konsultacijos, įvairios paskaitos šeimoms, atsakingos tėvystės mokymai, teisininko konsultacijos, asmeninio asistento paslaugos ir kt. 
Per 2020 m. pritraukta 217 naujų dalyvių, kurie naudojosi projekto įgyvendinimo metu teikiamomis paslaugomis. Per visą projekto įgyvendinimo laikotarpį paslaugomis pasinaudojo 893 asmenys.

	Įgyvendinamas projektas „Potvynių rizikos valdymas Palangos mieste“ finansavimui pagal priemonę Nr. 05.1.1-APVA–V-006 „Potvynių rizikos valdymas“ gauti.
	Viena iš prioritetinių teritorijų, kurioje numatyta sumažinti potvynių keliamą grėsmę, yra Palangos m. sav. teritorijos dalis. Pagal Aplinkos apsaugos agentūros sudarytą potvynių grėsmės ir rizikos žemėlapį dalis šios teritorijos nuo Šviesos g. iki Ošupio žiočių patenka į vidutinės tikimybės potvynių užliejamos teritorijos ribas. Ošupio up. nuo Užkanavės g. iki Baltijos jūros yra didelės tikimybės potvynių užliejamoje teritorijoje. Likusi dalis nuo Ošupio up. žiočių iki teritorijos tarp Griaustinio ir Kontininkų g. pagal minėtą žemėlapį neįeina į potvynių rizikos teritoriją, tačiau 2017 m. ši teritorija buvo patvinusi ir tai turėjo neigiamos įtakos jos gyventojams bei jų turtui. Potvynių rizikos ir grėsmės žemėlapiuose nurodyta, jog yra tikslinga paaukštinti esamo kelio atkarpos sankasą Šventosios g. (ji yra per žema), tokiu atveju paaukštinta minėta sankasa atliktų pylimo, apsaugančio nuo potvynių, funkciją. Esminė projekto problema: dalis Palangos m. teritorijos yra potvynių rizikos zonoje, kurioje nėra įrengta nuo klimato kaitos sąlygotų potvynių apsaugančių priemonių.
Šiai problemai išspręsti būtina įgyvendinti potvynių rizikos mažinimo priemones: įrengti siurblinę bei rekonstruoti atvirus griovius, įrengti pylimą. Tokiu būdu būtų sumažintos neigiamos klimato kaitos pasekmės ir ekosistemų ir šalies ūkio pažeidžiamumas.
Įgyvendinus projektą, bus prisidedama prie Palangos miesto dalies teritorijos patrauklumo padidinimo, sumažinant potvynių riziką bei jų neigiamą poveikį gyventojams, jų turtui, gyvenamajai ir gamtinei aplinkai, kultūros paveldui, ekonominei veiklai bei vietovės infrastruktūrai. Preliminarus apsaugomos teritorijos plotas siekia 1501 ha.

	Įgyvendinamas Palangos miesto savivaldybės socialinis projektas – lojalumo programa „Palangiškio kortelė“.
	Siekiant skatinti Palangos miesto verslo įmonių socialinę atsakomybę, prisidėti prie savivaldybės gyventojų poreikių bei gyvenimo kokybės gerinimo mieste, 2020 m. pagaminta ir personalizuota 1018 vnt. (iš viso administruojama 10934 vnt.) vardinių Palangiškio kortelių, skirtų nuolatiniams Palangos miesto gyventojams, deklaravusiems gyvenamąją vietą Palangos mieste, ir Palangos miesto garbės piliečiams. Sudarytos ir pratęstos 23 bendradarbiavimo sutartys su verslo ir organizacijų atstovais. Parengtas Tarybos 2020-11-26 sprendimas T2-228 „Dėl Tarybos 2017-11-02 sprendimo T2-228 pakeitimo“ – koreguojant palangiškio kortelės išdavimo ir naudojimo tvarkos aprašo nebetinkamus punktus. 
Palangiškio kortelė tapo nacionaliniu laimėtoju „European Enterprise Promotion Awards 2020” kategorijoje – atsakingas verslas.
Suformuotas nuolaidų ir pasiūlymų Palangiškio kortelių turėtojams naujienlaiškis, kuriame kas mėnesį pateikiama per 70 nuolaidų ir pasiūlymų pozicijų, kurios kas mėnesį atnaujinamos ir viešinamos informacinių partnerių vietinėje spaudoje, Palangos miesto savivaldybės, Palangos turizmo informacijos centro ir projekto partnerių interneto svetainėse bei socialiniuose tinkluose. Šis projektas paskatino deklaruoti gyvenamąją vietą Palangoje ir kai kuriuos antruosius būstus turinčius gyventojus.

	Įgyvendinamas projektas „Modernių viešųjų paslaugų vystymas, stiprinant gebėjimus, bendravimą ir bendradarbiavimą tarp vietos savivaldos ir policijos institucijų Vakarų Lietuvos – Kuržemės regionuose“.
	Savivaldybės tarybos 2017 m. gegužės 31 d. sprendimu Nr. T2-144 pateikta paraiška INTERREG Latvija–Lietuva 2014–2020 metų bendradarbiavimo per sieną programai, projekto „Modernių viešųjų paslaugų vystymas, stiprinant gebėjimus, bendravimą ir bendradarbiavimą tarp vietos savivaldos ir policijos institucijų Vakarų Lietuvos–Kuržemės regionuose“. Projekto įgyvendinimo metu Viešosios tvarkos skyrius įsigijo: 4 elektrinius dviračius su priedais, 8 mobilius įrenginius su priedais, 8 nešiojamus radijo įrenginius su priedais, 4 elektrinius triračius su priedais, elektra varomą miniveną su priedais. Projekto pabaiga 2020 m. liepos mėn.

	Įgyvendinamas projektas „Žmonių saugumo didinimas Baltijos jūroje per institucijų bendradarbiavimą Vakarų Lietuvos–Latvijos regione“)“– Only safe!). 
	INTERREG Latvija–Lietuva 2014–2020 metų bendradarbiavimo per sieną programai 2020 m. rugsėjo 14 d. pasirašyta finansavimo sutartis. Projekto įgyvendinimo metu bus įsigyta: padidinto pravažumo automobilis, 2 vandens motociklai, 2 keturračiai motociklai, žmonių gelbėjimo jūroje  įranga. Projekto pabaiga 2022 m. liepos 31 d.

	Įgyvendinamas projektas „Saugios aplinkos paslaugų plėtra, stiprinant gebėjimus, bendravimą ir bendradarbiavimą tarp vietos savivaldos ir policijos institucijų“– SCAPEII). 
	INTERREG Latvija–Lietuva 2014–2020 metų bendradarbiavimo per sieną programai 2020 m. liepos 20 d. pasirašyta finansavimo sutartis. 
Projekto įgyvendinimo metu Viešosios tvarkos skyrius įsigis: 20 mobilių kamerų, 8 kūno kameras, 8 planšetinius kompiuterius. Projekto pabaiga 2022 m. gegužės 31 d. 

	Įgyvendinamas projektas „Elektromobilių įkrovimo infrastruktūros plėtra Palangos mieste“ pagal priemonę 04.5.1-TID–V-515 „Elektromobilių įkrovimo prieigų tinklo kūrimas“.
	Palangos miesto savivaldybės administracija įgyvendindama projektą „Elektromobilių įkrovimo infrastruktūros plėtra Palangos mieste“ siekia įgyvendinti ilgalaikius savivaldybės darnaus judumo plano sprendinius – vystyti elektromobilių infrastruktūrą, įrengiant elektromobilių įkrovimo stotelių tinklą Palangos miesto teritorijoje.   Šio projekto metu bus įrengtos dvi elektromobilių įkrovimo stotelės – po vieną Palangos mieste ir Šventosios seniūnijoje. Įrengtos dvi stotelės yra tik dalis Palangos miesto darnaus judumo plano sprendinių – priemonių plano. Šiuo projektu yra siekiama įgyvendinti darnią ištekliais ir inovatyviomis technologijomis grindžiamą Palangos miesto savivaldybės darnaus judumo sistemą, kuri turėtų skatinti vietos gyventojus ir atvykstančius į miestą turistus ir svečius naudoti aplinkai „draugiškas“ transporto priemones. Tikimasi, kad šio projekto sėkmingas įgyvendinimas paskatins rinktis ekologišką transporto priemonę, tai leis mažinti oro taršą, triukšmą ir išsaugoti ekologišką didžiausio Lietuvos kurorto aplinką.

	Įgyvendinamas projektas „Pajūrio juostos tvarkymo programos 2014–2020 m. įgyvendinimas Palangos miesto savivaldybės teritorijoje“

	Siekiant sumažinti kopagūbrio degradacijos procesų plėtrą, smėlio užpustymo į užkopės mišką galimybes, padidinti kranto atsparumą būsimų stiprių audrų poveikiui bei pagerinti rekreacines sąlygas, 2020 m. vasario 27 d. sprendimu Nr. T2-37 Savivaldybės taryba pritarė projektui „Pajūrio juostos tvarkymo programos priemonių įgyvendinimas Palangos miesto savivaldybės teritorijoje“.
Įgyvendinant projektą, siekiant pristabdyti intensyvius Baltijos jūros kranto erozijos procesus bei išsaugoti ir atkurti pajūrio rekreacinį potencialą, atvežtiniu smėliu papildytos pajūrio atkarpos nuo Birutės kalno iki Palangos tilto (ilgis – 1,68 km) ir nuo Palangos tilto iki Rąžės upės žiočių (ilgis – 0,7 km). Ši priemonė numatyta  Pajūrio juostos tvarkymo programoje 2014–2020 m., patvirtintoje Lietuvos Respublikos aplinkos ministro įsakymu. 
Iš viso minėtose pajūrio atkarpose išpilta apie 180 tūkst. kubinių metrų smėlio. Praplatėję paplūdimiai siekė 70 metrų pločio.

	Pateiktas projektinis pasiūlymas „Darnaus judumo priemonių diegimas Palangos mieste“ siekiant projektą įtraukti į Klaipėdos regiono projektų sąrašą.
	Projekto tikslas – vadovaujantis parengtu Palangos miesto darnaus judumo planu, kurti subalansuotas, efektyviu išteklių ir šiuolaikinių technologijų naudojimu grindžiamas darnaus judumo sistemas Palangos mieste.
Siekiant projekto tikslo įgyvendinimo, numatoma įdiegti naujas darnaus judumo priemones Palangos mieste.
Siekiant kurti subalansuotas, efektyviu išteklių naudojimu ir šiuolaikinių technologijų naudojimu grindžiamas darnaus judumo sistemas Palangos mieste numatomos šios projekto veiklos:
· Ošupio tako atkarpos (apie 1,2 km) nuo Šviesos g. iki Ošupio tako 2H pritaikymas neįgaliesiems;
· Įrengti dviračių saugyklas/stogines prie viešųjų įstaigų (mokyklų, savivaldybės, poliklinikų) – 7 vnt.;
· Įrengti viešojo transporto stotelę su peronu Šventojoje.

	Įgyvendinamas projektas „Atkurk Baltijos atsparumą“ (RBR–Reviving Baltic Resilience).
	Taryba pritarė dėl Pietų Baltijos bendradarbiavimo per sieną programos 2014–2020 Interreg-V-A projekto „Baltijos jūros regiono atsparumo atstatymas“ 2016 m. gruodžio 29 d. sprendimu Nr. T2-284. Finansavimas gautas. Projekte sukurtas 9 dalyvių konsorciumas. Pagrindinis partneris – Gdansko technologinis universitetas. Palangos miesto savivaldybės partneris Lietuvoje – Klaipėdos universitetas. 
Projektu siekiama naudojant turimą patirtį iš ankstesnių ES projektų, taip pat įgijus naujų žinių ir atliekant tyrimus, sukurti aktyvius metodus bei technologijas, padedančius apsaugoti nuo maistinių medžiagų/teršalų ir plastiko patekimo į Baltijos jūrą. Atlikti tyrimai dėl kurorto paplūdimių taršos šaltinių ir užterštumo struktūrinių elementų, antropogeninių veiksnių svarbos, įvertintas paplūdimių darnus tvarumas. Suplanuotas atlikti 3D Šventosios uosto teritorijos ir akvatorijos batimetrinis planas. 
Šio projekto dėka įsigyta vienintelė Baltijos jūros regione smėlio valymo mašina „BeachTech Marina“, kuri 2019 m. rugpjūčio mėn. pristatyta projekto partneriams iš Švedijos ir Lenkijos. 2020 m. nuo birželio 1 d. iki rugsėjo 15 d. atlikti Palangos paplūdimių valymo darbai. Smėlio valymo mašina iš viso dirbo 151 motovalandas. Palangos miesto savivaldybės paplūdimiuose su smėlio valymo mašina papildomai surinkta 1,49 tonos šiukšlių (kurių plastiko ir nuorūkų kiekis sudarė apie 20 proc. visų surinktų šiukšlių). 

	Įgyvendintas projektas „Kurortų paveldas išmaniai“. 
	Projektas „Kurortų paveldas išmaniai“ finansuotas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-LVPA–K-808 „Prioritetinių turizmo plėtros regionų E.-rinkodara“. Projekto tikslas – E.-rinkodaros priemonėmis didinti kultūros ir gamtos paveldo objektų žinomumą ir lankomumą Birštono, Druskininkų, Neringos ir Palangos miesto savivaldybėse. Projekto pagrindinis partneris – Birštono savivaldybė, projekto partneriai – Druskininkų, Neringos ir Palangos miesto savivaldybės.

	Įgyvendintas projektas „Turizmo informacinės infrastruktūros sukūrimas ir pritaikymas neįgaliųjų poreikiams Kretingos rajono ir Palangos miesto savivaldybėse“.
	Projektas „Turizmo informacinės infrastruktūros sukūrimas ir pritaikymas neįgaliųjų poreikiams Kretingos rajono ir Palangos miesto savivaldybėse“ finansuotas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-LVPA–R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“. Projekto tikslas – sukurti turizmo informacinę infrastruktūrą Kretingos rajono ir Palangos miesto savivaldybėse, kuri būtų pritaikyta neįgaliųjų poreikiams. Projekto pagrindinis partneris – Kretingos rajono savivaldybė, projekto partneris – Palangos miesto savivaldybė.
Projekto metu Palangoje pastatyti du taktiliniai žemėlapiai regos negalią turintiems asmenims ir judėjimo negalią turintiems asmenims pritaikytas infoterminalas.

	Įgyvendintas projektas „Savivaldybes jungiančių turizmo trasų ir turizmo maršrutų informacinės infrastruktūros plėtra“.
	Projektas finansuotas pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę Nr. 05.4.1-LVPA–R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“. Projekto tikslas – įrengti turizmo ženklinimo infrastruktūrą ir užtikrinti turistų bei lankytojų informuotumą apie turizmo maršrutuose ir turizmo trasose esančias lankytinas vietas Klaipėdos regione.
Projekto pagrindinis partneris – Klaipėdos miesto savivaldybė, projekto partneriai – Klaipėdos rajono, Šilutės rajono, Neringos, Kretingos rajono, Palangos miesto ir Skuodo rajono savivaldybės.
Projekto metu įrengtos vieningo dizaino ženklinimo priemonės (stendai, nuorodos) projekte dalyvaujančių savivaldybių teritorijose.

	Įgyvendinamas projektas „Žvejybos infrastruktūros plėtra Šventosios jūrų uoste“.
	2019 m. pasirašyta projekto finansavimo sutartis. Projekto įgyvendinimo metu numatyta angaro statyba, krantinės įrengimas, sklypo sutvarkymas, automobilių aikštelės įrengimas, kėlimo įrenginio ir slipo įrengimas.

	Įgyvendinamas projektas „Baltijos jūros turizmo centras“.
	Asociacija „Klaipėdos regionas“ įgyvendina projektą „Baltijos jūros turizmo centras – darnios plėtros struktūrinė organizacija aktyviam turizmui“. Projektas finansuojamas iš 2014–2020 m. Interreg V-A Pietų Baltijos bendradarbiavimo per sieną programos. Šio projekto tikslas – skatinti turizmo sektoriaus komunikaciją ir bendradarbiavimą tarptautiniu lygmeniu, sukuriant specializuotą struktūrą, Baltijos jūros turizmo centrą, kuris apjungs turizmo sektoriaus suinteresuotas grupes. Taip pat projektu sukurti patrauklūs turistiniai regiono maršrutai, įtraukiant vietinius verslo atstovus, plėtojami ir aktyviai reklamuojami regioniniai turizmo produktai Austrijos ir Jungtinės Karalystės rinkose, siekiant užtikrinti jūrinio ir ekologinio turizmo plėtrą Pietų Baltijos jūros regionuose, taip prisidedant prie sezoniškumo problemos mažinimo.

	Palangos miesto identifikacija ir komunikacija.
	Sukurta Palangos miesto savivaldybės socialinių tinklų rinkodaros komunikacijos strategija 2021 m. 
Sukurtas Palangos miesto proginis vizualinio identiteto vadovas 2021 m. 
Įgyvendinama Palangos miesto rinkodaros komunikacijos strategija 2019–2021 m. 
Sukurtos ir administruotos Palangos miesto savivaldybės socialinių tinklų „Instagram“ (lietuvių k.) ir „Twitter“ (anglų k.) paskyros. Vystytas Palangos miesto savivaldybės „Facebook“ paskyros profilis. 
2020-11-11 surengti nuotoliniai mokymai Palangos miesto verslo ir organizacijų atstovams tema „Socialinių tinklų komunikacija Palangos verslui ir organizacijoms“.
Palangos renginių anonsinės informacijos platformos skiltyje www.kasvyksta.lt/palangoje, turinčioje per 200 tūkst. unikalių vartotojų kas mėnesį, viešinami Palangoje vykstantys renginiai (sportas, koncertai, spektakliai, mokymai, parodos, premjeros ir kt.). Įtraukti vietos verslo atstovai į anonsinės informacijos pildymą renginių platformoje.

	2020 m. pateikta projekto „Gatvių apšvietimo modernizavimas Palangos mieste“ paraiška, pasirašyta finansavimo ir administravimo sutartis.
	Projekto tikslas - padidinti gatvių apšvietimo viešosios paslaugos kokybę Palangos mieste ir energijos vartojimo efektyvumą. Šiuo projektu planuojama pakeisti gatvių apšvietimo šviestuvus ir atramas bei kabelines linijas Vanagupės g. (nuo Vytauto iki Vanagupės g. 43), Kretingos g. (nuo Vytauto g. iki Ganyklų g.), S. Daukanto g. (nuo J. Basanavičiaus g. iki Kęstučio g.), Druskininkų g. ( nuo Vytauto g. iki Ganyklų g.), Ganyklų g. (nuo Druskininkų g. iki Plytų g.), Jūratės g. (nuo Vytauto g. iki Jūratės g. galo), Malūno g. (nuo Klaipėdos pl. iki Ganyklų g.), Plytų g. (nuo Ganyklų g. iki Plytų g. pabaigos), Vasario 16 - osios g. (nuo Plytų g. iki Klaipėdos pl.), Žvejų g. (nuo Ganyklų g. iki Žvejų g. 2). Įgyvendinus veiklą planuojama sumažinti elektros energijos, remonto, eksploatacijos ir lempų keitimo sąnaudas, užtikrinti ilgesnį apšvietimo veikimo periodą ir padidinti jo kokybę, sudaryti galimybę įjungti/išjungti apšvietimą nuotoliniu būdu esant skubiam poreikiui, užtikrinti eismo dalyvių saugumą ir matomumą, sumažinti išlaidas sužeistųjų gydymui, reabilitacijai, pagerinti aplinkos oro kokybę, sukurti palankias prielaidas kovai su klimato kaita.

	Projektas „Atsinaujinančių energijos šaltinių diegimas BĮ Palangos miesto globos namuose“. 
	Projekto vykdymo terminas 18 mėnesių. Planuojama bendra projekto vertė 40367, 1 EUR. Projektas 80 proc. nuo bendros projekto vertės bus finansuojama iš Klimato kaitos programos lėšų (32293, 68 EUR), Palangos miesto savivaldybė prisidės prie projekto skirdama 20 % nuo bendros projekto vertės, tai sudarytų apie 8073, 42 EUR. Finansavimas gautas, projekto pabaiga 2022 m. pradžia. 

	Projektas „Atsinaujinančių energijos šaltinių diegimas VšĮ Palangos asmens sveikatos priežiūros centre“.
	Projekto vykdymo terminas 12 mėn. Planuojama bendra projekto vertė 37000 EUR. Projektas 80 proc. nuo bendros projekto vertės bus finansuojama iš Klimato kaitos programos lėšų, Palangos miesto savivaldybė padengs projekto kofinansavimo dalį. Finansavimas gautas, projekto pabaiga 2021 m. pabaiga.



VIII. BENDRUOMENĖS ĮTRAUKIMAS Į VIETOS REIKALŲ TVARKYMĄ IR SAVIVALDYBĖS VEIKLOS VIEŠINIMAS

Visuomenės įtraukimas į vietos reikalų tvarkymą. 2020 m. Meras skyrė laiko gyventojų, kurie kėlė individualius ir aktualius visai bendruomenei klausimus, priėmimui. Iki 2020 m. kovo 14 d., kuomet šalyje įsigaliojo karantinas, priimti 33 gyventojai ar jų grupės. Priėmimų metu kelti tiek individualūs, tiek miesto bendruomenei aktualūs klausimai. Interesantai kreipėsi architektūros ir teritorijų planavimo, statybos, miesto infrastruktūros gerinimo, įvairios veiklos vykdymo ir prekybos vasaros sezono metu, renovacijos, miesto erdvių užstatymo, miesto tvarkymo, renginių organizavimo, socialinio būsto skyrimo ir kitais asmeninio pobūdžio klausimais. Nustatytas interesantų priėmimo laikas skelbiamas Palangos miesto savivaldybės tinklapyje www.palanga.lt. 2020 m. kovo 14 d. šalyje paskelbus karantiną, siekiant saugiai organizuoti interesantų aptarnavimą, su interesantais pagal poreikį buvo bendrauta nuotoliniu būdu. 
Meras rūpinosi, kad Savivaldybė įtrauktų į vietos reikalų tvarkymą bendruomenės atstovus, visuomenines organizacijas, remtų nevyriausybines organizacijas, įgyvendinančias įvairias socialines iniciatyvas, inicijavo tarybos sprendimų parengimą gyventojams aktualiais klausimais: 
- 2020 m. rugpjūčio 27 d. sprendimu Nr. T2-162 naujai dvejų metų kadencijai patvirtinta Palangos miesto savivaldybės nevyriausybinių organizacijų taryba.
- Siekiant įgyvendinti LR bendruomeninių organizacijų plėtros įstatymo pakeitimo nuostatas, 2020 m. lapkričio 26 d. sprendimu Nr. T2-227 pakeisti Palangos miesto savivaldybės bendruomeninių organizacijų tarybos nuostatai, patvirtinti Palangos miesto savivaldybės tarybos 2019 m. gegužės 30 d. sprendimu Nr. T2-120 „Dėl Palangos miesto savivaldybės bendruomeninių organizacijų tarybos nuostatų patvirtinimo“. 
- Siekiant sudaryti savivaldybės bendruomenei galimybes dalyvauti formuojant biudžetą, skatinti jų aktyvumą ir įsitraukimą sprendžiant vietos savivaldos klausimus, 2020 m. lapkričio 26 d. Tarybos sprendimu Nr. T2-231 patvirtintas bendruomenės iniciatyvų administravimo ir finansavimo tvarkos aprašas. 
- 2020 m. gruodžio 29 d. sprendimu Nr. T2-245 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės bendruomenės iniciatyvų vertinimo ir atrankos komisija. Šios komisijos tikslas – vertinti ir atrinkti pateiktas bendruomenės iniciatyvas, kurios bus skelbiamos viešojoje erdvėje balsavimo procedūrai vykdyti.
- 2020 m. sausio 30 d. Tarybos sprendimu Nr. T2-10 sudaryta 9-ojo šaukimo Palangos miesto savivaldybės tarybos įgaliojimų laikui Palangos miesto savivaldybės bendruomenės sveikatos taryba iš 7 narių. Šios tarybos pirmininke paskirta bendruomenės „Palangos santarvė“ pirmininkė Daina Eimanavičienė. 
-  Siekiant stiprinti nevyriausybinių organizacijų bendradarbiavimą, padidinti paslaugų šeimai įvairovę, prieinamumą bei kokybę, taip pat – plėtoti paslaugas šeimai, 2020 m. buvo įgyvendinamas projektas „Kompleksinių paslaugų teikimas ir organizavimas Palangos miesto savivaldybėje“ kartu su partneriais pagal 2014–2020 metų Europos Sąjungos struktūrinių fondų investicijų veiksmų programos prioriteto „Socialinės įtraukties didinimas ir kova su skurdu“ įgyvendinimo priemonę „Kompleksinės paslaugos šeimai“. Šis projektas įgalina šeimas ar asmenis spręsti krizines situacijas, susijusias su fizinių, saugumo, socialinių, vaikų ugdymo, tarpusavio santykių, orumo, saviraiškos poreikių patenkinimu.  
- Siekiant padėti sunkiai besiintegruojantiems į darbo rinką bedarbiams laikinai įsidarbinti ir uždirbti gyvenimui būtinas išlaidas, mažinti socialinę įtampą ir atskirtį tarp bendruomenės narių, atnaujinti bedarbių darbinius įgūdžius, padidinti bedarbių galimybes susirasti nuolatinį darbą bei didinti Palangos miesto gyventojų užimtumą, 2020 m. sausio 30 d. Tarybos sprendimu Nr. T2-21 patvirtinta Palangos miesto savivaldybės 2020 metų užimtumo didinimo programa.
- 2020 m. rugpjūčio 27 d. sprendimu Nr. T2-161 patvirtintas Palangos miesto savivaldybės 2020 m. socialinių paslaugų planas. 
- Skatinant verslo įmones parodyti savo socialinę atsakomybę, prisidedant prie savivaldybės gyventojų poreikių, gyvenimo kokybės gerinimo ir pasitenkinimo gyvenant Palangoje, 2020 m. vykdyta Palangiškio kortelės programa. Palangiškio kortelė yra skiriama nuolatiniams gyventojams, deklaravusiems gyvenamąją vietą Palangos mieste, ir Palangos miesto garbės piliečiams. Palangiškio kortelė suteikia teisę gauti nuolaidas ir specialius pasiūlymus prekėms, paslaugoms, renginiams ir kt.
Informacijos viešinimas. Naudojant Tarybos posėdžių salės posėdžių įgarsinimo ir įrašymo į kompiuterines laikmenas sistemą, įrašyti visi 2020 m. įvykę posėdžiai, įrašai pateikiami Savivaldybės kompiuteriniame tinkle. Tarybos posėdžių medžiaga skelbiama Savivaldybės interneto svetainėje http://taryba.palanga.lt/index.php?nauji_sprendimai.
Užtikrinant viešumą ir skaidrumą bei siekiant, kad būtų užtikrintas visų Savivaldybės tarybos narių tolygus bendravimas su visais rinkėjais (visoje savivaldybės teritorijoje) Savivaldybės interneto svetainėje skelbiama: Tarybos narių kontaktai, Tarybos ir jos komitetų posėdžių darbotvarkės, Tarybos sprendimų projektai, priimti Tarybos sprendimai, Mero potvarkiai ir Administracijos direktoriaus įsakymai veiklos klausimais, privaloma informacija apie vidutinį darbo užmokestį, viešuosius pirkimus. 
Savivaldybės tinklapyje skiltyje „Naujienos“ nuolat skelbiama gyventojams aktuali informacija bei viešinama Savivaldybės veikla, vykę susitikimai vietos bendruomenei ir kurortui aktualiais klausimais. Gyventojams aktuali informacija skelbiama ir vietos bei respublikinėje spaudoje pagal pasirašytą sutartį – laikraštyje „Palangos tiltas“. 
Informacija apie kurorte vykstančius renginius skelbiama ir anonsinės informacijos viešinimui skirtoje renginių platformoje www.renginiai.kasvyksta.lt/palanga, todėl visą informaciją apie kurorte vykstančius renginius galima rasti greičiau, patogiau ir vienoje vietoje. 
Siekiant pagerinti Palangos miesto savivaldybės įvaizdį socialinėse medijose, gyventojams aktuali informacija skelbiama ir oficialioje Savivaldybės socialinio tinklo „Facebook“ paskyroje, taip yra didinamas bendruomenės aktyvumas, sudaromos galimybės miesto bendruomenei visas Savivaldybės ir kurorto veiklos naujienas rasti vienoje vietoje socialinėje erdvėje.
Viešinta ir sukurta lojalumo programa – Palangiškio kortelės viešinimas, didintas naujo Palangos logotipo žinomumas. 
________________

PRITARTA
Palangos miesto savivaldybės tarybos 
2021 m. balandžio  d. sprendimo Nr. T2-92
3 punktu

PALANGOS MIESTO SAVIVALDYBĖS ADMINISTRACIJOS DIREKTORIAUS
2020 M. VEIKLOS ATASKAITA

I. ĮVADAS

[bookmark: BM53z]Palangos miesto savivaldybės administracijos (toliau – Administracija) direktoriaus 2020 m. veiklos ataskaita parengta ir teikiama vadovaujantis Lietuvos Respublikos vietos savivaldos įstatymo 29 straipsnio 8 dalies 9 punktu, Palangos miesto savivaldybės tarybos (toliau – Taryba) veiklos reglamento, patvirtinto Tarybos 2020-11-04 sprendimo Nr. T2-217,,Dėl Palangos miesto savivaldybės tarybos veiklos reglamento tvirtinimo“ 1 punktu, 226 punktu, Palangos miesto savivaldybės administracijos veiklos nuostatų, patvirtintų Tarybos 2009-08-13 sprendimu Nr. T2-211, 12 punkto nuostatomis dėl atsiskaitymo už veiklą, užtikrinančią Lietuvos Respublikos vietos savivaldos įstatymo 29 ir 30 straipsniuose reglamentuotų savivaldybės vykdomosios institucijos ir Administracijos  prievolių vykdant savivaldybės 44 savarankiškąsias (Konstitucijos ir įstatymų nustatytas (priskirtas) ir 29 valstybines (valstybės perduotas savivaldybėms) funkcijas įgyvendinimą. Lietuvos Respublikos vietos savivaldos įstatymu reglamentuotos savivaldybės funkcijos įgyvendinamos per Administracijos kaip viešojo administravimo biudžetinės įstaigos struktūrinius padalinius, didžioji jų dalis vykdoma integruotai įgyvendinant trejų metų Savivaldybės strateginį veiklos planą. Pagal Palangos miesto savivaldybės 2020–2022 m. strateginį veiklos planą buvo parengtos ir įgyvendinamos 2020 m. programos (patvirtinta Administracijos direktoriaus 2020-04-29 įsakymu Nr. A1-560 ,,Dėl Palangos miesto savivaldybės 2020 metų veiklos plano patvirtinimo“). Detali informacija apie ilgalaikio ir vidutinės trukmės strateginių veiklos planų vykdymą 2020 m. pateikiama atskirose ataskaitose. 
Administracijos direktorius viešąsias paslaugas teikiančių subjektų darbą koordinavo ir kontroliavo bei kitas pagal įstatymus ir Tarybos sprendimus jam priskirtas Savivaldybės juridinių asmenų valdymo funkcijas atliko per Administracijos struktūrinius padalinius ar tiesiogiai įgaliodamas atskirus valstybės tarnautojus. Atstovauta turtiniams ir neturtiniams Savivaldybės (kaip dalininko (savininko) ar akcininko) interesams viešosiose įstaigose, savivaldybės įmonėje ir uždarosiose akcinėse bendrovėse.
2020-01-01 Administracijos struktūrą sudarė Administracijos direktorius, Administracijos direktoriaus pavaduotojas, 16 struktūrinių padalinių, 1 struktūrinis-teritorinis padalinys – Šventosios seniūnija (Administracijos filialas) bei 2 valstybės tarnautojai, nepriklausantys struktūriniams padaliniams; struktūra 2020 m. nesikeitė.
Tarybos 2020-12-29 sprendimu Nr. T2-266 Administracijai nustatytas didžiausias leistinas valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių skaičius – 115. Administracijoje 2020-12-31 buvo įsteigta 111 pareigybių, iš jų 107 – užimtos.
[bookmark: 409z][bookmark: 410z]Administracijos vidaus administravimą, kurio tikslas – užtikrinti, kad Administracija galėtų tinkamai atlikti viešojo administravimo funkcijas, reglamentuoja įstatymai, poįstatyminiai teisės aktai, jų pagrindu priimti Savivaldybės vidaus teisės aktai (nuostatai, tvarkų aprašai, taisyklės, pareigybių aprašymai, vidaus tvarkos taisyklės). 
Įgyvendinant administracinės naštos mažinimo priemones bei Vyriausybės keliamus reikalavimus pandemijos metu, o taip pat siekiant užtikrinti saugias ir patogias darbo sąlygas Savivaldybės darbuotojams bei didinti nuotoliniu būdu teikiamas paslaugas interesantams atlikta programinių priemonių, naudojamų komunikavimui bei nuotoliniam darbui, analizė. 2020 m. pabaigoje įsigyta Microsoft Office 365 paslauga, apimanti didesnės apimties ir aukštesnius saugumo reikalavimus palaikantį paštą, debesų talpyklą dokumentams saugoti ir jais dalintis, nuotolinių susitikimų organizavimo bei darbo užduočių valdymo ir kitas priemones.
Šioje Administracijos direktoriaus veiklos ataskaitoje trumpai apžvelgiama Administracijos struktūrinių padalinių veikla, įgyvendinant Savivaldybės funkcijas pagal sritis, ir jų pagrindiniai 2020 m. veiklos rezultatai.

II. FINANSAI

Vadovaudamasis teisės aktų nuostatomis ir strateginio planavimo principais Administracijos direktorius administravo Tarybos Administracijai skirtus asignavimus bei Tarybos nustatyta tvarka administravo Savivaldybės biudžeto asignavimus ir kitus piniginius išteklius. Administracijos direktorius organizavo Savivaldybės biudžeto vykdymą, Savivaldybės ūkinę ir finansinę veiklą, administravo Savivaldybės turtą. 
Biudžeto skyrius, kuriame kalendorinių metų pabaigoje dirbo 5 valstybės tarnautojai, administravo Savivaldybės iždo pajamas ir asignavimus, parengė Savivaldybės konsoliduotųjų finansinių ataskaitų rinkinį už 2019 m., biudžeto vykdymo ir kitas ataskaitas už 2019 m. bei 2020 m. ketvirtines ataskaitas, kurias laiku teikė Lietuvos Respublikos finansų ministerijai, kitoms valstybės įstaigoms ir institucijoms, taip pat teikė duomenis Suteiktos valstybės pagalbos ir nereikšmingos (de minimis) pagalbos registrui. 
Savivaldybės 2020 m. biudžeto projektas buvo parengtas laiku ir pateiktas tvirtinti Tarybai. Tarybos 2020-02-27 sprendimu Nr. T2-28 patvirtintas 32 mln. 387,8 tūkst. Eur dydžio biudžetas. Per metus Tarybos sprendimais, atsižvelgiant į papildomai skirtas valstybės biudžeto dotacijas, gautas Europos Sąjungos finansinės paramos lėšas, kitų pajamų pokyčius bei asignavimų perskirstymą tarp veiklos programų, Savivaldybės biudžetas tikslintas 8 kartus: biudžeto planas padidintas 9 mln. 759,1 tūkst. Eur. Savivaldybės biudžeto lėšomis finansuotos 28 miesto biudžetinės įstaigos.
Savivaldybės biudžeto pajamos. 2020 m. Savivaldybė faktiškai gavo 41 mln. 637,4 tūkst. Eur pajamų, patikslintas pajamų planas įvykdytas 98,8 proc. arba gauta 509,5 tūkst. Eur pajamų mažiau nei buvo numatyta. Palyginus su 2019 m., gauta 13 mln. 253,7 tūkst. Eur pajamų daugiau.
Iš mokesčių gauta pajamų – 15 mln. 334 tūkst. Eur. Mokestinių pajamų planas įvykdytas 98,6 proc. arba gauta 224,8 tūkst. Eur mažiau. Palyginus su praėjusiais biudžetiniais metais pajamų iš mokesčių gauta 1 mln. 64,4 tūkst. Eur arba 7,5 proc. daugiau. 
[bookmark: _Hlk2083573]Didžiausią dalį mokestinių pajamų sudarė gyventojų pajamų mokestis, kurio gauta 12 mln. 333,5 tūkst. Eur. Palyginus su planu, šio mokesčio gauta 480,5 tūkst. Eur mažiau, o palyginus su praėjusiais metais – 1 mln. 292,9 tūkst. Eur daugiau. Gyventojų pajamų mokesčio planas įvykdytas 96,3 proc.
Turto mokesčių gauta 2 mln. 970,7 tūkst. Eur, iš jų: nekilnojamojo turto mokesčio – 1 mln. 813,9 tūkst. Eur, žemės mokesčio – 1 mln. 124,2 tūkst. Eur, paveldimo turto mokesčio – 32,6 tūkst. Eur. Planas įvykdytas 109,4 proc. Palyginus su praėjusiais biudžetiniais metais pajamų iš turto mokesčių surinkta 228,4 tūkst. Eur mažiau.
Mažiausią mokestinių pajamų dalį sudaro prekių ir paslaugų mokesčiai – mokesčiai už aplinkos teršimą. Šių mokesčių buvo planuojama surinkti 29,8 tūkst. Eur, surinkta – 29,8 tūkst. Eur.
Kitų pajamų planas įvykdytas 97,8 proc. arba gauta 118,8 tūkst. Eur mažiau. Didžiausią įtaką šios dalies pajamų nesurinkimui turėjo kitos neišvardintos pajamos, kurių buvo planuota surinkti 365,0 tūkst. Eur, surinkta – 79,5 tūkst. Eur. Taip pat neįvykdyti biudžetinių įstaigų pajamų surinkimo planai: planuota surinkti 1 mln. 407,1 tūkst. Eur, surinkta – 1 mln. 358,8 tūkst. Eur arba 48,3 tūkst. Eur mažiau. Likusių turto pajamų, rinkliavų ir pajamų iš baudų surinkimo planai buvo įvykdyti ir viršyti, tarp jų nuomos mokesčio už valstybinę žemę planas įvykdytas 105,2 proc. (planuota – 715,0 tūkst. Eur, surinkta – 752,6 tūkst. Eur), vietinės rinkliavos planas įvykdytas 103,1 proc. (planuota – 2 mln. 670,0 tūkst. Eur, surinkta – 2 mln. 752,5 tūkst. Eur),  valstybės rinkliavos planas įvykdytas 158,9 proc. (planuota – 45 tūkst. Eur, įvykdyta – 71,5 tūkst. Eur).
Iš vietinių rinkliavų daugiausiai surinkta už komunalinių atliekų surinkimą ir tvarkymą – 896,8 tūkst. Eur (7,4 tūkst. Eur daugiau nei 2019 m.), už naudojimąsi nustatytomis miesto vietomis automobiliams statyti – 661,3 tūkst. Eur (103,7 tūkst. daugiau nei 2019 m.), už naudojimąsi gyvenamųjų vietovių viešąja infrastruktūra – 768,9 tūkst. Eur (42,7 tūkst. Eur daugiau nei 2019 m.), už leidimus prekiauti miesto viešosiose vietose – 320,7 tūkst. Eur (107,1 tūkst. Eur mažiau nei 2019 m.). Rinkliavos už leidimus įrengti reklamą surinkta 67,1 tūkst. Eur (34,1 tūkst. Eur daugiau nei 2019 m.), už leidimus vykdyti komercinius renginius – 6,3 tūkst. Eur (0,7 tūkst. Eur daugiau nei 2019 m.) bei už leidimus atlikti kasinėjimo darbus – 31,3 tūkst. Eur (18,9 tūkst. Eur daugiau nei 2019 m.).
Materialiojo turto realizavimo pajamų gauta 577,6 tūkst. Eur, iš jų: už valstybinės žemės realizavimą – 461,7 tūkst. Eur, už miesto savivaldybei nuosavybės teise priklausiančių patalpų pardavimą – 115,5 tūkst. Eur, kito turto realizavimo pajamos – 0,4 tūkst. Eur.
Lietuvos Respublikos valstybės dotacijų 2020 m. buvo planuota skirti 16 mln. 894,2 tūkst. Eur, gauta ir panaudota 16 mln. 410,2 tūkst. Eur, t. y. 484,0 tūkst. Eur arba 2,9 proc. mažiau. Savivaldybė gavo 50,1 tūkst. Eur mažiau valstybinėms funkcijoms atlikti, 3,6 tūkst. Eur mažiau ugdymo reikmėms, 378,2 tūkst. Eur mažiau kitos tikslinės dotacijos (aplinkos apsaugos, kelių priežiūros programos, kitos išlaidos). Lyginant su 2019 m., dotacijų gauta daugiau 8 mln. 301,2 tūkst. Eur, iš jų 6 mln. 882,4 tūkst. Eur siekiant šalinti COVID-19 ligos (koronaviruso infekcijos) padarinius.
Minėtos dotacijos panaudotos valstybinėms (valstybės perduotoms savivaldybėms) funkcijoms atlikti – 965,6 tūkst. Eur, mokymo reikmėms finansuoti – 4 mln. 736,3 tūkst. Eur, kitos tikslinės dotacijos – 3 mln. 878,9 tūkst. Eur (tarp jų: Sanatorinei mokyklai (171,8 tūkst. Eur) ir  „Baltijos“ pagrindinei mokyklai (33,6 tūkst. Eur.) specialiųjų ugdymosi poreikių turintiems mokiniams išlaikyti – 205,4 tūkst. Eur, vietinės reikšmės kelių remontui ir priežiūrai – 3 mln. 376,6 tūkst. Eur), edukacinių erdvių kūrimui „Baltijos“ pagrindinėje mokykloje – 3,0 tūkst. Eur, tarpinstitucinio bendradarbiavimo koordinatorių išlaikymui – 12,4 tūkst. Eur, psichologų priemokoms – 1,6 tūkst. Eur, šalinti COVID-19 ligos (koronaviruso infekcijos) padarinius ir valdyti jos plitimą – 133,9 tūkst. Eur, savivaldybės socialinių paslaugų įstaigose dirbančių darbuotojų skatinimui  – 14,2 tūkst. Eur, socialinei paramai nepasiturintiems gyventojams  – 131,8 tūkst. Eur), kitų dotacijų einamiesiems tikslams – 153,9 tūkst. Eur (neformaliojo vaikų švietimo programoms  finansuoti – 64,2 tūkst. Eur, mokytojų skaičiaus optimizavimui – 30,2 tūkst. Eur, vaikų vasaros stovykloms ir kitai neformaliojo vaikų švietimo veiklai finansuoti – 46,2 tūkst. Eur, sveikos gyvensenos įgūdžių stiprinimui  – 8,0 tūkst. Eur, aplinkai padarytos žalos kompensavimui – 5,3 tūkst. Eur) bei dotacijos turtui įsigyti – 6 mln. 675,5 tūkst. Eur (tarp jų: Kurhauzo rekonstravimui – 1 mln. 962,8 tūkst. Eur, Palangos senosios gimnazijos pastato rekonstravimui – 2 mln. 593,5 tūkst. Eur, Palangos Vlado Jurgučio pagrindinės mokyklos sporto aikštyno atnaujinimo programos įgyvendinimui – 199,0 tūkst. Eur, edukacinių erdvių kūrimui „Baltijos“ pagrindinėje mokykloje – 1,3 tūkst. Eur, Palangos sporto centro salės apšvietimo atnaujinimui – 15,0 tūkst. Eur, vėdinimo ir kondicionavimo sistemos įrengimui egzaminų centre – 15,0 tūkst. Eur, vietinės reikšmės keliams tiesti ir rekonstruoti – 1 mln. 888,9 tūkst. Eur).
Valstybės dotacijų iš Europos Sąjungos finansinės paramos fondų lėšų buvo planuota 3 mln. 881,9 tūkst. Eur, gauta 3 mln. 653,3 tūkst. Eur arba 228,7 tūkst. Eur mažiau. Šios dotacijos panaudotos komunalinių atliekų tvarkymui – 85,9 tūkst. Eur, kompleksinių paslaugų šeimai teikimui – 81,3 tūkst. Eur, pajūrio juostos tvarkymo programos priemonių įgyvendinimui – 3 mln. 102,5 tūkst. Eur, elektromobilių stotelių įrengimui – 40,3 tūkst. Eur, socialinių paslaugų plėtrai – 110,8 tūkst. Eur, neformaliojo vaikų švietimo paslaugų plėtrai – 56,8 tūkst. Eur, „Baltijos“ pagrindinės mokyklos edukacinių erdvių tobulinimui – 49,1 tūkst. Eur. Nepanaudotos lėšos 225,4 tūkst. Eur yra negrąžinamos ir lieka kitų metų išlaidoms dengti.
2020 m. Savivaldybės biudžeto nepanaudotų lėšų likutis sudarė 2 mln. 178,1 tūkst. Eur, iš jų: biudžeto lėšų likutis –  1 mln. 400,3 tūkst. Eur (tarp jų 1 mln. Eur trumpalaikė paskola), tikslinės paskirties programų lėšų likutis – 329,6 tūkst. Eur, biudžetinių įstaigų pajamų lėšų likutis – 222,8 tūkst. Eur  ir  Europos Sąjungos finansinės paramos lėšų likutis – 225,4 tūkst. Eur. 
2020 m. Savivaldybė prisiėmė skolinių įsipareigojimų 1 mln. 942,6 tūkst. Eur (iš jų: pagal ilgalaikės paskolos sutartį – 870,6 tūkst. Eur (Šventosios aikštės įrengimui), pagal trumpalaikės paskolos sutartį laikinam pajamų trūkumui padengti – 1 mln. Eur, pagal finansinės nuomos (lizingo) sutartį – 62,6 tūkst. Eur) bei pagal daugiabučių namų atnaujinimo (modernizavimo) programą – 9,4 tūkst. Eur, įvykdė įsipareigojimų – 903,6 tūkst. Eur (iš jų: grąžino ilgalaikių paskolų kredito įstaigoms – 763,4 tūkst. Eur, pagal finansinės nuomos (lizingo) sutartis – 82,4 tūkst. Eur bei pagal daugiabučių namų atnaujinimo (modernizavimo) programą – 57,8 tūkst. Eur, įsiskolinimų likutis 2020-12-31 sudaro 4 mln. 481,8 tūkst. Eur (iš jų: ilgalaikių paskolų – 3 mln. 387,6 tūkst. Eur, pagal lizingo sutartis – 94,2 tūkst. Eur bei trumpalaikė paskola – 1 mln. Eur). 
[bookmark: _Hlk2068611]Savivaldybės biudžeto asignavimai (kartu su 2019 m. biudžeto lėšų likučiu ir gauta paskola) sudarė 41 mln. 363,7 tūkst. Eur, kurie buvo panaudoti Savivaldybės 11 programų finansuoti pagal valstybės funkcijas: švietimui – 14 mln. 478,1 tūkst. Eur (35,0 proc. visų asignavimų), poilsiui ir kultūrai – 4 mln. 328,8 tūkst. Eur (10,5 proc.), ekonomikai – 6 mln. 910 tūkst. Eur (16,7 proc.), būstui, komunaliniam ūkiui ir aplinkos apsaugai – 9 mln. 316,7 tūkst. Eur (22,5 proc.), sveikatos ir socialinei apsaugai – 3 mln. 194,3 tūkst. Eur (7,7 proc.), bendroms valstybės paslaugoms, gynybai ir viešajai tvarkai – 3 mln. 135,8 tūkst. Eur (7,6 proc.).
Pagrindines Savivaldybės biudžeto išlaidas pagal ekonominę klasifikaciją sudarė: darbo užmokestis ir socialinis draudimas – 15 mln. 219,9 tūkst. Eur (36,8 proc. visų biudžeto asignavimų), prekės ir paslaugos – 15 mln. Eur (36,3 proc.), socialinės išmokos (pašalpos) – 1 mln. 311,7 tūkst. Eur (3,2 proc.), materialiojo turto kūrimas ir įsigijimas – 8 mln. 916,3 tūkst. Eur (21,6 proc.). Savivaldybės finansinių įsipareigojimų (ilgalaikių paskolų grąžinimas) vykdymo išlaidos sudarė 763,4 tūkst. Eur, todėl bendros Savivaldybės išlaidos sudarė 42 mln. 127,1 tūkst. Eur. Savivaldybės biudžetinės įstaigos 2020 m. buvo finansuojamos laiku pagal jų pateiktas paraiškas. Vienam miesto savivaldybės gyventojui teko apie 2,3 tūkst. Eur biudžeto lėšų.
Biudžeto asignavimai (be panaudotų 2019 m. biudžeto lėšų likučio ir gautos paskolos lėšų) – 40 mln. 527,8 tūkst. Eur, Biudžeto asignavimų plano įvykdymas sudarė 97,1 proc. arba liko nepanaudota Biudžeto lėšų – 1 mln. 197,2 tūkst. Eur (iš jų: tikslinės paskirties lėšų likutis – 777,8 tūkst. Eur). Nepanaudojimo priežastys: neužimti etatai dėl darbuotojų kaitos, prekių ir paslaugų įsigijimas mažesnėmis kainomis nei buvo numatyta, dėl šalyje susidariusios epideminės situacijos (dėl Covid-19 ligos).
Savivaldybės biudžeto mokėtinų sumų likutis 2020-12-31 sudarė 4 mln. 952,6 tūkst. Eur, iš jų finansiniai įsipareigojimai dėl ilgalaikių ir trumpalaikių paskolų grąžinimo – 4 mln. 387,6 tūkst. Eur, kiti įsiskolinimai – 565,0  tūkst. Eur (iš jų: dėl darbo užmokesčio ir socialinio draudimo įmokų – 332,6 tūkst. Eur (tarp jų 331,1 tūkst. Eur atostoginių kaupiniai), dėl prekių ir paslaugų įsigijimo – 88,9 tūkst. Eur, socialinių išmokų (pašalpų), kurių mokėjimo terminas yra 2021 m. sausio mėnesį – 27,7 tūkst. Eur, dėl ilgalaikio materialiojo turto kūrimo ir įsigijimo – 21,6 tūkst. Eur, dėl ilgalaikio turto įsigijimo finansinės nuomos (lizingo) būdu – 94,2 tūkst. Eur.
Savivaldybės pradelsti įsiskolinimai būtų Lietuvos Respublikos finansų ministerijai negrąžinta trumpalaikė paskola 1 mln. Eur. Įsiskolinimai (be paskolų grąžinimo) 2020 m. gruodžio 31 d., lyginant su buvusiais, 2020 m. sausio 1 d. sumažėjo 70,9 tūkst. Eur. Šie įsiskolinimai padengti 2021 m. sausio–vasario mėnesiais. 
Mokesčių lengvatų teikimas (valstybės pagalba). Savivaldybės biudžeto sąskaita 2020 m. sumažintas žemės mokestis 1 įmonei ir valstybinės žemės nuomos mokestis 9 įmonėms už 34,88 tūkst. Eur, iš jų dėl COVID-19 plitimo sukeltų pasekmių mažinimo 6,68 tūkst. Eur ir nekilnojamojo turto mokestis dėl COVID-19 plitimo sukeltų pasekmių mažinimo – 6 įmonėms už 15,2 tūkst. Eur. Vienam subjektui žemės nuomos mokesčio sumokėjimo terminas atidėtas (20,6 tūkst. Eur iki 2021-09-30).

III. MIESTO PLĖTRA, ĮVAIZDIS IR PLANAVIMAS, STATYBOS

Miesto strateginį planavimą ir plėtrą koordinuoja Ekonominės plėtros skyrius, kuriame dirbo 3 valstybės tarnautojai ir 2 darbuotojai, dirbantys pagal darbo sutartis. Organizuotas strateginio plėtros plano rengimas, strateginių veiklos planų rengimas, vienerių metų plano rengimas ir stebėsena, teiktos paraiškos Valstybės investicijų programai, ES fondams bei kitoms projektus įgyvendinančioms institucijoms dėl lėšų pritraukimo Savivaldybės investiciniams projektams ir ekonominės-socialinės plėtros programoms (bendradarbiauta su kitais struktūriniais padaliniais), organizuotas ir koordinuotas Savivaldybės investicinių projektų rengimas ir įgyvendinimas, analizuota turizmo būklė ir rekreaciniai ištekliai mieste, koordinuotas nemokamos turizmo informacijos teikimas bei kurorto pristatymas tarptautinėse turizmo parodose. Su infrastruktūros, socialinės ir ekonominės raidos planavimu, strateginių plėtros ir veiklos planų rengimu, programų rengimu susiję beveik visi Administracijos struktūriniai padaliniai.
Organizuojant Palangos miesto strateginio plėtros plano iki 2030 m. rengimą parengtas Tarybos sprendimas „Dėl pritarimo rengti strateginį plėtros planą 2021-2030 m.“; parengta ir patvirtinta techninė specifikacija strateginiam plėtros planui rengti, organizuotos viešojo pirkimo procedūros, koordinuotas Strateginio plėtos plano 2021–2030 rengimo procesas. 
Įgyvendinant Palangos miesto strateginį plėtros planą iki 2020 m. parengti ir Tarybos sprendimais patvirtinti Savivaldybės 2020–2022 m. strateginis veiklos planas ir 2020–2022 m. strateginio veiklos plano metmenys, Administracijos direktoriaus įsakymu – vienuolika 2020 m. programų, vykdytas jų monitoringas, atskaitomybės procedūros, įvyko Strateginės plėtros tarybos ir Strateginio planavimo grupės posėdžiai. 
2020 m. skyriaus specialistai koordinavo ir administravo 19 projektų, iš dalies finansuojamų ES struktūrinių fondų ir Valstybės investicijų programos lėšomis  („Socialinių paslaugų plėtra Palangos miesto savivaldybėje (Žuvėdrų g. 4)“, „Pirminės asmens sveikatos priežiūros veiklos efektyvumo didinimas“; „Edukacinių erdvių kūrimas Palangos miesto mokykloje“; „Kompleksinių paslaugų šeimai organizavimas ir teikimas Palangos miesto savivaldybėje“; „Potvynių rizikos valdymas Palangos mieste“;  „Pajūrio juostos tvarkymo programos 2014–2020 m. įgyvendinimas Palangos miesto savivaldybės teritorijoje“; „Elektromobilių įkrovimo infrastruktūros plėtra Palangos mieste“; „Komunalinių atliekų rūšiuojamojo surinkimo infrastruktūros plėtra Palangos mieste“; „Turizmo informacinės infrastruktūros sukūrimas ir pritaikymas neįgaliųjų poreikiams Kretingos rajono ir Palangos miesto savivaldybėse“;  „Pėsčiųjų ir dviračių takų rekonstrukcija ir plėtra Bangų g., Palangoje“; „Gatvių apšvietimo modernizavimas Palangos mieste“; „Palangos sporto centro infrastruktūros tobulinimas“;  „Savivaldybes jungiančių turizmo trasų ir turizmo maršrutų informacinės infrastruktūros plėtra“; „Atkurk Baltijos atsparumą“; „Kurortų paveldas išmaniai“; „Klaipėdos regiono turizmo infrastruktūros sistemos sukūrimas ir įdiegimas“; „Žvejybos infrastruktūros plėtra Šventosios jūrų uoste“; „Palangos miesto savivaldybės Kurhauzo pastato Palangoje, Grafų Tiškevičių al. 1, medinės dalies atstatymas ir pritaikymas kultūrinei veiklai“; „Modernių viešųjų paslaugų vystymas, stiprinant gebėjimus, bendravimą ir bendradarbiavimą tarp vietos savivaldos ir policijos institucijų Vakarų Lietuvos–Kuržemės regionuose“; „Žmonių saugumo didinimas Baltijos jūroje per institucijų bendradarbiavimą Vakarų Lietuvos–Latvijos regione“; „Saugios aplinkos paslaugų plėtra, stiprinant gebėjimus, bendravimą ir bendradarbiavimą tarp vietos savivaldos ir policijos institucijų“; „Paveldo objektų pasiekiamumo dviračiais didinimas Vakarų Lietuvos ir Kaliningrado srities regionuose“). Be to, 2020 m. pateikta 20 ataskaitų (2019 m. – 23) po projektų užbaigimo (teikiamos 5 metus po projekto įgyvendinimo pabaigos). 
Pateiktos 4 paraiškos /projektiniai pasiūlymai investicinių projektų finansavimui gauti („Darnaus judumo priemonių diegimas Palangos mieste“; „Palangos sporto centro infrastruktūros tobulinimas“; „Gatvių apšvietimo modernizavimas Palangos mieste“; ,,Senosios gimnazijos sporto aikštyno rekonstrukcija“). 
Dalyvauta apgyvendinimo įstaigų klasifikavimo komisijos veikloje nuotoliniu būdu vertinant 92 apgyvendinimo įstaigas visoje Lietuvoje.
Koordinuota BĮ Palangos turizmo informacijos centro veikla. 2020 m. įstaigoje apsilankė 82 002 turistai (2019 m. – 115 389; 2018 m. – 89 047, 2017 m. – 76 967), iš jų 62 054 – lietuviai ir 19 948 turistai iš užsienio valstybių (Latvija (9958); Estija (7 430); Vokietija (1062); Lenkija (270); Nyderlandai (255); Čekija (239); Norvegija (108); Slovakija (66); Danija (59); Suomija (54);  įstaigos interneto svetainėje – daugiau kaip 518 tūkstančių naudotojų (2019 m. – 571 tūkst.; 2018 m. – 460 tūkst.; 2017 m. – 394 tūkst.); išleisti 9 rūšių informaciniai leidiniai bendru 86 tūkst. egzempliorių tiražu (2019 m. – atitinkamai 7 ir 64; 2018 m. – 7 ir 85; 2017 m. – atitinkamai 7 ir 41); suorganizuoti 5 pažintiniai turai Rusijos, Baltarusijos, Didžiosios Britanijos, Vokietijos, Izraelio turų operatorių ir žurnalistų delegacijoms (atitinkamai 2019 m. – 8; 2018 ir 2017 m. – po 6), 3 verslo misijos (2017 m., 2018 m., 2019 m. – po 1); dalyvauta 10 (2019 m. – 12; 2018 m. – 16; 2017 m. – 12) tarptautinių turizmo parodų – „MATKA“ Helsinkyje (Suomija); „Adventur“, Vilniuje (Lietuva), „Vakantiebeurs“ Utrechte (Olandija), „Balttour“, Rygoje (Latvija), „Tourest“, Taline (Estija), „Reisen“, Wroclave (Lenkija); Hamburge (Vokietija); „IMTM“, Tel Avive (Izraelis); „Destination“, Londone (D. Britanija); įstaiga įgyvendina 2 tarptautinius projektus „Amber coast - promotion of interregional cultural and cognitive tourism development in West Lithuania and Kaliningrad regions“ ir „Preservation of historical heritage in Baltic Sea region and development of cultural tourism in West Lithuania and Kaliningrad district regions“.
Surinkti ir parengti naujienlaiškiai apie Palangos miesto turizmo naujienas (23 leidiniai); socialiniame tinkle „Facebook“ vykdyti projektai („Atrask Palangą iš namų“ (20 įrašų);  „Palanga will wait“ (10 įrašų);· „Keliauk su grafais Tiškevičiais“ (26 įrašai); „Žydų paveldo pėdsakai Palangoje“ (14 įrašų);· „Palangos legendos“ (10 įrašų);  „Iš Palangos istorijos puslapių” (15 įrašų);  „Lonely Palanga“ 10 įrašų); paskelbti  754 informaciniai pranešimai „Facebook“ paskyroje ir 258 „Instagram“ paskyroje.
Vykdant rinkodaros veiklą 2020 m. pagaminta ir personalizuota 1018 vnt. (iš viso administruojama 10934 vnt.) vardinių Palangiškio kortelių, skirtų nuolatiniams Palangos miesto gyventojams, deklaravusiems gyvenamąją vietą Palangos mieste, ir Palangos miesto garbės piliečiams. Sudarytos ir pratęstos 23 bendradarbiavimo sutartys su verslo ir organizacijų atstovais. Suformuotas nuolaidų ir pasiūlymų Palangiškio kortelių turėtojams naujienlaiškis, kuriame kas mėnesį pateikiama per 70 nuolaidų ir pasiūlymų pozicijų, kurios kas mėnesį atnaujinamos ir viešinamos informacinių partnerių vietinėje spaudoje, Palangos miesto savivaldybės, Palangos turizmo informacijos centro ir projekto partnerių interneto svetainėse bei socialiniuose tinkluose. Tarybos sprendimu koreguotas palangiškio kortelės išdavimo ir naudojimo tvarkos aprašas, Palangiškio kortelė tapo nacionaliniu laimėtoju „European Enterprise Promotion Awards 2020“ kategorijoje – atsakingas  verslas. 
Įgyvendinama Palangos miesto rinkodaros komunikacijos strategija rengiant komunikacinius pranešimus spaudai, socialinės medijos kanalams; strateginiu dokumentu pasidalinta su atsakingomis institucijomis. Parengtas Palangos miesto savivaldybės proginis vizualinis identiteto vadovas (pritaikytas logotipas Palangos grąžinimo Lietuvai šimtmečio proga vyksiantiems renginiams ir kitiems vizualiniams sprendimams); 2021 m. Palangos miesto savivaldybės socialinių tinklų rinkodaros komunikacijos strategija (strateginiais dokumentais pasidalinta su atsakingomis institucijomis). Organizuotas 1 rinkodaros ir komunikacijos nuotolinis seminaras kurorto verslo atstovams; atlikti www.palanga.lt interneto svetainės funkcionalumą užtikrinantys darbai; įsigyta reprezentacinių priemonių su miesto logotipu (atminimo dovanos, leidiniai, kalendoriai, kalėdiniai atvirukai ir kt.); Palangos kurortas pristatytas miesto svečiams naudojant prezentaciją „Palangos miesto plėtra“ 9 kartus ir papildomai parengta 10 prezentacijų dėl investicijų pritraukimo ir projektų ataskaitų pateikimo; subtitruotas reprezentacinis vaizdo įrašas anglų ir rusų kalbomis; parengta 20 pranešimų vietinei spaudai; derinti 24 pranešimai regioninėje spaudoje, 10 pranešimų užsienio spaudoje, 25 pranešimai interneto svetainei.
Siekiant pagerinti Savivaldybės įvaizdį socialinėse medijose sukurtame Savivaldybės socialinio tinklo ,,Facebook“ puslapyje parengti ir paviešinti 1125 internetiniai įrašai, sudarant miesto bendruomenei galimybes visas Savivaldybės ir kurorto veiklos naujienas rasti vienoje vietoje socialinėje erdvėje. Oficialių puslapio sekėjų skaičius išaugo nuo 3603 iki 4900, iš jų 433 – gyvenantys užsienyje. Atsakyta į 120 užklausimų per „Messenger“ kanalą. Didžiausias paskyros organiškas pasiekiamumas pasiektas 11095 peržiūrų per vieną dieną. Renginių poskiltyje paskelbta informacija apie 568 renginius (organiškas pasiekiamumas buvo 246,3 tūkst. unikalių vartotojų), 7 tūkst. vartotojų sureagavimas į renginio paskelbimą, 560 bilietų paspaudimai iš paskyros. Paskelbta „Facebook“ paskyros 121 Istorijų (Stories), kurių didžiausias organiškas pasiekiamumas yra 659 peržiūros per vieną dieną. Taip pat atidarytas 2020-02-01 Palangos miesto savivaldybės „Instagram“ kanalas, kuriame paskelbta 855 įrašai ir apie 100 istorijų (stories). Šis socialinės medijos kanalas 2020 m. pritraukė 1006 sekėjus. Nuo 2020-06-12 atidarytas Palangos miesto savivaldybės „Twitter“ kanalas, kuriame paskelbti 102 įrašai anglų kalba, kanalas turi 180 sekėjų. Be to, taikytos priemonės kryptingai didinti anonsinės renginių platformos https://renginiai.kasvyksta.lt Palangos skilties žinomumą tarp kurorto kultūrinių įstaigų (erdvių, kontroliuojamų įmonių). 
Architektūros ir teritorijų planavimo skyriaus 10–11 valstybės tarnautojų ir specialistų, dirbančių pagal darbo sutartis, koordinavo miesto teritorinį planavimą ir urbanistinę plėtrą, organizavo ir koordinavo Savivaldybei nuosavybės teise priklausančių statinių (pastatų, susisiekimo bei inžinerinių komunikacijų ir kt.) statybos, rekonstravimo, remonto projektų rengimą ir tvirtinimą, rengė viešųjų pirkimų dokumentus paslaugoms ir darbams pirkti, koordinavo vykdomus statybos, rekonstravimo, remonto darbus, darbų techninę priežiūrą, projekto vykdymo priežiūrą; užtikrino statybą leidžiančių dokumentų išdavimą; Administracijos direktoriui pavedus specialistai dalyvavo pastatytų, rekonstruotų statinių Palangos mieste statybos užbaigimo komisijose. Be to, derinti teritorijų planavimo dokumentai ar teiktos pastabos, susijusios su inžinerinės infrastruktūros plėtra; vykdyta infrastruktūros plėtojimo sutarčių įgyvendinimo priežiūra; rengti lėšų poreikio paskaičiavimai investicijų projektams įgyvendinti; dalyvauta Būsto pritaikymo neįgaliesiems komisijos darbe, įgyvendinant trijų būstų pritaikymą neįgaliesiems, Želdynų komisijos darbe, 2020 metais pasirašyta apie 20 želdinių būklės įvertinimo aktų.
[bookmark: _Hlk69552317]2020 m. išduoti 120 specialieji architektūros reikalavimai pastato statybai, iš jų informacinėje sistemoje ,,Infostatyba‘‘ – 58 (2018 m. – 102, 2019 m. – 108), atlikti 86 projektinių pasiūlymų vieši svarstymai. Teritorijų planavimo komisijoje derinti 31 detalieji ir specialieji planai (2018 m. – 78, 2019 m. – 102). 2020 m. išduotos 58 (2018 m. – 75, 2019 m. – 102) planavimo sąlygos teritorijų planavimo dokumentams rengti; leista rengti bei išduoti rengimo reikalavimai 40 žemės sklypų formavimo ir pertvarkymo projektų (2018 m. – 56, 2019 m. – 27), patvirtinta 13 žemės sklypų formavimo ir pertvarkymo projektų (2018 m. – 41, 2019 m. – 27). Administracijos  direktoriaus įsakymu patvirtinta 15 detaliųjų planų (2018 m. – 33, 2019 m. – 49). Savivaldybės interneto svetainėje paskelbti 94 parengtų teritorijų planavimo dokumentai (2018 m. – 33, 2019 m. –  50). Lietuvos Respublikos teritorijų planavimo dokumentų registre įregistruoti 24 (2018 m. – 71, 2019 m. – 49) teritorijų planavimo dokumentai.  
Informacinėje sistemoje „Infostatyba“ peržiūrėti ir išnagrinėti 1458 techniniai projektai (2018 m. – 480, 2019 m. – 524), pagal kuriuos išduota statybą leidžiančių dokumentų 376 (2018 m. – 262, 2019 m. –316), 118 projektinių pasiūlymų (2018 m. – 21, 2019 m. –  48). 2020 m. peržiūrėti ir suderinti 2165 inžinerinių tinklų planai ir topografinės nuotraukos (2018 m. – 1401, 2019 m. – 2664); Savivaldybės Administracija nuo 2020-03-01 pradėjo tvarkyti erdvinius duomenis pati; Departamento teritorijoje integruotų geodezijos ir kartografijos darbų kiekis – 2165 vnt.; parengti 99 Administracijos direktoriaus įsakymai, kuriais suteikti (pakeisti) adresai žemės sklypams, numeriai pastatams, patalpoms, butams (2018 m. – 131, 2019 m. – 140), peržiūrėta ir išnagrinėta 230 prašymų dėl reklamos (2018 m. – 57, 2019 m. – 84), 126 prašymai dėl laikinų statinių, prekybos įrenginių įrengimo (2018 m. – 140, 2019 m. – 211).  
2020 m. Administracijos direktoriaus įsakymais pradėtos viešųjų pirkimų procedūros ir pradėtas teritorijų planavimo dokumentų rengimas: Palangos miesto bendrojo plano koregavimo K4 rajone, Palangos miesto bendrojo plano sprendinių įgyvendinimo stebėsenos (monitoringo) 2017–2019 m. ataskaitos parengimas; Palangos miesto centrinės dalies detaliojo plano koregavimas žemės sklype Gėlių a. 1A, Palangoje; Teritorijos tarp Klaipėdos pl., Vanagupės ir Vytauto gatvių, Palangoje, detaliojo plano rengimas (kapinių DP); gyvenamųjų namų grupės šiaurinėje Vanagupėje detalaus suplanavimo projekto keitimas teritorijoje tarp M. Daujoto g., Šilo g. ir valstybinio miško, Palangoje; Palangos miesto bendrojo plano koregavimas Š1, Š2, Š4, Š5 rajonuose; Palangos miesto šilumos ūkio specialiojo plano atnaujinimas.
2020 m. pradėtos rengimo procedūros: Palangos miesto bendrojo plano koregavimo (P2 rajone); Palangos miesto bendrojo plano koregavimo, nustatant prioritetines savivaldybės infrastruktūros plėtros teritorijas.
Įgyvendinant Darnaus judumo specialiojo plano programą atlikti viešieji pirkimai ir pradėti rengti: Dviračių saugyklų/stoginių įrengimo prie Palangos miesto viešųjų įstaigų techninis darbo projektas; Ošupio tako atkarpos nuo Šviesos g. iki Ošupio tako 2H pritaikymo neįgaliesiems techninis darbo projektas; Palangos miesto Mokyklos gatvės rekonstravimo, įrengiant autobusų stotelę su peronu, techninio darbo projektas; Palangos miesto Vytauto gatvės rekonstravimo, įrengiant autobusų stotelę su peronu, techninio darbo projektas.
Vykdant žvejams reikalingos infrastruktūros plėtrą, pradėtas rengti Palangos miesto Prieplaukos gatvės kapitalinio remonto projektas.
Atlikus viešąjį pirkimą pradėtas rengti kultūros objekto Antano Mončio namo-muziejaus Kęstučio g. 17, Palangoje, patalpų paprastojo remonto darbų projektavimas.
Dalyvauta 69 pastatytų statinių statybos užbaigimo komisijose (2018 m. – 77, 2019 m. – 54). 
Suderinti 564 inžinerinių tinklų projektai, 124 žemės darbų leidimai ir dalyvauta priimant užbaigus darbus pagal juos, rengti, derinti infrastruktūros sutarčių projektai.  
[bookmark: _Hlk66703300]Vykdant vietinės reikšmės kelių ir gatvių priežiūros, taisymo, tiesimo funkciją, skyriui priskirtoms susisiekimo infrastruktūros atnaujinimo ir plėtros priemonėms įgyvendinti 2020 m. iš viso panaudota 5 017 526,93 Eur. Atlikti  Vanagupės g. ruožo nuo Vytauto g. iki jungiamosios dalies, Palangoje, paprastojo remonto darbai, panaudota 260 943,46 Eur; Vytauto gatvės ruožo nuo Liepojos plento iki Ligoninės gatvės, Palangoje, paprastojo remonto darbai, panaudota 112081,58 Eur;  Vytauto g. ruožo nuo Druskininkų g. iki S. Dariaus ir S. Girėno g. Palangoje paprastojo remonto darbai, panaudota 1 000 650,56 Eur; Vanagupės g. ruožo nuo Vytauto g. iki jungiamosios dalies Palangoje, gatvės apšvietimo paprastojo remonto darbai, panaudota 80 166,56 Eur; Vytauto gatvės ruožo nuo S. Dariaus ir S. Girėno g. iki Klaipėdos pl., Palangoje, gatvės apšvietimo paprastojo remonto darbai, panaudota 320 207,56 Eur; Šventosios gatvės ruožo nuo Liepojos plento iki Žuvėdrų gatvės, Palangoje, paprastojo remonto darbai, panaudota 225 875,48 Eur;  Vytauto gatvės ruožo nuo S. Dariaus ir S. Girėno g. iki Klaipėdos pl., Palangoje, gatvės paprastojo remonto darbai, panaudota 728 915,84 Eur;  Bangų g. ruožo nuo Klaipėdos pl. iki Vytauto g., Palangoje, paprastojo remonto darbai, panaudota 135 467,09 Eur.;  Palangos miesto Valteriškės g. ruožo (nuo sankryžos su Kretingos g. iki Vilimiškės kelio) naujos statybos darbų už 175 899,07 Eur; Gintaro gatvės (nuo Smilčių gatvės iki Ganyklų gatvės), Palangoje, statybos darbų už 526 000,00 Eur;  Vilimiškės kelio ruožo (nuo A11 Šiauliai–Palanga iki Valteriškės g.), Palangoje kapitalinio remonto darbų už 146 754,00 Eur; Pietinio Nemirsetos privažiavimo prie Jūros, Palangoje, kapitalinio remonto darbai už 209 647,41 Eur; Žiemos gatvės (nuo Saulėlydžio gatvės iki Aušros gatvės) „Rytų“ gyvenamajame kvartale, Palangoje, I etapo statybos darbai už 53891,22 Eur; J. Simpsono gatvės Palangoje rekonstravimo darbų už 69 959,56 Eur; Kastyčio gatvės (nuo Naglio gatvės iki Ganyklų gatvės), Palangoje rekonstravimo darbų už 45 252,88 Eur; S. Dariaus ir S. Girėno gatvės (nuo Sporto gatvės iki Klaipėdos plento), Palangoje statybos darbų už 416487,44 Eur; Bangų gatvės pėsčiųjų dviračių tako (nuo Klaipėdos plento iki Vytauto gatvės), Palangoje, statybos darbų už 185 515,31 Eur; Sporto paskirties inžinerinių statinių Ganyklų g. 2, Palangoje, I etapo kapitalinio remonto ir naujos statybos darbų už 274 396,84 Eur. Parengti 3 techniniai darbo projektai (J. Simpsono gatvės Palangoje rekonstravimo; Ajerų gatvės Palangoje statybos; J. Janonio gatvės Palangoje rekonstravimo).
Koordinuotas statybos darbų atlikimas 5 objektuose: Palangos kurhauzo pastato Grafų Tiškevičių al. 1, Palangos m., medinės dalies tvarkybos (remonto, restauravimo) ir kapitalinio remonto, pritaikant kultūrinei veiklai, darbai (panaudota lėšų 1 962 741,07 Eur); Gydymo paskirties ligoninės pastato Žuvėdrų g. 4, Palangoje, dalies rekonstravimo ir patalpų paskirties keitimo, pritaikant šias patalpas socialinės priežiūros paslaugoms teikti, darbai; pastato Gintaro g. 34, Palangoje, pritaikymas teikti įvairias socialines paslaugas Palangos miesto gyventojams, atliekant kapitalinio remonto darbus (atlikta statybos darbų už 132 302,72 Eur); VšĮ Palangos asmens sveikatos priežiūros centro, Vytauto g. 92, paprastojo remonto darbai (atlikta statybos darbų už 47 703,35 Eur); Palangos senosios gimnazijos Jūratės g. 13, Palangoje, atnaujinimo (modernizavimo) kapitalinio remonto dalis (panaudota lėšų 2 593 513,36 Eur).

IV. MIESTO ŪKIS, TURTO VALDYMAS

Miesto ūkio ir turto valdymo, socialinio būsto, daugiabučių gyvenamųjų namų renovacijos bei jų bendrojo naudojimo objektų administravimo klausimais rūpinosi Ūkio ir turto skyrius, kuriame dirbo 8 valstybės tarnautojai. 
Koordinuojant darbo rinkos politikos priemonių įgyvendinimą Tarybos sprendimu patvirtinta Savivaldybės užimtumo didinimo 2020 m. programa, organizuotas konkursas užimtumo didinimo programoje  numatytiems darbams atlikti. Atrinktos 3 įmonės, organizavusios laikinuosius darbus (planuota įdarbinti 36 bedarbius, faktiškai įdarbinti 37 bedarbiai, vidutinė darbų trukmė 2 mėn.), pagal tikslines grupes – 6 ilgalaikiai bedarbiai, 5 piniginės socialinės paramos gavėjai, 25 vyresni nei 40 metų amžiaus, 1 darbingo amžiaus neįgalusis bedarbis. 
Įsidarbino per 3 mėnesius 31,03 proc. asmenų, dirbusių užimtumo didinimo programoje (9 asmenys, iš jų 4 – nuolatiniam darbui, 4 – terminuotam darbui, 1 – pradėjo savarankišką veiklą).
Organizuojant žmonių gelbėjimo vandenyje paslaugą pagal pasirašytą sutartį su Palangos miesto vandens motociklų klubu vykdyta minėtos paslaugos teikimo vykdymo priežiūra.
Įgyvendinant daugiabučių namų atnaujinimo programą, skirtą energinio efektyvumo didinimui daugiabučiuose pastatuose, pagal III ir IV (minėtais etapais buvo suplanuota renovuoti 10 daugiabučių namų) etapo programas – priduoti paskutiniai 2 daugiabučiai namai (Druskininkų g. 9, Sodų g. 31);  pagal V etapo programą – priduota 14 daugiabučių gyvenamųjų namų (Druskininkų g. 3, Druskininkų g. 10, Druskininkų g. 11, Druskininkų g. 20, J. Janonio g. 4, Kastyčio g. 38, Klaipėdos pl. 62, Laukų g. 8, Sodų g. 9, Sodų g. 10, Sodų g. 32, Sodų g. 53, Taikos g. 16, Vytauto g. 132), 3 daugiabučiuose namuose vyksta darbai (Vytauto g. 65, Saulėtekio takas 7, Druskininkų g. 160), 2 daugiabučiuose namuose darbai baigti, laukiama komisijos (Saulėtekio takas 5, Saulėtekio takas 10);  pagal VI etapo programą – 14 daugiabučių gyvenamųjų namų (Druskininkų g. 4, Druskininkų g. 6, Laukų g. 6, Laukų g. 10, Saulėtekio takas 13, Saulėtekio takas 14, Saulėtekio takas 17, Sodų g. 7, Sodų g. 15, Sodų g. 17, Sodų g. 20, Sodų g. 21, Sodų g. 23, Sodų g. 25) pradėti darbai (vyksta darbai);  pagal VII etapo programą – 17 daugiabučių gyvenamųjų namų paruošti investicijų projektai, laukiama finansuotojo vertinimo, vyksta projekto rengimo darbai; pagal VIII etapo programą – 22 daugiabučiams gyvenamiesiems namams paruošti investiciniai planai, 2 daugiabučiams namams pristatyti investiciniai planai (Klaipėdos pl. 48A, Saulėtekio takas 6).
UAB „Palangos butų ūkis“ administruojamuose 2 namuose baigta renovacija (Druskininkų g. 7, Sodų g. 35), 3 daugiabučiams namams (Vytauto g. 144, Sodų g. 1, Klaipėdos pl. 58) išduoti statybos leidimai. 
2020 m. pagal daugiabučių gyvenamųjų namų gyventojų prašymus Administracijos direktoriaus įsakymais buvo paskirti (pakeisti) 12 daugiabučių gyvenamųjų namų bendrojo naudojimo objektų administratoriai (2019 m. – 52; 2018 m. – 15). 
Į Asmenų, pretenduojančių teikti daugiabučių namų bendrojo naudojimo objektų administravimo paslaugas, sąrašą 2020 m. Lietuvos Respublikos Vyriausybės patvirtinto Bendrojo naudojimo objektų administratoriaus atrankos ir skyrimo tvarkos aprašo nustatyta tvarka įtraukti 2 asmenys (2019 m. prašymų negauta, 2018 m. – 1); sąrašas skelbiamas Savivaldybės interneto svetainėje.
[bookmark: n_205]Palangos miesto teritorijos tvarkymas ir priežiūra vykdoma įgyvendinant Administracijos ir UAB „Palangos komunalinis ūkis“ 2018-12-31 paslaugų teikimo sutartį Nr. 4-PS (2020-03-25 papildomas susitarimas Nr. 54-PS, 2020-11-11 papildomas susitarimas Nr. 132-PS, 2020-12-29 papildomas susitarimas Nr. 155-PS). Paslaugos teikiamos pagal Tarybos 2011-09-08 sprendimu Nr. T2-152 patvirtintus (2020 m. balandžio 30 d. sprendimu Nr. T2-90 pakeistus) Palangos miesto teritorijų tvarkymo ir priežiūros paslaugų įkainius.
Atliekų tvarkymas Savivaldybės teritorijoje organizuojamas, siekiant įgyvendinti Valstybiniame atliekų tvarkymo 2014–2020 m. plane bei Klaipėdos regiono atliekų tvarkymo plane numatytas užduotis. Įgyvendinant visuotinumo principą Savivaldybės teritorijoje veikia konteinerinė atliekų surinkimo sistema, kuria naudojasi visi miesto gyventojai ir svečiai. 2020 m. iš Palangos miesto teritorijos buvo surinkta ir tinkamai sutvarkyta 9544,93 tonų mišrių komunalinių atliekų, 1607,69 t didelių gabaritų atliekų, 3538,28 t biologiškai skaidžių atliekų ir 403,79 t statybinių atliekų (2019 m. atitinkamai – 9318,48; 1907,54;  2082,79;  142,02; 2018 m. atitinkamai – 9286,26; 1275,86; 3023,54; 142,02).
2020 m. buvo tęsiamos projekto „Komunalinių atliekų rūšiuojamojo surinkimo infrastruktūros plėtra Palangos mieste“ veiklos (bendro naudojimo teritorijose įrengta 17 atliekų surinkimo aikštelių su 98 požeminiais atliekų surinkimo konteineriais), parengta techninė dokumentacija dėl įrengimo papildomų 4 bendro naudojimo atliekų surinkimo aikštelių su 22 vnt. požeminių konteinerių (Sodų g. ir Medvalakio g.). 2020-12-31 pasirašytas papildomas susitarimas tarp Administracijos ir Aplinkos projektų valdymo agentūros prie Aplinkos ministerijos dėl papildomo finansavimo 2021 m. 15 bendro naudojimo aikštelių su 85 požeminiais konteineriais įrengti (ES lėšos – 475210,75  Eur, Savivaldybės lėšos – 83860,72 Eur).  
Tęstos projekto „Pajūrio juostos tvarkymo programos 2014–2020 m. įgyvendinimas Palangos miesto savivaldybės teritorijoje“ veiklos (kovo-birželio mėnesiais dirbtinai papildyti smėliu Palangos miesto centrinių paplūdimių ruožai nuo Birutės kalno kyšulio iki Palangos tilto ir nuo Palangos tilto iki Rąžės upės žiočių; į 2,38 km ilgio Baltijos jūros kranto ruožą išpilta 165,8 tūkst. kub. m smėlio) (sutarties vertė – 3 051 825,70 Eur). 
2020 m. Savivaldybės iniciatyva pakeitus 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.1.-APVA-V-005 priemonės „Pajūrio juostos tvarkymas“ projektų finansavimo sąlygų aprašą panaudojant projekto sutaupytas lėšas 21,2 km Baltijos jūros kranto ruože planuojama įrengti (atnaujinti) 6 400 kv. m medinių takų, 18 000 m žabų tvorelių bei sukloti apie 55 000 kub. m šakų klojinių (592,0 tūkst. Eur). 
Palangos miesto savivaldybės aplinkos apsaugos rėmimo specialiosios programos lėšomis 2020 m. organizuotas Sosnovskio barščių pjovimas Šventosios seniūnijos teritorijoje, iš Savivaldybės paplūdimių surinkta ir sutvarkyta 196,96 t biologiškai skaidžių atliekų (dumblių), surinkta ir utilizuota 16,85 t bešeimininkių padangų atliekų, pastatytas gandralizdis, nupirkti 87 medžių sodinukai (pasodinti bendro naudojimo teritorijose Vytauto g., Kastyčio g., S. Dariaus ir S. Girėno g., A, Mickevičiaus g. bei Birutės alėjoje).
Vykdant Savivaldybės teritorijoje esančių želdynų, želdinių apsaugą ir tvarkymą 2020 m. organizuotas Savivaldybės želdynų ir želdinių apsaugos ir priežiūros komisijos darbas, parengti, suderinti ir įstatymų nustatyta tvarka išduoti 85 vnt. (2019 m. – 113; 2018 m. – 152; 2017 m. – 223) leidimų saugotinų medžių ir krūmų kirtimo, persodinimo ar kitokio pašalinimo, genėjimo darbams (leidimai išduodami po patikrinimo vietoje ir rekomendavus komisijai); bendro naudojimo teritorijose nugenėta 1440 vnt. medžių, 15660 vnt. krūmų, 35463 m2 gyvatvorės, pašalinti 1003 m2 savaiminių krūmų (2019 m. atitinkamai – 973 vnt., 9656 vnt., 14375 m2, 5722 m2).
Organizuojant Savivaldybės eismo saugumo komisijos darbą, suorganizuoti 8 (2019 m. – 9, 2018 m. – 10) posėdžiai, kuriuose pagal gyventojų ir organizacijų prašymus, komisijos narių siūlymus išnagrinėti 107 klausimai, susiję su kelio ženklų pastatymu, kitomis eismo organizavimo bei reguliavimo problemomis, nustatyta eismo organizavimo tvarka miesto švenčių bei vasaros sezono metu. 
Keleivių vežimo paslaugą vietinio reguliaraus susisiekimo autobusų maršrutais teikia UAB „Vlasava“. Pervežti 96685 (2019 m. – 176294, 2018 m. – 148553) keleiviai, įsigiję važiavimo (miesto ir priemiesčio) reguliaraus susisiekimo autobusais bilietus su 50 ar 80 proc. nuolaidomis. Įgaliojimai atlikti valstybinę kelių transporto kontrolę suteikti BĮ Palangos miesto rinkliavų centrui.
Vykdant šilumos tiekimo funkciją 2020 m. UAB „Palangos šilumos tinklai“  įgyvendino šilumos tinklų ir apjungimo tiekimo sistemų projektus, įsigijo 1 MWh mobilią katilinę šilumos tiekimo patikimumui užtikrinti; daugiabučių namų, kuriuose 100% pakeisti ir sumontuoti karšto vandens skaitikliai su nuotolinio nuskaitymo galimybe, kiekis padidėjo iki 84 namų.
Įgyvendinant geriamojo vandens ir nuotekų tvarkymo paslaugų ir pardavimo kainų nustatymą, 2020 m. vandens tiekimo ir nuotekų tvarkymo kaina nepadidėjo, lyginant su 2019 m. (išliko mažesnė vidutiniškai 5 procentais nuo patvirtintos bazinės kainos). Įgyvendinant UAB „Palangos vandenys“ 2019–2021 m. veiklos planą įmonė plėtojo vandens tiekimo ir nuotekų tvarkymo infrastruktūrą – 2020 m. užbaigta vandentiekio tinklų S. Dariaus ir S. Girėno  gatvės rekonstrukcija, Malūno g. buvo rekonstruota ir naujai paklota 105,05 m vandentiekio tinklų. Taip pat rekonstruoti 137,23 m vandentiekio tinklų Tylos take ir 58,28 m vandentiekio tinkų B. Oškinio g., 2020 m. naujai įrengtoje šunų vedžiojimo aikštelėje buvo paklota 51,35 m vandentiekio tinklų ir įrengta vandens kolonėlė. Pradėta vandentiekio tinklų rekonstrukcija Gintaro g., vandentiekio, buitinio nuotakyno tinklų ir nuotekų siurblinės(ių) Virbališkės–Medvalakio gyvenamajame kvartale bei vandentiekio ir buitinių nuotekų tinklų Lazdyno–Ąžuolų–Uosių g. statybos darbai. Iš viso 2020 m. paklota bei išpirkta 1,22 km naujų vandentiekio tinklų bei 0,53 km buitinių nuotekų tinklų. 
[bookmark: _Hlk66440671]Savivaldybėje centralizuotas vandens tiekimo ir nuotekų tvarkymo paslaugas gauna atitinkamai 97,4 ir 96,8 procentai gyventojų (tiekiamo geriamojo vandens kokybė 100 proc. atitinka Lietuvos higienos normos HM24:2003 geriamojo vandens saugos ir kokybės reikalavimus); 2020 m. vartotojų skaičius padidėjo 580 vnt. (2019 m. – 440) iki 14 251, abonentų skaičius padidėjo 103 vnt. iki 1050 (2019 m. – 35), 2020-12-31 duomenimis, iš viso – 15 301 vartotojų ir abonentų (2019 m. – 14 618). Bendras vandentiekio tinklų ilgis 2020-12-31 siekė 187,3 km, nuotekų – 203,0 km. 2020 m. likviduotos 397 (2019 m. – 325) nuotekų avarijos su užsikimšimais (1 avarija slėginėse linijose, 3 avarijos savitekio tinkluose, 393 užsikimšimai nuotekų tinkluose). UAB „Palangos vandenys“ nuo 2020-01-01 perduotas paviršinių nuotekų tvarkymas. 
Gerinant miesto infrastruktūrą, organizuotas 22 kW galios elektromobilių įkrovimo stotelės, kurią neatlygintinai Palangos miestui skyrė Transporto kompetencijų agentūra, pastatymas Malūno g. (ties namu Nr. 2B; suremontuoti 3 pėsčiųjų tiltai per Rąžės upę (Jūratės g., ties Sodų g. 38 bei Laukų g.). 
Gerinant poilsio infrastruktūrą vasaros sezono metu išnuomoti 8 konteinerinio tipo tualetai, organizuotas jų pastatymas bei užtikrinta eksploatacija. 2020 m. atsižvelgiant į Palangos miesto gyventojų prašymus įrengta moderni aptverta šunų dresavimo aikštelė, nupirkti du lauko treniruoklių komplektai (pastatyti paplūdimiuose), taip pat įrengta lauko tinklinio aikštelė netoli „Kar kar“ vaikų žaidimų aikštelės.
Vykdant Savivaldybei nuosavybės teise priklausančio turto inventorizavimą, pagal pasirašytą paslaugų teikimo sutartį 2020 m. inventorizuota 76 vnt. (54,012 km) Savivaldybės vietinės reikšmės kelių (gatvių) (2019 m. – 49,892 km); inventorizuota 10 gatvių (4,7 km) lietaus nuotekų tinklų.
Siekiant užtikrinti efektyvų savivaldybės turto valdymą ir naudojimą, organizuotas nekilnojamojo turto  Klaipėdos pl. 67 nuomos konkursas (sudaryta 5 m. nuomos sutartis; 2200 Eur nuompinigių per metus); iš Savivaldybės biudžete daugiabučių kiemų infrastruktūros sutvarkymui numatytų lėšų suremontuoti renovuotų daugiabučių gyvenamųjų namų J. Janonio g. 28 bei B. Oškinio g. 5 kiemai; papildomai prie kitų renovuotų namų pastatyta 10 suoliukų ir dviračių stovų. VĮ Registrų centrui pateikti 5 prašymai ir Nekilnojamojo turto registre įregistruota nuosavybė Palangos miesto savivaldybės vardu po atliktų kadastrinių matavimų dėl 25 registruojamų objektų (gatvių) bei atlikti kiti darbai, susiję su turto juridinių faktų ar daiktinių teisių įregistravimu ar pakeitimu. Parengti  prašymai (priėmimo–perdavimo aktų projektai) Lietuvos Respublikos aplinkos ministerijai dėl 52 Savivaldybėje esančių kelių (gatvių) perdavimo Savivaldybės nuosavybėn.  
Vykdant vietinės reikšmės kelių ir gatvių priežiūrą, taisymą, pagal sudarytą rangos sutartį su UAB „Telšių keliai“ dėl Palangos miesto ir Šventosios seniūnijos gatvių, dviračių takų, kvartalinių įvažiavimų, kiemų (duobių) asfaltbetonio dangų taisymo darbų sutvarkyta 6 445 m2 asfaltbetonio dangų, suremontuota 18 lietaus nuotekų šulinių ir šulinėlių (vertė – 119,0 tūkst. Eur). Iš Lietuvos automobilių kelių direkcijos lėšų suremontuotas 126,1 kv. m ploto pėsčiųjų takas Kretingos g. (Į PASPC) (vertė – 8,6 tūkst. Eur); 414,4 kv. m pėsčiųjų takas iš Laukų g. į Pavasario g. (vertė 29,7 tūkst. Eur), 1870 kv. m Neringos g. šaligatvių (vertė – 110,1 tūkst. Eur); atnaujinta 2 507 kv. m. dviračių ir pėsčiųjų tako nuo Žvejų g. iki Naglio al. asfaltbetonio danga (vertė – 80,9 tūkst. Eur).
Skyrius vykdė turto valdymo, naudojimo ir disponavimo juo, turto pardavimo viešo aukciono būdu, teisinės registracijos, įstaigų (įmonių) steigimo, socialinio būsto ir savivaldybės gyvenamųjų patalpų nuomos, garantijų nuomininkams užtikrinimo funkcijas. 2020 m. turto valdymo ir naudojimo klausimais iš viso parengti 28 Tarybos sprendimai (dėl sutikimų priimti turtą Savivaldybės nuosavybėn ir jo perdavimo įstaigoms, įmonėms ir organizacijoms, Savivaldybės turto nuomos, pripažinto netinkamu (negalimu) naudoti turto nurašymo, Savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo, Savivaldybės turto valdymo, naudojimo ir disponavimo juo tvarkos aprašo pakeitimo ir kt.), 18 Administracijos direktoriaus įsakymų turto valdymo, naudojimo ir disponavimo klausimais (dėl balsavimo visuotiniuose Savivaldybės kontroliuojamų akcinių bendrovių susirinkimuose ir finansinių ataskaitų tvirtinimo, dėl turto nuomos, dėl viešų aukcionų sąlygų patvirtinimo, dėl metinės inventorizacijos ir turto pripažinimo netinkamu (negalimu) naudoti ir jo nurašymo ir kt.); Savivaldybės iniciatyva priimtas Lietuvos Respublikos Vyriausybės nutarimas dėl „Auskos“ komplekso perdavimo Savivaldybės nuosavybėn. Sudaryta ir suderinta 14 sutarčių ir papildomų susitarimų dėl turto nuomos, turto perdavimo panaudos pagrindais ir patikėjimo teise bei 4 pirkimo–pardavimo sutartys. Parengti ir suderinti 53 turto perdavimo ir priėmimo aktai. Atnaujinta pastato Liepojos pl. 10 nuomos sutartis. Savivaldybės biudžetinėms įstaigoms ir kontroliuojamoms įmonėms reguliariai teiktos konsultacijos (žodžiu ir telefonu bei elektroniniu paštu) turto valdymo klausimais. Pateikti (patikslinti) duomenys apie Savivaldybės patikėjimo teise arba panaudos pagrindais valdomą valstybės nekilnojamąjį turtą (pastatus ir kitus statinius), transporto priemones Valstybės turto informacinėje paieškos sistemoje (VTIPS). 
2020 m. www.evarzytines.lt sistemoje paskelbti 4 Savivaldybei nuosavybės teise priklausančių turto objektų (8704 kv. m automobilių stovėjimo aikštelės su jai priskirtu 1,0253  ha žemės sklypu Bangų g. 11A; 80,32 kv. m negyvenamosios patalpos-slėptuvės J. Biliūno g. 3; 22,50  kv. m patalpos-buto su bendro naudojimo patalpomis Vytauto g. 98-9, Palangoje; 49,21 kv. m vieno kambario patalpos-buto Vilimiškės k. 43-1 su 30/100 pastato-tvarto dalimi Vilimiškės k. 43 ir šiam objektui priskirta 303/2706 (0,0303 ha) žemės sklypo dalimi Vilimiškės k. 43) vieši elektroniniai aukcionai. Objektai reklamuoti vietiniame laikraštyje „Vakarinė Palanga“, interneto portale www.evarzytynes.lt, Savivaldybės interneto svetainėje (po 5 skelbimus). Parduoti visi 4 objektai (į Savivaldybės biudžetą už parduotą turtą gauta 115, 5 tūkst. Eur ir 50 proc. už priskirtus valstybinės žemės sklypus – 17, 7 tūkst. Eur).
[bookmark: _Hlk67305689]VĮ Registrų centrui pateikti 29 prašymai dėl nekilnojamojo turto įregistravimo, kadastro duomenų pakeitimo, daiktinių teisių ir juridinių faktų įregistravimo/išregistravimo ir pan. Nekilnojamojo turto registre įregistruoti nekilnojamieji daiktai ir nuosavybė Savivaldybės vardu dėl 99 (pagal atskirus unikalius numerius) naujai pastatytų, įsigytų ar atlikus kadastrinius matavimus registruojamų nekilnojamojo turto objektų (33 gatvės, techninis pastatas, sandėlis, navigacijos bokštas su švyturiu, kiemo statiniai, esantys Švyturio g. 14, lietaus nuotekų tinklai Žiemos g. ir Kastyčio g.) bei 6 žemės sklypų panaudos sutartys; patikslinti 6 kempingo pastatų Klaipėdos pl. 33I (po paprastojo remonto), mokyklų pastatų Ganyklų g. 2 ir Sodų g. 50, pastato Gintaro g. 34, Vytauto gatvės ir Baltijos aikštės kadastro duomenys. 
Savivaldybei nuosavybės teise priklauso 111 būstų (iš jų 2 gyvena po du nuomininkus), kurių bendras plotas 5130,25 m2. 2 Savivaldybės būstai (atlikus viešojo pirkimo procedūras dėl turto rinkos vertės nustatymo) netinkami (negalimi) naudoti parduoti viešame aukcione (Vilimiškės kel. 43-1 (už 9,3 tūkst. eurų), Vytauto g. 98-9 (už 26,3 tūkst. eurų). Gautos lėšos panaudotos socialinio būsto fondo plėtrai. 
[bookmark: _Hlk38445511][bookmark: _Hlk65669826]Nuo 2020-07-01 įsigaliojus Lietuvos Respublikos paramos būstui įsigyti ar išsinuomoti įstatymo pakeitimams parengti ir priimti Tarybos sprendimų pakeitimai dėl Savivaldybės būsto ir socialinio būsto nuomos tvarkos aprašo, Būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos aprašo. Parengti ir priimti:  Tarybos sprendimo pakeitimas dėl Savivaldybės būsto ir socialinio būsto nuomos mokesčio dydžio apskaičiavimo, Nekilnojamųjų daiktų pirkimo Palangos miesto savivaldybės vardu tvarkos aprašo patvirtinimo. Administracijos direktoriaus įsakymu patvirtinti ir keisti Savivaldybės būsto fondo ir socialinio būsto fondo sąrašai. Išnagrinėtos 83 asmenų ir šeimų, įrašytų į asmenų ir šeimų, turinčių teisę į socialinio būsto nuomą, sąrašą (apie prievolę informuoti 83 asmenys), bei asmenų ir šeimų, nuomojančių socialinį būstą, Metinės gyventojo (šeimos) turto deklaracijos už 2019 metus, jų duomenys suvesti į Socialinės paramos šeimai informacinės sistemos (SPIS) paramos būstui įsigyti ar išsinuomoti apskaitos modulį „Būstas“. 2 asmenų, įrašytų į asmenų ir šeimų, turinčių teisę į socialinio būsto nuomą, sąrašą gautos pajamos daugiau kaip 25 procentais viršijo valstybės nustatytus pajamų dydžius, todėl asmenys išbraukti iš minėto sąrašo (3 metų laikotarpiui įrašyti į asmenų ir šeimų, turinčių teisę į socialinio būsto nuomą, sąrašo priedą, jeigu pajamos sumažės, iš naujo įrašomi į sąrašą). 
Parengta ir įregistruota viešajame registre 1 socialinio būsto nuomos sutartis, 1 papildomas susitarimas prie Savivaldybės gyvenamųjų patalpų nuomos sutarties, išregistruotos 3 socialinio būsto nuomos sutartys ir 1 Savivaldybės gyvenamųjų patalpų nuomos sutartis. VĮ Registrų centrui pateikti 6 užsakymai dėl gyvenamųjų patalpų juridinio fakto išregistravimo (įregistravimo). Organizuoti 2 Savivaldybei nuosavybės teise priklausančių socialinių būstų remonto darbai (Bangų g. 6-10 ir Ganyklų g. 69-27), 1 Savivaldybės būsto valymo, dezinfekcijos darbai (S. Daukanto g. 5-4).
4 asmenims ir šeimoms, 2020 m. įrašytiems į asmenų ir šeimų, turinčių teisę į socialinio būsto nuomą, sąrašą pasiūlyta pasinaudoti būsto nuomos ar išperkamosios būsto nuomos mokesčių dalies kompensacija (būsto nuomos mokesčių dalies kompensacija pasinaudojo viena 4 asmenų šeima, kiti asmenys nepageidavo pasinaudoti siūloma būsto nuomos kompensacija).
Į Savivaldybėje sudaromą asmenų ir šeimų, turinčių teisę į socialinio būsto nuomą, sąrašą įrašyti 4 nauji asmenys (šeimos), išbraukta iš sąrašų – 10 (iš jų 4 asmenys ir šeimos, nepateikusios Gyventojų turto deklaravimo įstatyme nustatyta tvarka turto (įskaitant gautas pajamas) deklaracijos už 2019 m., 1 asmeniui išnuomotas socialinis būstas, 2 asmenų gautos pajamos daugiau kaip 25 procentais viršijo valstybės nustatytus pajamų dydžius, 3 asmenys pateikė rašytinius prašymus išbraukti), išnuomotas 1 atsilaisvinęs socialinis būstas (eilėje įrašytam asmeniui), 1 atsilaisvinęs socialinis būstas skirtas asmenų, turėjusių sąlytį su sergančiu COVID-19 liga, izoliavimui). Per ataskaitinį laikotarpį buvo atliekami patikrinimai siekiant įvertinti, kaip naudojami Savivaldybei nuosavybės teise priklausantys (savivaldybės ir socialiniai) būstai ir surašyta 17 faktinių aplinkybių patikrinimo aktų (po patikrinimų dėl 1 savivaldybės būsto nuomininko surinkta ir pateikta medžiaga dėl nuomos sutarties nutraukimo ir iškeldinimo iš gyvenamųjų patalpų). 5 Savivaldybės būsto nuomininkai įspėti dėl susidariusių įsiskolinimų už komunalinius patarnavimus ir nuomos sutarčių nutraukimo.
Siekiant išplėsti socialinio būsto fondą iš Savivaldybės biudžeto lėšų skelbiamų derybų būdu atliktos pirkimo procedūros dėl 1 socialinio būsto pirkimo (pritarta Tarybos 2020-12-29 sprendimu Nr. T2-256, pirkimo–pardavimo sutartis pasirašyta 2021-01-06); nupirkta galimai pasiūlytų būstų rinkos vertės nustatymo paslauga.  
Dėl valstybės iš dalies kompensuojamo būsto kredito gavimo žodžiu kreipėsi apie 15 asmenų, tačiau 2020 m. valstybės parama būstui įsigyti (lengvatiniu kreditu) nepasinaudojo nė viena šeima, nes kredito teikimo įstaigoms (AB „Swedbank“, AB SEB bankams, Luminor Bank AS Lietuvos skyrius), kurioms atitinkamai skirti limitai, nepakako klientų mokumo įrodymų (2017 m. pasinaudojo 7 šeimos, 2018 m. – 8 šeimos, 2019 m. – 0). 1 socialiai remtinai šeimai, gavusiai lengvatinę paskolą ankstesniais metais, buvo dengiamos palūkanos. 
Nuo 2020-06-23 įsigaliojus Finansinės paskatos pirmąjį būstą įsigyjančioms jaunoms šeimoms įstatymo pakeitimui, atsirado galimybė Palangos m. (verčių zonose 30.5; 30.9; 30.11-30.14) įsigyti jaunoms šeimoms pirmąjį būstą. Socialinės paramos informacinėje sistemoje pateikti 9 jaunų šeimų prašymai, išnagrinėjus 2 įrašytos į asmenų ir šeimų, turinčių teisę į paskatą pirmam būstui įsigyti, sąrašą (dėl lėšų trūkumo subsidija suteikta 2021 m. sausio mėn.).
Įstaigų (įmonių) steigimo funkcija įgyvendinama vadovaujantis funkciniu požiūriu, t. y. Administracijos struktūriniai padaliniai pagal jų veiklos sritis ir jiems priskirtas funkcijas organizavo šios funkcijos įgyvendinimą. 2020-12-31 iš Savivaldybės biudžeto buvo išlaikomos 26 biudžetinės įstaigos (neįskaitant Administracijos ir Kontrolės ir audito tarnybos). Savivaldybė 2020-12-31 buvo 3 viešųjų įstaigų (Palangos asmens sveikatos priežiūros centro, A. Mončio namų-muziejaus ir „Palangos orkestro“) savininkė ir dalininkė, Savivaldybės įmonės Šventosios jūrų uosto direkcija savininkė, 4 savivaldybės kontroliuojamų akcinių bendrovių, kurių akcijos ar dalis akcijų suteikia daugiau kaip ½ visų balsų bendrovės akcininkų susirinkime, priklauso savivaldybei nuosavybės teise (UAB ,,Palangos komunalinis ūkis“ – 100 proc. akcijų, UAB ,,Palangos šilumos tinklai“ – 99,98 proc., UAB ,,Palangos vandenys“ – 99,99 proc., UAB ,,Palangos Klevas“ – 100 proc.), bei UAB Klaipėdos regiono atliekų tvarkymo centro (savivaldybei priklauso 0,003 proc. akcijų) akcininkė. 2020 m. parengti 7 Tarybos sprendimai dėl įstaigų ir bendrovių veiklos ataskaitų ir 7 Administracijos direktoriaus įsakymai, susiję su Savivaldybės kontroliuojamomis įmonėmis (dėl balsavimo akcininkų susirinkimuose tvirtinant finansines atskaitomybes, pelno-nuostolio paskirstymo ir kt.). Vykdyta BĮ  Palangos botanikos parko, VšĮ „Palangos investicijų valdymas“ (2020 m. pakeistas statusas į biudžetinę), SĮ Šventosios jūrų uosto direkcijos priežiūra.
Ritualinių paslaugų teikimo funkciją mieste vykdė UAB „Palangos komunalinis ūkis“.
[bookmark: _Hlk1983109]Rinkliavų skyrius, kuriame dirbo 3 valstybės tarnautojai ir 1 viešojo administravimo specialistas, vykdė leidimų (licencijų) išdavimo įstatymų nustatytais atvejais ir tvarka funkciją bei administravo valstybinės žemės nuomos mokestį, vykdė Savivaldybės biudžetinės įstaigos – Palangos miesto rinkliavų centro, administruojančio dvi vietines rinkliavas (už naudojimąsi Palangos miesto savivaldybės tarybos nustatytomis vietomis automobiliams statyti ir už komunalinių atliekų surinkimą iš atliekų turėtojų ir atliekų tvarkymą), priežiūrą.
[bookmark: _Hlk2069904]Per ataskaitinį laikotarpį parengta 11 Tarybos sprendimų ir 171 Administracijos direktoriaus įsakymo projektai. Administruojant Tarybos nustatytas vietines rinkliavas išduoti 163 leidimai (2019 m. – 123) įrengti išorinę reklamą Savivaldybės teritorijoje (surinkta 67,1 tūkst. eurų vietinės rinkliavos, t. y. 34,1 tūkst. eurų daugiau nei 2019 m.), 29 leidimai (2019 m. – 61) renginiams organizuoti Savivaldybei priklausančiose ar valdytojo teise valdomose viešojo naudojimo teritorijose (surinkta 6,3 tūkst. eurų vietinės rinkliavos, t. y. 0,7 tūkst. eurų daugiau nei 2019 m.), 126 leidimai (2019 m. – 99) kasinėjimo darbams atlikti, teritorijai atitverti ir (ar) eismui apriboti (surinkta 31,3 tūkst. eurų vietinės rinkliavos, t. y. 18,9 tūkst. eurų daugiau nei 2019 m.), 342 leidimai (2019 m. – 270) prekiauti ar teikti paslaugas Tarybos nustatytose viešosiose vietose (surinkta 320,7 tūkst. eurų vietinės rinkliavos, t. y. 107,1 tūkst. eurų mažiau nei 2019 m.). Vykdytos 6 asmenų atrankos dėl leidimų prekiauti ar teikti paslaugas Tarybos nustatytose viešosiose vietose išdavimo. 2020 m. vietinės rinkliavos už leidimų prekiauti ar teikti paslaugas Tarybos nustatytose viešosiose vietose išdavimą surinkta mažiau, kadangi 30 proc. buvo sumažintas vietinės rinkliavos dydis už leidimų teikti viešojo maitinimo paslaugas Tarybos nustatytose viešosiose vietose Palangos ir Šventosios paplūdimiuose išdavimą (dėl draudimo prekiauti alkoholiniais gėrimais paplūdimiuose). 
Išduoti 95 leidimai (2019 m. – 140) prekiauti ar teikti paslaugas viešosiose vietose nuosavybės teise ar nuomos (panaudos) sutarties pagrindu valdomuose (naudojamuose) žemės sklypuose (vietinė rinkliava už šios rūšies leidimų išdavimą nerenkama). 2020 m. surinkta 768,9 tūkst. eurų vietinės rinkliavos už naudojimąsi Palangos miesto viešąja turizmo ir poilsio infrastruktūra, t. y. 42,6 tūkst. eurų daugiau nei 2019 m. Iš viso 2020 m. surinkta apie 1,2 mln. eurų vietinių rinkliavų ir 22,2 tūkst. eurų valstybės rinkliavų. 
Išnagrinėtos 128 paraiškos dėl licencijų verstis mažmenine prekyba alkoholiniais gėrimais išdavimo, 4 paraiškos dėl licencijų verstis mažmenine prekyba alkoholiniais gėrimais papildymo, 9 paraiškos dėl licencijų verstis mažmenine prekyba alkoholiniais gėrimais sustabdymo ir sustabdymo panaikinimo, 2 paraiškos dėl licencijų verstis mažmenine prekyba alkoholiniais gėrimais panaikinimo. Išnagrinėta 11 paraiškų dėl licencijų verstis mažmenine prekyba tabako gaminiais išdavimo, 1 paraiška dėl licencijų verstis mažmenine prekyba tabako gaminiais patikslinimo, 2 paraiškos dėl licencijų verstis mažmenine prekyba tabako gaminiais sustabdymo, 1 paraiška dėl licencijų verstis mažmenine prekyba tabako gaminiais panaikinimo. Už minėtų licencijų išdavimą surinkta 21,6 tūkst. eurų valstybės rinkliavos. Išnagrinėta ir patenkinta 17 prašymų (2019 m. – 15 prašymų) vežti keleivius lengvaisiais automobiliais taksi, išduoti 8 nauji leidimai, 2 leidimai patikslinti, panaikinti 7 leidimai (surinkta 380 eurų valstybės rinkliavos); taip pat išnagrinėti ir patenkinti 25 prašymai vežti keleivius už atlygį lengvaisiais automobiliais (2019 m. – 32) (surinkta 240 eurų valstybės rinkliavos). Pažymėtina, kad vadovaujantis Lietuvos Respublikos kelių transporto kodeksu nuo 2020-07-01 leidimus vykdyti keleivių vežimo už atlygį lengvaisiais automobiliais taksi veiklą ir lengvaisiais automobiliais pagal užsakymą veiklą išduoda, leidimų galiojimo sustabdymą ar leidimų galiojimą panaikina Lietuvos transporto saugos administracija.  
Išduoti 7 leidimai (2019 m. – 6 leidimai) važiuoti Palangos miesto savivaldybės vietinės reikšmės keliais didžiagabarite ir (ar) sunkiasvore transporto priemone (surinkta 76,89 eurai valstybės rinkliavos).
Vykdant prekybos ir kitų paslaugų teikimo tvarkos savivaldybių ar jų kontroliuojamų įmonių administruojamose turgavietėse ir viešosiose vietose nustatymo funkciją vadovaujantis Prekybos Palangos miesto savivaldybės kontroliuojamos įmonės administruojamoje turgavietėje (prekyvietėje) taisyklėse nustatyta tvarka administruotos dvi (Palangos miesto ir Šventosios) turgavietės.
Administruojant valstybinės žemės nuomos mokestį  apskaičiuota 786  tūkst. Eur (2019 m. 977). Pagal Tarybos sprendimus 2020 m. suteikta 560 asmenų (2019 m. – 534)  šio mokesčio lengvatų už 66 tūkst. eurų (2019 m. – 67) (539 fiziniams asmenims pritaikytas 6 arų žemės neapmokestinamasis dydis (19 tūkst. eurų), 13 juridinių asmenų taikytas „0“ mokesčio tarifas (23 tūkst. eurų) ir 8 juridiniams asmenims sumažintas mokestis (24 tūkst. eurų).
2020 m. valstybinės žemės nuomos mokesčių surinkta 758,9 tūkst. eurų (2019 m. – 811,7 tūkst. eurų.) ir žemės nuomos mokesčio delspinigių 6,2 tūkst. eurų (2019 m. – 6,4 tūkst. eurų). Mokesčio surinkimo planas įvykdytas 103,9 proc.; mokesčio mokėtojų skaičius lyginant su 2019 m. padidėjo 246 (2019 m. – 3822; 2020 m. – 4068).
Administruojant mokestį ir siekiant sumažinti jo nepriemoką, mokesčio skolininkams buvo išsiųsta 700 priminimų ir 126 suderinimo aktai, pagal kuriuos atitinkamai 450 ir 66 skolininkai sumokėjo 134 tūkst. eurų ir 100,8 tūkst. eurų. Juridiniam ir personalo skyriui pateikti duomenys dėl 603 tūkst. eurų mokesčio nepriemokos išieškojimo vykdymo teismine tvarka (605 skolininkai).

V. SOCIALINĖ APSAUGA

Socialinės rūpybos skyrius, kuriame dirba 10 valstybės tarnautojų (iš jų vienas – vaiko priežiūros atostogose) ir 1 darbuotojas, dirbantis pagal darbo sutartį, administravo piniginės socialinės paramos, išmokų vaikams, tikslinių kompensacijų, socialinės paramos mokiniams, socialinių paslaugų skyrimą, vertino ir nustatė teisę į kredito, paimto daugiabučiam namui atnaujinti (modernizuoti), ir palūkanų apmokėjimą už asmenis, turinčius teisę į būsto šildymo išlaidų kompensaciją, kuravo socialinių paslaugų įstaigų veiklą, administravo socialinės reabilitacijos paslaugų neįgaliesiems bendruomenėje, socialinius, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės ,,Stiprinti bendruomeninę veiklą savivaldybėse“ projektus, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę „Kompleksinės paslaugos šeimai“,  vykdė kitas Socialinės rūpybos skyriui priskirtas funkcijas. 2020 m. gauti 4032 prašymai socialinėms išmokoms gauti (2019 m. – 3207; 2018 m. – 1412).
2020 m. piniginės socialinės pašalpos paskirtos 252 mažas pajamas gaunančioms šeimoms (vienam gyvenančiam asmeniui), šioms pašalpoms išmokėta 187,9 tūkst. eurų (2019 m. – atitinkamai 160, 165,0 tūkst. eurų); kompensuotos išlaidos už būsto šildymą ir suvartotą karštą vandenį 817 šeimų (2019 m. – 850), už suvartotą geriamąjį vandenį – 88 asmenims (2019 m. – 68). Skirtos ir mokėtos kompensacijos už būsto šildymą ir kitas paslaugas 3 Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos šiems asmenims (2019 m. – 1,4 tūkst.); išnagrinėti 285 gyventojų prašymai dėl vienkartinės paramos skyrimo (2019 m. – 135), suorganizuoti 9 Socialinės paramos skyrimo komisijos posėdžiai (2019 m. – 7). 220 asmenų (2019 m. – 125) iš Savivaldybės biudžeto buvo skirtos vienkartinės pašalpos, išmokėta 29,9 tūkst. eurų (2019 m. – 21,2 tūkst. eurų). Vykdant Europos pagalbos labiausiai skurstantiems asmenims fondo paramos maisto produktais programą išnagrinėti 205 gyventojų prašymai paramai maisto produktais gauti (2019 m. – 109).
Paskirtos ir išmokėtos 240 asmenų (2019 m. – 193) vienkartinės laidojimo pašalpos; prašymų vienkartinei valstybės finansinei paramai užsienyje mirusių Lietuvos Respublikos piliečių palaikų parvežimo į Lietuvos Respubliką išlaidoms iš dalies apmokėti nebuvo gauta (2019 m. išnagrinėti 2 prašymai, išmokėta 4,1 tūkst. Eur).
Paskirtos ir mokėtos slaugos išlaidų tikslinės kompensacijos 358 gavėjams (2019 m. – 365), priežiūros (pagalbos) išlaidų tikslinės kompensacijos – 440 gavėjų (2019 m. – 426). Tikslinėms kompensacijoms mokėti 2020 m. panaudota 1193,6 tūkst. eurų (2019 m. – 1184,4 tūkst. Eur). 
Išmokoms vaikams išmokėta 2251,7 tūkst. eurų (2019 m. – 1785,0 tūkst. eurų). Skirtos ir mokėtos išmokos vaikams (išmoka vaikui 1999 šeimoms (2019 m. – 1967); vienkartinė išmoka nėščiai moteriai – 18 gavėjų (2019 m. – 17); 138 vienkartinės išmokos gimus vaikui (2019 m. – 134); globos (rūpybos) išmoka – 27 gavėjams (2019 m. – 34) ir globos (rūpybos) tikslinis priedas – 22 gavėjams (2019 m. – 23). Vykdant socialinių išmokų koordinavimą pagal EEB Reglamentą Nr. 1408/71, parengta ir pateikta 241 struktūrizuota forma (2019 m. – 91) apie Lietuvos Respublikos piliečių savivaldybės gyventojų, gyvenančių ir dirbančių kitose ES šalyse, teisę gauti arba gautas socialines išmokas šeimai Lietuvoje.
2020 m. nemokamas maitinimas paskirtas 416 mokinių (2019 m. – 142), iš jų 135 – besimokantiems pagal priešmokyklinio ugdymo programą, 281 – besimokančiam pagal bendrojo lavinimo programas (2019 m. – atitinkamai 8 ir 134). Parama mokinio reikmenims įsigyti skirta 129 mokiniams (2019 m. – 125). Iš viso socialinei paramai mokiniams panaudota 78,2 tūkst. eurų (2019 m.– 45,4 tūkst. Eur).
Vykdant daugiabučių namų atnaujinimą (renovaciją), 2020 m. nustatyta 308 butų savininkų teisė į kredito, paimto daugiabučiam namui atnaujinti (modernizuoti), ir palūkanų kompensavimą (2019 m. – 292), vykdyta priskaičiuotų kompensacijų kontrolė (panaudota 179,6 tūkst. eurų (2019 m. – 170,8 tūkst. Eur). 
Išnagrinėta 313 prašymų gyventojų, turinčių teisę į vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatą  (2019 m. – 354), jų dokumentai pateikti Palangos miesto rinkliavų centrui lengvatai taikyti.
Atstovauta teismuose nagrinėjant civilines bylas (25 bylos) dėl pilnamečių asmenų pripažinimo neveiksniais tam tikroje srityje, globos ar rūpybos nustatymo, globėjo ar rūpintojo bei turto administratoriaus pilnamečiam asmeniui paskyrimo. Steigiant globą ar rūpybą suaugusiems asmenims surašyta 15 buities tyrimo aktų, parengta 15 išvadų Teismui dėl globos nustatymo, globėjo ar rūpintojo paskyrimo.
Savivaldybės neveiksnių asmenų būklės peržiūrėjimo komisija, vykdydama jai priskirtas funkcijas, organizavo 6 posėdžius, kurių metu peržiūrėta 30 neveiksnių asmenų, pripažintų neveiksniais tam tikrose srityse, būklė ir priėmė sprendimus dėl tikslingumo kreiptis į teismą dėl teismo sprendimų, kuriais asmenys pripažinti neveiksniais tam tikroje srityje, peržiūrėjimo. Komisijos priimtų sprendimų kreiptis į teismą skaičius – 1.
Parengtos 4 išvados globėjams gauti išankstinį teismo leidimą norint parduoti globotiniui priklausantį nekilnojamąjį turtą arba globotinio vardu priimti palikimą, atsiradusį po artimųjų giminaičių mirties.
Vadovaujantis Asmenų, norinčių įsigyti civilinį ginklą, schematizuotos psichiatrinės apžiūros ir psichikos būklės įvertinimo metodika, parengtos 7 charakteristikos fiziniams asmenims dėl leidimo ginklui išdavimo. 
Nustatant vaikų laikiną priežiūrą tėvų prašymu 1 atveju buvo surašytas buities ir gyvenimo sąlygų tyrimo aktas, laikina priežiūra tėvų prašymu (tėvų laikino išvykimo iš Lietuvos Respublikos laikotarpiu) nustatyta 3 vaikams, nutraukta 2 vaikams. VTAS nurodymu 6 vaikams nustatyta laikinoji globa (rūpyba), 2 vaikams teismo sprendimu nustačius nuolatinę globą (rūpybą) parengti Administracijos direktoriaus įsakymai dėl laikinos globos (rūpybos) nutraukimo.
Priimti ir išnagrinėti 3 asmenų prašymai dėl leidimo priimti į šeimą laikinai svečiuotis institucijoje globojamą vaiką, 1 asmens prašymas dėl pageidavimo tapti budinčiu globotoju, 2 šeimų prašymai dėl pageidavimo tapti globėjais. Atlikus viešojo pirkimo procedūras sudaryta vaikų priežiūros pas budinčius globotojus pirkimo–pardavimo sutartis su labdaros ir paramos fondu „SOS vaikų kaimų Lietuvoje draugija“ (sutarties vertė – 31 239,67 Eur be PVM). 
Siekiant gerinti tarpinstitucinį bendradarbiavimą, socialinių paslaugų, teikiamų vaikams ar šeimoms, patiriančioms socialinę riziką, efektyvumą, Socialinės rūpybos skyrius organizavo 2 suinteresuotų institucijų atstovų pasitarimus dėl pagalbos vaikams ir šeimoms teikimo Savivaldybėje. Socialinių paslaugų skyrimo komisija atsižvelgdama į atvejo vadybininko pasiūlymus dėl paslaugų šeimoms, patiriančioms socialinę riziką, skyrimo, nutraukimo ar pratęsimo išnagrinėjo ir priėmė 36 sprendimus dėl socialinių paslaugų – 20 šeimų paskirtos, 16 šeimų nutrauktos socialinės priežiūros paslaugos.
Vykdant socialinių paslaugų teikimo administravimą Tarybos  patvirtintas 2020 m. socialinių paslaugų planas, pagal kurį socialines paslaugas teikė Savivaldybės biudžetinės įstaigos (Palangos miesto globos namai, Palangos miesto socialinių paslaugų centras, Palangos lopšelio-darželio „Ąžuoliukas“ Vaikų socialinės globos skyrius) ir pagal socialinių paslaugų teikimo ir finansavimo sutartis – kitos ne Savivaldybės socialinės globos įstaigos. 
Socialinių paslaugų skyrimo komisija 2020 m. organizavo 72 posėdžius, priėmė 233 sprendimus dėl socialinių paslaugų skyrimo ar nutraukimo. 
2020-12-31 eilėje ilgalaikei socialinei globai gauti buvo įrašyta 17 asmenų (į Palangos miesto globos namus – 13, į kito pavaldumo – 4). 2020 m. su kito pavaldumo socialinės globos įstaigomis parengta ir pasirašyta 16 naujų sutarčių dėl paslaugų Savivaldybės gyventojams teikimo, 51 susitarimai keisti asmenų, gaunančių socialinės globos paslaugas, sutartis, pasikeitus asmens (šeimos) pajamoms ar turtui.
[bookmark: _Hlk66960272]2020 m. Palangos lopšelio-darželio „Ąžuoliukas“ Vaikų socialinės globos skyriuje ilgalaikė socialinė globa teikta 1 vaikui (iki 2020-10-15) ir laikino apgyvendinimo (iki 3 parų) paslauga – 2 vaikams.
BĮ Palangos miesto globos namai (40 vietų) teikė ilgalaikės socialinės globos paslaugas pagyvenusiems ir neįgaliems asmenims, kurie dėl senatvės ar negalios negali savarankiškai gyventi savo namuose. 2020 m. apgyvendinti 5 Savivaldybės gyventojai, kito pavaldumo įstaigose – 16 asmenų (2019 m. – 8 ir 18). Savivaldybės biudžeto lėšomis finansuota 14 asmenų socialinė globa ne savivaldybės įstaigose (2019 m. – 12), valstybės biudžeto specialiosios tikslinės dotacijos – asmenų su sunkia negalia lėšomis socialinė globa – 85 asmenims (2019 m. – 88). 
BĮ Palangos miesto socialinių paslaugų centras 2020 m. teikė pagalbos į namus paslaugas 59 asmenims (2019 m. – 53), socialinę priežiūrą – 44 šeimoms, patiriančioms socialinę riziką (2019 m. – 46), dienos globą įstaigoje – 17 asmenų (2019 m. – 16), dienos globą asmens namuose – 27 asmenims (2019 m. – 29), intensyvią krizių įveikimo pagalbą – 28 asmenims (2019 m. – 6), laikino apnakvindinimo – 6 asmenims (2019 m. – 13), specialiojo transporto paslaugą – 38 asmenims (2019 m. – 35), aprūpinimo techninės pagalbos priemonėmis – 309 asmenims (2019 m. – 278), techninės pagalbos priemonių nuomos –  24 asmenims (2019 m. – 31). 
[bookmark: _Hlk69561785]Organizuotas socialinių projektų atrankos konkursas (iš Savivaldybės biudžeto finansuoti 3 socialiniai projektai (vykdytojai – labdaros ir paramos fondas „Maisto bankas“; sutrikusio intelekto žmonių globos bendrija „Palangos Viltis“; būsimų ir esamų mamyčių asociacija „Gandras“); atrinkti ir finansuoti 2 socialinės reabilitacijos paslaugų neįgaliesiems bendruomenėje projektai (vykdytojai – Palangos sutrikusios psichikos žmonių globos bendrija; Palangos neįgaliųjų draugija); įgyvendinti vietos bendruomenių 5 projektai pagal Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonę ,,Stiprinti bendruomeninę veiklą savivaldybėse“ (vykdytojai – bendruomenė „Palangos santarvė“, sutrikusio intelekto žmonių globos bendrija „Palangos viltis“, Šventosios turizmo asociacija, Palangos m. krepšinio klubas „Palangos Lokiai“, asociacija Verslo ir lyderystės akademija „In corpore“, VšĮ „Užtaisas“, Būtingės evangelikų liuteronų bažnyčia). 2020 m. socialinės reabilitacijos paslaugų neįgaliesiems bendruomenėje projektams finansuoti panaudota 27 268 eurai valstybės biudžeto lėšų ir 4944 eurai Savivaldybės biudžeto lėšų, socialiniams projektams finansuoti – 4540 eurų Savivaldybės biudžeto lėšų, bendruomenių projektams įgyvendinti – 10039 eurai valstybės biudžeto lėšų. 
2020 m. įgyvendinant ES projektą „Kompleksinių paslaugų šeimai organizavimas ir teikimas Palangos miesto savivaldybėje“, kuriuo siekiama įgalinti šeimas ar asmenis spręsti krizines situacijas, susijusias su fizinio saugumo, socialinių, vaikų ugdymo, tarpusavio santykių, orumo, saviraiškos poreikių patenkinimu, bei gavus papildomą finansavimą projekto veikloms (pozityvios tėvystės mokymams, psichosocialinei pagalbai), asmeninio asistento paslaugai ir įvedus naują paslaugą karantino metu, parengtos 3 paraiškos finansavimui gauti; parengtas Maisto produktų, medikamentų, higienos ir (ar) kitų prekių nupirkimo ir (ar) pristatymo paslaugos bei pagalbos sumokant mokesčius organizavimo ir teikimo Palangos miesto savivaldybėje tvarkos aprašas; papildomai iš Savivaldybės biudžeto lėšų asmeninio asistento paslaugai skirta 9000 eurų (asmeninio asistento paslauga Savivaldybėje teikiama nuo 2019 m. rugsėjo mėn.). Asmeninio asistento paslauga pradėta teikti ne tik fizinę ar kompleksinę negalią turintiems asmenims, bet ir psichinę negalią turintiems asmenims (2020 m. iš viso – 4 asmeniniai asistentai 10 negalią turinių asmenų; 92 tūkst. eurų; vidutinė paslaugos trukmė nuo 16 iki 112 valandų per mėnesį asmeniui). Nuo projekto pradžios (iki 2020 m. pabaigos) teikiamomis paslaugomis pasinaudojo 893 unikalūs dalyviai.
2020 m. įgyvendinant ES lėšomis finansuojamą projektą „Socialinių paslaugų plėtra Palangos miesto savivaldybėje“, nupirktas neįgaliesiems vežti pritaikytas automobilis, baldai, kompiuteriai, treniruoklis, projektorius, televizoriai, virtuvės ir kita įranga, iš viso už 35,9 tūkst. eurų. 
2020 m. 3 neįgaliesiems, kuriems nustatytas būsto pritaikymo poreikis, organizuotas būsto pritaikymas, atlikti gyvenamosios aplinkos pritaikymo darbai, nupirkta speciali įranga (mobilūs keltuvai, kopikliai), palengvinantys neįgaliojo asmens judėjimą.
Įgyvendinant prekybos žmonėmis prevenciją Savivaldybėje bendradarbiavimo pagrindais pasitelktas bendruomenės policijos pareigūnas, kuris mokinius supažindino su prekyba žmonėmis, jos mastais, formomis ir švietimo pagalbos organizavimo būdais (iš viso organizuota 12 paskaitų). Mokymai bendrojo ugdymo mokyklų vadovams neorganizuoti dėl Lietuvos Respublikos teritorijoje paskelbto karantino.




VI. SVEIKATOS APSAUGA

Savivaldybės gydytojas įgyvendindamas sveikatos politikos nuostatas Savivaldybėje koordinavo ir (ar) organizavo pirminės, antrinės asmens ir visuomenės sveikatos priežiūrą, paramos teikimą Savivaldybės gyventojų sveikatos priežiūrai, organizavo sveikatinimo veiklą, rengė Savivaldybės ir valstybės sveikatos programas ir organizavo jų įgyvendinimą. 2020 m. kovo mėn. viduryje Lietuvos Respublikos Vyriausybei paskelbus karantiną, dėl sudėtingos epidemiologinės situacijos Lietuvoje nuolat padėjo vykdyti  Lietuvos Respublikos Vyriausybės nutarimus ir Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo sprendimus, norint suvaldyti Covid-19 ligos plitimą.
Savivaldybėje 2020 m. pirmines asmens sveikatos priežiūros paslaugas teikė 3 įstaigos: VšĮ Palangos asmens sveikatos priežiūros centras (toliau – Palangos ASPC), IĮ S. Kulikauskienės bendrosios pagalbos gydytojo centras (toliau – BPGC), K. Preibio gamybinė įmonė „Ave Medica klinika“ (toliau – „Ave Medica klinika“). 2020-12-31 buvo prisirašę: Palangos ASPC – 8 157 (2019 m. – 8 080, 2018 m. – 8 076), BPGC – 9 504 (2019 m. – 9 567, 2018 m. – 9 664), „Ave Medica klinika“ – 703 (2019 m. – 542, 2018 m. – 146) pacientai.
Paslaugoms teikti asmens sveikatos priežiūros įstaigų ne darbo metu, ypač vasaros sezono metu, bei reikiamam kvalifikuotų sveikatos priežiūros specialistų skaičiui palaikyti iš Savivaldybės biudžeto skirta 118 (2019 m. – 105,1) tūkst. Eur. 2020 m. slaugos ir palaikomojo gydymo paslaugos suteiktos 345 asmenims (2019 m. – 458, 2018 m. – 439), iš jų 7 – iš Savivaldybės biudžeto lėšų (2019 m. – 8, 2018 m. – 8). Užtikrintas pediatrinės pagalbos teikimas pirminės asmens sveikatos priežiūros įstaigų ne darbo ir vasaros sezono metu, suteiktos 102 paslaugos vaikams (2019 m. – 363, 2018 m. – 417). Savivaldybėje užtikrintas antrinio lygio ambulatorinių chirurgijos paslaugų teikimas visą parą, VšĮ Klaipėdos jūrininkų ligoninės Palangos departamente Klaipėdos pl. 76 suteiktos 2 620 (2019 m. – 3 491, 2018 m. – 3 529) paslaugos.
Greitosios medicinos pagalbos paslaugas Savivaldybėje teikė VšĮ Klaipėdos greitosios medicinos pagalbos stotis, kuri gavo 5 380 (2019 m. – 6 346, 2018 m. – 5 923) iškvietimų, vidutiniškai per parą buvo kviečiama ir teikiama 14,74 karto.
2020 m. parengtos ir Tarybos sprendimais patvirtintos Savivaldybės sveikatinimo ir visuomenės sveikatos rėmimo specialioji programos, organizuotas jų įgyvendinimas, koordinuota parama Savivaldybės gyventojų sveikatos priežiūros gerinimui. Programos lėšomis vykdytos 5 priemonės,  pasiekti rodikliai: finansuotų sveikatinimo veiklų skaičius – 5; už triukšmo prevencijos Palangos miesto savivaldybės viešosiose vietose taisyklių nuostatų pažeidimus surašyti administracinių nusižengimų protokolai – 13; atlikta paplūdimių vandens ir smėlio tyrimų – 136; atlikti vaikų žaidimų aikštelių smėlio parazitologiniai tyrimai – 8 (vaikų žaidimų aikštelių smėlis atitiko higienos normas); nupirkta laukinių / bešeimininkių naminių gyvūnų surinkimo (utilizavimo) paslauga. 2020 m. du kartus buvo organizuojamas, viešai skelbiamas Sveikatos projektų konkursas, tačiau dėl sudėtingos epidemiologinės situacijos Lietuvoje (karantino ir pandemijos) tinkamų finansuoti paraiškų nebuvo gauta. Įgyvendinti 2 visuomenės sveikatos projektai – „Sveika mano vasara“ (3,5 tūkst. eurų), „Širdis tau padėkos“ (1,5 tūkst. eurų); 2 tikslinės visuomenės sveikatos programos („Tuberkuliozės programos Palangos miesto savivaldybėje vykdymas“ (4,5 tūkst. eurų), „Gyventojų lėtinių, neinfekcinių ligų ir potrauminių padarinių bei vaikų judėjimo aparato stiprinimo ir korekcijos ambulatorinės programos įgyvendinimas“ (15,0 tūkst. eurų).  
Visuomenės sveikatos, vaikų ir jaunimo sveikatos stiprinimo paslaugas mieste teikė BĮ Palangos miesto savivaldybės visuomenės sveikatos biuras, kurio pagrindinis tikslas rūpintis Palangos miesto savivaldybės gyventojų sveikata, vykdyti savivaldybės visuomenės sveikatos priežiūrą, siekiant mažinti gyventojų sergamumą ir mirtingumą, gerinti gyvenimo kokybę, ugdyti sveikos gyvensenos įpročius, teikiant kokybiškas visuomenės sveikatos priežiūros paslaugas (išlaikomas iš valstybės ir Savivaldybės biudžetų asignavimų). Bendras vykdytų visuomenės sveikatos stiprinimo veiklų skaičius – 1 507 (2019 m. – 7 388, 2018 m. – 5 434); vaikų ir jaunimo sveikatos stiprinimą Savivaldybės ugdymo įstaigose organizavo ir koordinavo 8 įstaigos specialistai (suteikta 57 pirmos pagalbos ar gydytojų rekomendacijos mokiniams, teiktos 1 475 individualios konsultavimo paslaugos ugdymo įstaigų bendruomenėms, iš jų  948 – mokiniams, 104 – tėvams, 423 – ugdymo įstaigų darbuotojams,  organizuota 418 sveikatinimo renginių (2019 m. – 1 974, 2018 m. – 556), kuriuose dalyvavo10 835 dalyviai (2019 m. – 42 320, 2018 m. – 13 906). Parengtos ir Tarybos sprendimais patvirtintos: Savivaldybės visuomenės sveikatos stebėsenos 2018 m. ir Savivaldybės vykdomų visuomenės sveikatos priežiūros funkcijų įgyvendinimo 2019 m. ataskaitos. Įstaiga įgyvendina iš ES struktūrinių fondų lėšų projektą „Sveikatos ugdymo priemonės tikslinių grupių asmenims Palangos miesto savivaldybėje“ ir teikė mokamas paslaugas (22 pirmosios pagalbos mokymai, 34 higienos įgūdžių mokymai). Valdant  pandemiją dėl COVID-19 ligos visuomenės sveikatos specialistai dirbo Palangos mobilioje brigadoje, vykdė Lietuvos Respublikos sienos medicininę-karantininę kontrolę sienos kirtimo punkte Būtingė–Rucava, Tarptautiniame Palangos oro uoste, vykdė tarpžinybinę pagalbą Nacionaliniam visuomenės sveikatos centrui, į oro uostą atvykstančių keleivių patikrinimus ir konsultavimą, vykdė sergančiųjų COVID-19 epidemiologinių atvejų ištyrimą (2020 m. lapkričio–gruodžio mėn. 381 atvejo), nuolat teikė sergamumo Covid-19 liga statistiką, kitą aktualią informaciją gyventojams apie pandemiją, vykdė gyventojų, atitinkamų darbuotojų informavimą ir sąrašų sudarymą dėl tepinėlių ir greitųjų testų atlikimo.  
2020 m. organizuoti ir įvykę po 2: Palangos ASPC stebėtojų tarybos (įstaigos veiklos klausimais), Savivaldybės bendruomenės sveikatos tarybos, Sveikatos projektų atrankos komisijos posėdžiai.

VII. VIEŠOJI TVARKA IR NUSIKALSTAMUMO PREVENCIJA

[bookmark: _Hlk508028598]Viešosios tvarkos skyrius, kuriame 2020 m. dirbo 5 valstybės tarnautojai ir 3 darbuotojai, dirbantys pagal darbo sutartį, padėjo užtikrinti viešąją tvarką mieste, įgyvendino administracinių nusižengimų  prevencijos priemones, Sanitarijos inspekcijai priskirtas funkcijas, vykdė statinių naudojimo priežiūros funkciją. 
2020 m., kaip ir ankstesniais metais, nustatyti ekvivalentiniai triukšmo lygiai 20 taškų 2020 m. birželio–rugpjūčio mėnesiais patvirtintose monitoringo vietose bei atlikta 180 ekvivalentinio garso slėgio lygio matavimų dienos, vakaro ir nakties metu; maudymosi sezono metu paimti ir ištirti 116 vandens mėginių  iš Palangos miesto maudyklų (Palangos bendrojo paplūdimio ties Birutės parku, Palangos bendrojo paplūdimio ties Rąžės upės žiotimis, Palangos moterų paplūdimio, Palangos bendrojo paplūdimio, Šventosios bendrojo paplūdimio, Šventosios moterų paplūdimio), įskaitant ir pirmą mėginį prieš sezono pradžią (mikrobiologiniai, hidrocheminiai ir fizikiniai tyrimai); prieš sezono pradžią ir sezono metu atlikta 60 parazitologinių paplūdimių smėlio tyrimų; taikytos prevencinės priemonės – 2020 m. gegužės ir rugpjūčio mėn. dalyvaujant Palangos miesto policijos komisariato pareigūnams įvykdyti prevenciniai patikrinimai Palangos ir Šventosios paplūdimiuose, kurių metu Palangos miesto gyvūnų augintinių savininkai supažindinti su Gyvūnų laikymo taisyklėmis, išdalinti informaciniai lankstinukai, už pažeidimus surašyti administracinių nusižengimų protokolai; atsakingiems už kavinių veiklą asmenims įteikti įspėjimai, kuriuose nurodyta apie gresiančią administracinę atsakomybę už teisės aktų, reglamentuojančių triukšmo valdymą, pažeidimus, žemės sklypų savininkams išsiųsti raštai su raginimu tinkamai prižiūrėti ir laiku nušienauti žemės sklypus; prasidėjus stintų žvejybai nuo Palangos jūros tilto žvejams priminta apie  draudimą tvirtinti tinklų pakėlimo mechanizmus prie tilto konstrukcijų. 
Išnagrinėti 5 UAB „Palangos vandenys“ vandens apskaitos prietaiso ir (arba) nuotekų/vandentiekio pasijungimo apžiūros aktai, fiziniams asmenims pritaikytos administracinio poveikio priemonės; nupirkta bešeimininkių naminių ir laukinių gyvūnų gaudymo, karantinavimo, eutanazijos, utilizavimo, gyvūnų kastravimo ir sterilizavimo paslauga. 
Bendradarbiaujant su Palangos miesto policijos, Valstybinės mokesčių inspekcijos, Palangos valstybinės maisto ir veterinarijos tarnybos, Aplinkos apsaugos agentūros pareigūnais nuolat vykdomi patikrinimai, kurių metu nustatomi pažeidimai, surašomi administracinių nusižengimų protokolai; bendradarbiaujama su UAB „Palangos vandenys“, UAB „Palangos komunalinis ūkis“, Statybos inspekcijos, Darbo inspekcijos pareigūnais bei seniūnaičiais.
2020 m. už administracinius nusižengimus surašyti 4101 (2019 m. – 2606) AN protokolas, iš jų 2956 – už Kelių eismo taisyklių reikalavimų nesilaikymą, 902 – už automobilių parkavimą, 59 – už miesto tvarkymo ir švaros taisyklių pažeidimą, 97 – už prekybą ir paslaugų teikimą, 14 – už triukšmo prevencijos taisyklių pažeidimus, 29 – už išorinės reklamos įrengimo taisyklių nesilaikymą, 3 – už savavališkus kasinėjimus, 2 – už atliekų tvarkymą, 12 - už gyvūnų įvežimo, įsigijimo, laikymo, veisimo, dresavimo, vežimo, naudojimo, prekybos jais ar kitokio jų perdavimo reikalavimų bei atskirų rūšių gyvūnų ženklinimo ir registravimo taisyklių pažeidimą bei už kitus ANK straipsnių pažeidimus. Be to, iš miesto teritorijos pašalinta 12 (2019 m. – 11; 2018 m. – 8; 2017 m. – 6) neeksploatuojamų automobilių, nuolat kontroliuotos mieste vykdomos statybos, siekiant, kad nebūtų teršiamos gatvės, tinkamai būtų sandėliuojamos statybinės atliekos bei saugiai aptvertos statybų aikštelės.
2020 m. 21 byloje atstovauta Savivaldybės interesams teisme (2019 m. – 18; 2018 m. – 10).
[bookmark: _Hlk66197450]Vykdant laikinų statinių – kioskų pastatymo kontrolę 2020 m. nukeldinti 8 nelegalūs kioskai (2019 m. – 10; 2018 m. – 12; 2017 m. – 22; 2016 m. – 22). Siekiant sumažinti apleistų pastatų, statinių, neprižiūrimų žemės sklypų skaičių mieste, atliekamas nuolatinis darbas su nekilnojamojo turto turėtojais bei nuomotojais (savininkams siūloma sutvarkyti jiems priklausančius pastatus bei žemės sklypus). 
Vykdant statinių naudojimo priežiūrą, 2020 m. atlikti 6 statinių techninės priežiūros patikrinimai ir surašyti aktai su išvadomis. 

VIII. ŠVIETIMAS IR SPORTAS

Švietimo ir su juo susijusių funkcijų įgyvendinimą koordinavo Švietimo skyrius, kuriame 2020 m. dirbo 5 valstybės tarnautojai ir 1 darbuotojas, dirbantis pagal darbo sutartį. Vykdytas švietimo administravimas 16 Tarybai pavaldžių mokyklų (viena iš jų – švietimo pagalbos tarnyba), administruotos specialiosios dotacijos mokymo lėšos, organizuotas neatlygintinas mokinių pavėžėjimas į mokyklas, neformaliojo vaikų švietimo programų bei neformaliojo švietimo veiklų (NVŠ) įgyvendinimas, koordinuotas maitinimo paslaugų teikimas švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas.
Švietimo įstaigose vykdytos ikimokyklinio, priešmokyklinio, pradinio, pagrindinio, vidurinio, pradinio ir pagrindinio specialiojo ugdymo, neformaliojo vaikų švietimo ir neformalioji suaugusiųjų švietimo programos. Į bendrojo ugdymo mokyklas mokinių priėmimas iš dalies organizuotas centralizuotai.
Bendrasis ugdymas. 2020-09-01 duomenimis, bendrojo ugdymo mokyklose mokėsi 1905 mokiniai (2019-09-01 buvo 1841 mokiniai). 2020 m. pagrindinį išsilavinimą įgijo 131 mokinys (2019 m. – 114), 2020 m. vidurinį išsilavinimą įgijo 94 mokiniai (2019 m. – 111).
[bookmark: _Hlk69660500]Mokinių ir klasių komplektų skaičius bendrojo ugdymo mokyklose 2020–2021 m. m. keitėsi nežymiai: pradinio ugdymo klasių 32 (2019–2020 m. – 32), pagrindinio ugdymo klasių 41 (2019–2020 m. – 42), vidurinio ugdymo klasių 8 (2019–2020 m. – 8), specialiojo ugdymo klasių 5 (2019–2020 m. – 4). Jeigu palygintume trejų metų duomenis, tai bendras klasių komplektų skaičius išlieka stabilus, o 2020–2021 m. m. mokinių skaičius – didesnis nei ankstesniais metais. Stebima tendencija, kad per paskutiniuosius trejus metus mokinių skaičius Savivaldybės  bendrojo ugdymo mokyklose auga apie 3 proc. 
Ikimokyklinis ugdymas. 2020-09-01 duomenimis, ikimokyklinio ugdymo įstaigas lankė 631 vaikas (2019 m. – 624), priešmokyklinio ugdymo grupes – 160 vaikų (2019 m. – 155). Ikimokyklinio ugdymo įstaigose 2020–2021 m. m. veiklą vykdė 12 lopšelio, 28 darželio ir 10 priešmokyklinio ugdymo grupių. Savivaldybės ikimokyklinėse įstaigose 2020-09-01 iš viso veikė 51 grupė (2019 m. – 51), iš kurių 1 – vaikų socialinės globos grupė, kuri buvo uždaryta 2020 m. spalio mėn., nes nebebuvo vaikų. Jau penkeri metai ikimokyklinio ugdymo įstaigose vaikų skaičius yra stabilus. Gerinant ugdymo sąlygas, reikėtų ikimokyklinio ugdymo įstaigų teritorijose įrengti modernias lauko aikšteles vaikų žaidimams bei kitas edukacines erdves. 
Neformalusis ugdymas. 2020-10-01 duomenimis, neformaliojo vaikų švietimo įstaigas lankė 1196 vaikai (2019 m. – 1248). Daugiau nei pusė bendrojo ugdymo mokyklų mokinių lanko nors vieną neformaliojo ugdymo būrelį.  
Švietimo pagalbos teikimas. Tvarkydami Mokinių registrą Švietimo skyriaus specialistai rinko ir tvarkė bei analizavo duomenis apie specialiųjų poreikių mokinius bei mokinius, turinčius kalbos ir komunikacijos sutrikimų, šių mokinių ugdymą ir integraciją. Dėl duomenų konsultuotasi su Palangos švietimo pagalbos tarnybos specialistais. 2020-09-01 švietimo įstaigose mokėsi 428 mokiniai, turintys kalbos ir komunikacijos sutrikimų, 150 – specialiųjų ugdymosi poreikių mokinių (atitinkamai 2019 m. – 424 ir 127). Pagalbą mokiniams, jų tėvams teikė bendrojo ugdymo mokyklų, ikimokyklinio ugdymo mokyklų ir tarnybos specialistai. Keletą metų jau stebima specialiųjų ugdymosi poreikių turinčių mokinių skaičiaus augimo tendencija. 2020-09-01 „Baltijos“ pagrindinėje mokykloje buvo įsteigta klasė vaikams, turintiems emocinių raidos sutrikimų. Nuo 2020 m. juntamas specialistų, galinčių dirbti su specialiųjų poreikių vaikais, stygius Savivaldybėje. Reikėtų rengti programą ir skirti finansavimą specialistų (logopedų, psichologų, spec. pedagogų ir kt.) pritraukimui dirbti Savivaldybės mokyklose.
Brandos egzaminai ir pagrindinio ugdymo pasiekimų patikrinimas. Savivaldybėje 2020 m. valstybinius brandos egzaminus laikė 94 abiturientai (2019 m. – 111). Laikyti pasirinkta 10 mokomųjų dalykų (2019 m. – 12) egzaminai. Abiturientų egzaminų pasirinkimas 2020 m.: lietuvių kalbos ir literatūros – 86, matematikos – 72, biologijos – 24, istorijos – 41, fizikos – 8, chemijos – 5, informacinių technologijų – 4, užsienio (anglų) kalbos – 93, užsienio (vokiečių) kalbos – 1, geografijos – 8 bei mokyklinį lietuvių kalbos ir literatūros egzaminą laikė – 8.
Daugiausia kandidatų rinkosi lietuvių kalbos ir literatūros, matematikos bei anglų kalbos valstybinius brandos egzaminus. 100 proc. išlaikyti anglų k., vokiečių k., istorijos, chemijos, fizikos, biologijos, geografijos ir IKT valstybiniai brandos egzaminai. Neišlaikė lietuvių kalbos ir literatūros valstybinio brandos egzamino 7 mokiniai, t. y. 8,14 proc. (2019 m. – 7 ir 7,45 proc.), matematikos – 12 mokinių, t. y. 16,67 proc. (2019 m. – 22 ir 22,22 proc.). 100 balų iš valstybinių brandos egzaminų gavo 24 mokiniai (2019 m. – 15; 2018 m. – 16). 2020 m. brandos darbus iš lietuvių kalbos ir literatūros ir grafinio dizaino pasirinktinai rašė 3 mokiniai.
Olimpiadų ir konkursų rezultatai. 2019–2020 mokslo metais Savivaldybėje suorganizuoti 26 olimpiadų ir konkursų antrieji turai (2018–2019 m. m. – 24), taip pat koordinuotas mokinių dalyvavimas šalies turuose. ES jaunųjų mokslininkų konkurso nacionaliniame ture 2 mokiniai gavo II laipsnio diplomus, o respublikinėse geografijos ir astronomijos olimpiadose 2 mokiniai – III laipsnio diplomus. Lietuvos mokinių jaunųjų filologų konkurse net 6 mokiniai laimėjo I, II ir III laipsnio diplomus. Jaunųjų kalbininkų konkurse 1 mokinys gavo I laipsnio diplomą. Ekonomikos ir verslo olimpiados regiono etape mokiniai tapo I ir II vietos nugalėtojais, Lietuvos mokinių etninės kultūros olimpiados Žemaitijos regioniniame ture 2 mokiniai iškovojo I ir II vietas. Meninio skaitymo konkurse regiono etape 1 mokinys tapo II vietos nugalėtoju. Vakarų Lietuvos regiono 5–8 klasių mokinių matematikos olimpiados III ture 1 mokinys užėmė III vietą.
Palangos moksleiviai kasmet dalyvauja tarptautiniuose matematikos ir anglų kalbos konkursuose „Kengūra“, edukaciniame konkurse „Olimpis“, nacionaliniuose matematinio ir gamtamokslinio raštingumo, loginio mąstymo ir problemų sprendimo konkursuose, respublikiniuose jaunųjų mokslininkų, saugaus eismo „Šviesoforas“, „Ką žinai apie Lietuvos kariuomenę“, teisinių žinių „Temidė“, sveikos gyvensenos „Sveikuolių sveikuoliai“ ir kituose konkursuose.  
Mokinių lankomumo rodikliai. Vienas bendrojo ugdymo mokyklų mokinys per 2019–2020 mokslo metus vidutiniškai praleido 41,9 pamokos (2018–2019 m. m. – 66,5), nepateisintų pamokų skaičius 1 mokiniui tenka – 7,5 pamokos (2018–2019 m. m. – 7,6). Praleistų pamokų skaičiaus mažėjimą lėmė ilgą laiką trunkantis nuotolinis ugdymas, nes tuo metu fiksuojamos tik sinchroninės pamokos. Lyginant su ankstesniais mokslo metais bendras praleistų pamokų skaičius pamažu keičiasi, tačiau mokyklos nelankymo problema vis dar išlieka aktuali.  
Įgyvendinant Lietuvos Respublikos minimalios ir vidutinės priežiūros įstatymo nuostatas Savivaldybėje veikia Vaiko gerovės komisija, kuri 2020 m. posėdžiavo 7 kartus dėl minimalios priežiūros priemonių skyrimo, privalomo ikimokyklinio ugdymo skyrimo, pagalbos organizuojant mokymosi procesą ir kt. organizacinių klausimų (plg. 2019 m. – 3). Savivaldybės vaiko gerovės komisija siūlė atmesti 6 prašymus dėl minimalios priežiūros priemonių skyrimo ir teikė 2 siūlymus Administracijos direktoriui dėl privalomo ikimokyklinio ugdymo skyrimo. 2020 m. nepilnamečių padarytų administracinių nusižengimų skaičius – 10, nusikalstamų veikų skaičius – 6. Daugiausia padarytų nusižengimų ir nusikalstamų veikų susiję su turto sunaikinimu ar sugadinimu bei smulkiomis vagystėmis. Įstatymas davė pagrindą sukurti vieningą sistemą darbui su elgesio problemų turinčiais vaikais, teikti jiems švietimo pagalbą, socialines ar sveikatos priežiūros paslaugas. 2020 metais minimalios priežiūros priemonių nebuvo skirta (2019 m. – 1).
Mokinių pavėžėjimas. Mokinius į mokyklą ir atgal paveža mokyklų darbo dienomis specialiais tiesioginiais reisais ir reguliaraus priemiesčio susisiekimo maršrutais UAB „Vlasava“ (44 mokiniai), taip pat į mokyklas 99 mokiniai atvežami ir 4 mokykliniais autobusais. Dėl 2020 m. šalyje paskelbto karantino ir šalyje susidariusios ekstremalios situacijos mokinių pavėžėjimo paslauga 2020 m. buvo teikiama tik sausio–kovo mėnesiais bei rugsėjo–lapkričio mėnesiais. 
Mokyklose organizuotas mokinių maitinimas pagal su Klaipėdos visuomenės sveikatos centro Palangos skyriumi suderintus valgiaraščius (atsakingi mokyklų vadovai). 
Neformalųjį suaugusiųjų švietimą vykdė BĮ Palangos švietimo pagalbos tarnyba. Palangos trečiojo amžiaus universiteto veikloje 2020 m. dalyvavo 543 senjorai (2019 m. – 539). Senjorai dalyvavo septynių krypčių papildomose veiklose: sveikos gyvensenos ir judesio, Europos šalių šokių, chorinio dainavimo, anglų, vokiečių kalbų kursai, informacinio raštingumo, piešimo ant šilko. Įvyko 14 paskaitų; dėl epidemiologinės situacijos Lietuvoje neįvyko edukacinės išvykos, vakaronės ir kiti renginiai. 
Mokyklų valdymas. 2020 m. pabaigoje dėl neįvykusių konkursų 3 švietimo biudžetinės įstaigos vis dar neturi vadovų (Pradinė mokykla, Sporto centras, lopšelis-darželis „Sigutė“).
Mokyklų pedagogų atestacija. Pedagogų atestacija 2020 m. vyko vadovaujantis Administracijos direktoriaus įsakymu patvirtinta 2020–2021 metų pedagogų atestacijos programa. Atestuoti aukštesnei kategorijai 6 pedagogai, iš jų 1 – mokytojo eksperto kvalifikacinei kategorijai ir 5 mokytojo metodininko. 2020 m. pabaigoje švietimo įstaigose dirbo 95,5 % atestuotų pedagogų, iš jų  20 % – mokytojų, 28 % – vyresniųjų mokytojų, 43 % – mokytojų metodininkų, 4,5 % – mokytojų ekspertų. Skyriaus specialistai buvo deleguoti vertinti šių mokytojų praktinės veiklos atitikimą siekiamai kategorijai, kaip  mokyklų atestacinių komisijų nariai dalyvauja atestacinių komisijų posėdžiuose. 
[bookmark: _Hlk34046872]Metodinė veikla ir mokytojų kvalifikacijos tobulinimas. 2020 m. parengti ir patvirtinti nauji Savivaldybės mokytojų ir pagalbos mokiniui specialistų metodinės veiklos organizavimo nuostatai. Metodinę veiklą Palangos mieste nuo 2020-09-01 vykdė 16 metodinių būrelių. 2020 m. mokytojai vedė 5 gerosios patirties seminarus, 7 atviras pamokas mokyklose, 1 atvirą veiklą darželyje, 7 pamokas ir 4 veiklas taikant „Pamokos studijos“ metodą, vyko 29 teminės parodos; ikimokyklinio ugdymo įstaigų mokytojai parengė 32 metodines priemones.
2020 m. buvo organizuota penktoji Palangos miesto pedagogų konferencija, skirta Vaikų emocinės gerovės metams paminėti (134 dalyviai); Palangos moksleivių klubo organizuotoje respublikinėje konferencijoje „Neformaliojo vaikų ugdymo galimybės ir iššūkiai“ dalyvavo 90 neformaliojo ugdymo mokytojų iš įvairių Lietuvos miestų.
2020 m. mokytojams buvo suorganizuota 20 seminarų, 5 paskaitos, vesti 1 kursai ir 15 tęstinių mokymų pagal ilgalaikes kvalifikacijos tobulinimo programas  (1544 Palangos miesto ir kitų savivaldybių mokytojai). Metų pradžioje suorganizuota apskritojo stalo diskusija ugdymo įstaigų direktoriaus pavaduotojams ugdymui „Pedagogų profesinis augimas“, kurioje aptartas mokytojų kvalifikacijos kėlimas pagal ilgalaikes kvalifikacijos tobulinimo programas. 2020 m. parengtos ir įregistruotos 6 ilgalaikės kvalifikacijos tobulinimo programos. Pagal „Lyderių laikas 3“ projektą Anykščių ir Molėtų rajono mokytojams suorganizuotos 2 stažuotės Palangos, Klaipėdos miestų ir Šilutės rajono ugdymo įstaigose.
2020 metais tęstas ir užbaigtas Palangos švietimo pagalbos tarnybos koordinuojamas ERASMUS+ KA1 suaugusiųjų švietimo darbuotojų mobilumo projektas „Švietimo darbuotojų kompetencijų tobulinimas įgyvendinant socialiai pažeidžiamų asmenų tėvystės įgūdžių mokymo programas“, kuris Švietimo mainų paramos fondo organizuojamame kokybės konkurse tapo nugalėtoju.
Mokyklų veiklos priežiūra. 2020 m. atliktos 2 patikros ir mokykloms pateiktos išvados; administruotos 7 duomenų bazės. 
Vykdoma Savivaldybės švietimo stebėsena pagal Administracijos direktoriaus patvirtintus rodiklius, sisteminti duomenys apie Savivaldybėje vykdomą švietimą. Švietimo stebėsenos pagrindu parengtas Tarybos  sprendimas dėl bendrojo ugdymo mokyklų tinklo pakeitimo – nuo  2020-09-01 Vlado Jurgučio pagrindinė mokykla pertvarkyta į Vlado Jurgučio progimnaziją. 
Kūno kultūros ir sporto plėtojimas. Mieste veikiančių sporto klubų, viešųjų įstaigų sporto renginiams ir projektams finansuoti 2020 m. skirta 14500 Eur, finansuota 13 sporto klubų projektų, didelio meistriškumo VšĮ Palangos krepšinio komandai skirta 110000 Eur. Dėl šalyje paskelbto karantino ir pandeminės situacijos didelė dalis suplanuotų sporto renginių 2020 m. neįvyko. 
BĮ Palangos sporto centras prižiūri 7 masinio naudojimo krepšinio ir pliažo aikšteles.
Švietimo programų finansavimas. 2020 m. iš Savivaldybės biudžeto finansuotos 29 mokyklų saviraiškos (7000 Eur), pilietinio ir tautinio ugdymo (2000 Eur) bei prevencinės (2000 Eur) programos (2019 m. – 42). Neformaliojo vaikų švietimo programų skaičius sumažėjo dėl Lietuvoje paskelbto karantino, susijusio su COVID-19 liga. 
2020 m. skaitmeninės mokymo(-si) aplinkos (EDUKA klasė) pradinėse klasėse diegimui iš Savivaldybės biudžeto skirta 5000 Eur. 
4 vaikų vasaros poilsio stovykloms organizuoti 2020 m. iš Savivaldybės biudžeto buvo skirta 16,2 tūkst. eurų (178 vaikai). Stacionarinėje stovykloje ilsėjosi 30 socialinę atskirtį patiriančių šeimų vaikų (8,7 tūkst. Eur) (2019 m. atitinkamai 32 ir  6,8). Be to, Švietimo, mokslo ir sporto ministerija vaikų vasaros poilsiui organizuoti skyrė 46,2 tūkst. eurų iš valstybės vardu pasiskolintų lėšų, Savivaldybė vaikų vasaros poilsio programoms finansuoti skyrė 33,4 tūkst. eurų, kitų neformaliojo vaikų veiklų (NVŠ projektams, edukacinėms veikloms ir kitiems ugdomojo pobūdžio renginiams) finansavimui skirta 12,8 tūkst. eurų (826 mokiniai, iš jų 72 – gaunantys socialinę paramą);  20 stovyklų ir kitų NVŠ veiklų). 
Norint kuo veiksmingiau naudoti turimą miesto infrastruktūrą ir žmogiškuosius išteklius, siekiant įgyvendinti ir dalyvauti įgyvendinant projektus ir programas, skirtus vaikų ir jaunimo fiziniam aktyvumui skatinti, mokyti vaikus plaukti ir sudaryti sąlygas saugiai elgtis vandenyje ir prie vandens, buvo toliau vykdoma Gyventojų mokymo plaukti programa, tačiau 2020 m. nebuvo iki galo įgyvendinta dėl šalyje paskelbtos ekstremalios situacijos ir karantino, planuojama programą vėl vykdyti, kai pasikeis epidemiologinė situacija šalyje. 
Projektinė veikla. Įgyvendinant projektą „Neformaliojo vaikų švietimo paslaugų plėtra“ 2020 m. I pusmetį buvo finansuotos 13 NVŠ programų, jose dalyvavo 518 mokinių, prasidėjus karantinui nuotoliniu būdu buvo vykdomos 9 programos, jose dalyvavo 313 mokinių. 2020 m. II pusmetį – 12 programų, jose dalyvavo 512 mokinių, prasidėjus karantinui buvo vykdomos 9 programos, dalyvavo 406 mokiniai (iš viso 54,8 tūkst. eurų).
Švietimo įstaigų mokymo lėšų panaudojimas. Nuo 2020-01-01 pasikeitus teisinei bazei keitėsi mokytojų pareiginės algos pastoviosios dalies koeficientai, atsisakyta koeficientų „žirklių“; vykdytos konsultacijos, susijusios su mokytojų darbo krūvio suvestinių sudarymu (dėl pareiginės algos pastoviosios dalies koeficientų nustatymo pedagoginiams darbuotojams). 
Pagal teisės aktų reikalavimus Tarybos sprendimais pakeistas Palangos miesto savivaldybės mokymo lėšų apskaičiavimo, paskirstymo ir naudojimo tvarkos aprašas, pagal naują tvarką perskirstytos (paskirstytos papildomai skirtos) lėšos ugdymo reikmėms finansuoti. 

IX. KULTŪRA, KULTŪROS VERTYBIŲ APSAUGA, TARPTAUTINIS BENDRADARBIAVIMAS, JAUNIMO TEISIŲ APSAUGA

Kultūros skyriaus 3 valstybės tarnautojai koordinavo gyventojų bendrosios kultūros ugdymą, kultūros įstaigų veiklą, administravo Savivaldybės užsienio ryšius, vykdė kultūros paveldo apsaugos priežiūrą, kontrolę ir užtikrino etninės kultūros plėtrą.
2020 m. skyriaus prižiūrimos 5 kultūros įstaigos dėl šalyje paskelbto karantino turėjo keisti kai kurių veiklų įgyvendinimo galimybes. Dėl Covid-19 ligos įvesto karantino nevyko jokie renginiai gyvai nuo kovo mėnesio vidurio iki birželio mėn. vidurio ir nuo lapkričio mėn. pradžios iki metų pabaigos, didžioji dalis renginių, kurie turėjo vykti kovo–birželio mėnesiais, perkelti į liepos–spalio mėnesius. Nemažai planuotų renginių, tokie kaip: renginių ciklas „Palangos dienos“, Joninės Šventojoje, „Spindinčios Kalėdos Palangoje“, Juozo Griušio karikatūrų paroda, edukaciniai užsiėmimai šeimai ir kt. – persikėlė į virtualią erdvę. Renginių sklaida per socialinius tinklus leido pasiekti didesnę auditoriją ne tik Lietuvoje, bet ir už jos ribų.  
Atlaisvinus renginių apribojimus karantino metu kultūros įstaigos surengė apie 350 įvairių renginių (valstybinės ir kalendorinės šventės, parodos, koncertai, sukurtos koncertinės programos ir kt.), Kurhauzo koncertų salėje įvyko 56 įvairūs renginiai, iš kurių 6 profesionalaus meno koncertai, reikšmingiausiu įvykiu Kurhauzo koncertų salėje tapo tarptautinio kamerinio orkestro „Kremerata Baltica“ kūrybinė rezidencija. Pirmą kartą Palangos orkestras surengė naujų kūrinių pučiamųjų orkestrams kūrybinį konkursą „MCC Palanga 2020“ (dėl karantino apribojimų baigiamasis projekto etapas perkeltas į 2021 m.).
Didžiausio žiūrovų skaičiaus 2020 m. sulaukė renginiai: „Palangos Stinta 2020“, kermošius, skirtas Tautodailės metams paminėti, šventinis koncertas, skirtas Lietuvos Nepriklausomybės atkūrimo 30-mečiui paminėti, tarptautinis liaudiškų šokių festivalis „Palangos miestely“, teatro festivalis vaikams „Kurhauzo nykštukas“, kurorto vasaros vizitine kortele tapęs  pučiamųjų muzikos koncertų ciklas „Orkestro vasara“. 2020 m. įsimintini ir tuo, kad tais metais atidaryta rekonstruota Kurhauzo medinė dalis ir Šventosios centrinė aikštė.
2020 m. įvyko 6 iš 8 reprezentacinių Palangos miesto renginių (paplūdimio baikerių festivalis „Beach Bike Fest“, 1006 km lenktynės, ekstremalaus sporto festivalis „Karamba“, vaikų ir jaunimo populiariosios vokalinės muzikos festivalis „Laumės juosta“, tarptautinis M.  K.  Čiurlionio festivalis, muzikos festivalis „Pasaulio balsai“), dėl pasaulinės pandemijos ir karantino neįvyko kurorto šventė „Myliu Palangą“ ir Tarptautinis šlagerių festivalis, taip pat Palangos metų renginys „Gintarinė snaigė“, tradicinis Naujųjų metų fejerverkas. Po konkurso Palangos miesto reprezentacinių renginių sąrašas pasipildė dar vienu renginiu – žvejišku festivaliu „Palangos stinta“. Lietuvos Nepriklausomybės 30-mečio proga Palangos kultūros ir jaunimo centras Palangą (Grafų Tiškevičių alėją) papuošė ilgiausia iš juostelių pagaminta Lietuvos vėliava (ilgis 206,6 m, plotis 3 m) (įtraukta į Lietuvos rekordų knygą). 
Visų įstaigų darbuotojai praeitais metais kvalifikaciją kėlė nuotoliniu būdu, žinias praturtino dalyvaudami diskusijose, mokymuose, konferencijose, taip pat įstaigos aktyviai dalyvavo projektinėje veikloje. Žymiausi projektai – „Kultūros jūra“, „Biblioteka visiems“, šiuo projektu buvo siekiama sukurti naujų paslaugų autizmo spektre ir kitų kalbos, komunikacijos ir elgesio sutrikimų turintiems lankytojams, užbaigtas tarptautinis projektas „Palanga. Pavilosta. Jūros įkvėpta istorija“, kurio dėka Palangos kurorto ir Pavilostos kraštotyros muziejuose įrengtos interaktyvios ekspozicijos;   vykdyti mokymai gyventojams pagal projektą „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“, dalyvauta tyrimuose „Socialiniai tinklai kaip bibliotekos veiklos instrumentas ir psichosocialinės rizikos vertinimo ypatybės Lietuvos savivaldybių įmonėse“.
Metų pabaigoje Palangos miesto savivaldybės viešosios bibliotekos vartotojams sudarytos sąlygos knygas grąžinti bekontakčiu būdu, knygas paliekant knygų grąžinimo dėžėje, kuri atvira visą parą; įsigytas biblioterminalas, kuris leis vartotojams užsakytas knygas pasiimti be kontakto su darbuotoju ir nepriklausomai nuo bibliotekos darbo laiko.
Šiuo metu Palangos  kultūros ir jaunimo centre veikia 8 meno kolektyvai (170 dalyvių), kuriems vadovauja kvalifikuoti meno vadovai. Vadovai rengia įvairias koncertines programas, kuria spektaklius. Dėl karantino ir uždarytų sienų tarp valstybių kolektyvai 2020 metais negalėjo dalyvauti tarptautiniuose projektuose, tačiau du mėgėjų meno kolektyvai įvertinti šalies mastu – nacionalinės nominacijos „Geriausias naujai susikūręs mėgėjų meno kolektyvas ir vadovas“ laureatu pripažintas Kamerinis choras, o tarp geriausių Lietuvos suaugusiųjų mėgėjų teatrų yra ir Palangos „Grubusis“ teatras (spektaklis „Tanato viešbutis“ teatrų konkurse „Atspindžiai“ tapo II-ojo turo laureatu).
2020 m.  Palangos orkestras pripažintas profesionaliojo scenos meno įstaiga.
2020 m. iš dalies finansuoti 7 konkurso būdu atrinkti Palangos miesto kultūros rėmimo projektai. 1 projektas dėl paskelbto karantino nebuvo įgyvendintas, visi kiti projektai įgyvendinti sėkmingai. 
Koordinuojant etnokultūros puoselėjimą mieste, finansuota 15 projektų pagal Palangos miesto etninės kultūros plėtros 2020–2023 m. programą (dėl pandemijos įgyvendinti 8 projektai). 
Vykdant kultūros paveldo apsaugos priežiūrą ir kontrolę, 2020-12-31 Kultūros vertybių registre yra įregistruoti 122 Palangos kultūros paveldo objektai, iš kurių 63 stebėseną vykdo Kultūros skyrius. 2020 m. patikrinta 10 objektų (objektai tikrinami ne rečiau kaip vieną kartą per penkerius metus). Pagal poreikį suorganizuoti po tris Savivaldybės nekilnojamojo kultūros paveldo vertinimo tarybos posėdžiai bei Savivaldybės etninės kultūros globos tarybos posėdžiai; pabaigti Kurhauzo pastato medinės dalies tvarkybos ir kapitalinio remonto darbai; prisidėta prie projekto „Lietuvos tarpukario (1918–1940 m.) architektūra“ e. rinkodaros priemonių diegimas ir sklaida“. 
Finansuoti 4 konkurso būdu atrinkti Palangos miesto tradicinių religinių bendruomenių rėmimo projektai (dėl pandemijos įgyvendinti 3 projektai). 
Palangos žydų Bruckų šeimos atminimas įamžintas Litvakų atminimo sode. 2020 m. lapkričio mėnesį pasirašyta sutartis dėl skulptūros-meninio akcento, skirto Dž. J. Simpsonui ir derybinei grupei dėl Palangos grąžinimo Lietuvai įamžinti, pagaminimo ir pastatymo darbų (atidarymas planuojamas 2021 m. vasarą). 
Stiprinant tarptautinį bendradarbiavimą dalyvauta 3 tarptautinių ir 3 nacionalinių organizacijų veikloje – Baltijos miestų sąjungoje (UBC), organizacijoje „Merai už Taiką“, Tarptautinės ekonominio bendradarbiavimo ir plėtros organizacijos kartu su Europos Komisija inicijuojamame projekte „Kultūra, kūrybinė ekonomika ir vietos vystymasis“, Lietuvos nacionalinėje kurortų asociacijoje, Klaipėdos regiono savivaldybių asociacijoje „Klaipėdos regionas“ bei Lietuvos savivaldybių asociacijoje. 
Parengta paraiška Europos Tarybos Parlamentinei Asamblėjai „Europos Prizui“ gauti. Organizuoti – 1 oficialus Palangos miesto delegacijos vizitas į Tel Avivą (Izraelis) ir 10 oficialių delegacijų priėmimų (Prancūzijos, JAV ambasadorių Lietuvoje, viešbučių tinklo „MARRIOT“, Vokietijos turizmo ir Ekonomikos bei inovacijų ministerijos, Bučos miesto partnerio Gerečinsko (Ukraina), Lietuvos Respublikos vidaus reikalų ministerijos, Europos varinių pučiamųjų instrumentų asociacijos atstovų, tarptautinių „AURUM 1006 km lenktynių“ dalyvių, Palangos kurhauzo medinės dalies atidarymo svečių). 
Suorganizuotas pasiruošimas konkursui „Taikūs miestai“, kurio iniciatoriai – organizacija „Merai už taiką“ (atrinkti Palangos miesto moksleivių piešiniai buvo išsiųsti į Japoniją tolimesniam vertinimui); padėta suorganizuoti virtualiai vykusį 13-ąjį Baltijos turizmo forumą; nupirkta ir paruošta išvežti skulptūra-sūpynės „Švyturys“, skirta Kaliningrado (Rusijos Federacija) Pasaulio vandenyno muziejaus parko „Mūsų Baltija“ erdvei. Dėl pandemijos negalėjo įvykti dalis suplanuotų tarptautinių bendradarbiavimo projektų, Tarybos, Administracijos ir kultūros įstaigų vizitai Lietuvoje ir užsienyje, oficialių užsienio svečių priėmimai. 
Formuojant teigiamą Palangos miesto įvaizdį, populiarinant Palangos kurortą Lietuvoje ir užsienyje Baltijos miestų sąjungos UBC biuleteniuose paskelbtas 2020 m. ir 2021 m. Palangos kultūros renginių kalendorius bei straipsnis apie Palangos tarptautinį bendradarbiavimą, taip pat straipsnis apie projektą „Palangiškio kortelė“, dalyvauta UBC Lietuvos koordinatorių susirinkime bei virtualiuose susitikimuose. Palangos miesto žiniasklaidoje apie Palangos miesto reprezentavimą teigiamų pranešimų skaičius buvo apie 40, taip pat kitose Lietuvos ir užsienio (Vokietijos, Latvijos, Lenkijos) žiniasklaidos priemonėse. Sudalyvauta tarptautinėje akcijoje ir prisijungta prie Pasaulio žydų kongreso inicijuotos pasaulinės akcijos „We remember“ – „Mes prisimename“, suorganizuota demokratinės Baltarusijos palaikymo akcija, prisijungiant prie visoje Lietuvoje vykusio „Laisvės kelio“. 
Vykdant jaunimo teisių apsaugą buvo orientuojamasi į 5 sritis (skatinti jaunų žmonių aktyvumą ir dalyvavimą jaunimo, jaunimo organizacijų veikloje; užtikrinti atvirojo darbo su jaunimu teikiamų paslaugų Savivaldybėje įvairovę ir kokybę; įgyvendinti Jaunimo savanorišką tarnybą savivaldybėje; užtikrinti efektyvų Savivaldybės jaunimo reikalų tarybos darbą; įvertinti poreikį ir galimybes Jaunimo vasaros užimtumo ir integracijos į darbo rinką programai). 2020 m.  naujai akredituotų jaunimo savanorius priimančių organizacijų skaičius padidėjo 2 organizacijomis (bendras  skaičius Savivaldybėje 2020-12-31 – 4); trumpalaikę savanorišką veiklą atliekančių jaunų žmonių skaičius – 70; ilgalaikę (ne mažiau nei 3 mėnesius) savanorišką veiklą ne pagal jaunimo savanoriškos tarnybos modelį atliekančių jaunų žmonių skaičius – 4).
Įvertinta Savivaldybės atvirųjų jaunimo centrų ir  atvirųjų jaunimo erdvių veikla pagal Jaunimo reikalų departamento (toliau – Departamentas) patvirtintą Atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašą; su Savivaldybėje veikiančia atvirąja jaunimo erdve, finansuota iš Savivaldybės biudžeto lėšų, aptartas ir suderintas metinis veiklos planas bei planuojami pasiekti rezultatai ir jų kiekybiniai ir kokybiniai rodikliai. 2020 m. buvo didinamas jaunimui teikiamų paslaugų prieinamumas (nuo 2020-07-01 prailgintas minėtos erdvės  darbo laikas, per specialius renginius ar mokymus dirbta vėliausiai iki 23 val. bei savaitgaliais (dažniausiai šeštadieniais). 2020 m. rugpjūčio mėn. atviroji jaunimo erdvė „Be stogo“ persikėlė į erdvesnes patalpas Vytauto g. 106 (II aukštas), tinkamesnes kokybiškam atvirojo darbo su jaunimu bei jaunimo iniciatyvų įgyvendinimui – naujose patalpose galima priimti daugiau žmonių, vienu metu vykdyti kelias veiklas, lengviau su darbo laiku (nereikia prie nieko derintis), daugiau laisvės įsikurti, kaip norisi patiems lankytojams (kartu su jaunimu derinamas ir kuriamas interjeras, baldų, priemonių išdėstymas ir pan.). 2020 m. lankytojų (apsilankiusių) – 626; nuolatinių lankytojų – 29, unikalių – 133, iš jų 88 – 14–18 metų. Kovo–gegužės ir lapkričio–gruodžio mėnesiais apribotos veiklos galimybės dėl pandemijos ir įvesto visuotinio karantino Lietuvoje (Atvirojoje jaunimo erdvėje organizuota mažiau renginių, ribotas lankytojų skaičius, dalį laiko dirbta tik nuotoliniu būdu), keitėsi ir darbuotojas, su kuriuo nuspręsta dėl veiklų tęstinumo, suplanuotos nuotolinės veiklos, organizuoti papildomai 2 mokymai dėl instrumentų bei jų naudojimo užtikrinant nuotolinį darbą su jaunimu. Įsitraukta į darbo grupių, rengiančių rekomendacijas dėl darbo su jaunimu užtikrinimo, veiklą Lietuvoje; papildomai dalyvauta 2 tarptautiniuose mokymuose (nuotoliniu būdu), vykdyta šių mokymų patirties sklaida; papildomai rengti du projektai, jų techninės sąlygos (Palangos jaunimo užimtumo ir savanorystės centras bei Ekstremalaus sporto aikštynas).  
[bookmark: _Hlk66458615]Buvo rengiamas Savivaldybės jaunimo reikalų tarybos veiklos planas, teikiamos konsultacijos rengėjams; vykdomas Savivaldybės jaunimo reikalų tarybos posėdžių viešinimas; pateikti pasiūlymai Administracijai dėl rengiamų teisės aktų projektų, susijusių su jaunimo politikos klausimais; deleguotas tarybos narys į Strateginio plėtros plano Sektorinių kultūros, švietimo ir sporto aplinkos darbo grupę. Papildomai teiktos konsultacijos jaunimo reikalų tarybos nariams dėl darbo su jaunimu, jo kokybės užtikrinimo, dalintasi informacija ir gerąja patirtimi iš kitų savivaldybių, diskutuota  dėl Jaunimo vasaros užimtumo ir integracijos į darbo rinką programos poreikio (tikslinga detalesnė analizė dėl lėšų poreikio ir diskusija su verslininkais). 
[bookmark: _r8yxzf52h0t9][bookmark: _gwmoogl8ta9n]Renkami ir Departamentui pateikiami Savivaldybės duomenys dėl jaunimo politikos įgyvendinimo vietos lygmeniu (pagal Departamento parengtą Jaunimo politikos įgyvendinimo savivaldybėje vertinimo kriterijų sąrašą). Remiantis Departamento patvirtintomis rekomendacijomis, renkama ir Departamentui teikiama informacija apie Savivaldybėje gyvenamąją vietą deklaravusius neaktyvius jaunus žmones. 
2020 m. finansuoti 6 Jaunimo iniciatyvų skatinimo konkurso projektai.

X. VALSTYBINIŲ (VALSTYBĖS PERDUOTŲ SAVIVALDYBĖMS) FUNKCIJŲ VYKDYMAS

Civilinės metrikacijos skyriaus 3 valstybės tarnautojai ir 1 darbuotojas, dirbantis pagal darbo sutartį, registravo civilinės būklės aktus, išdavė leidimus laidoti Palangos miesto ir Šventosios  civilinėse kapinėse, Palangos miesto kolumbariume, tvarkė įstatymų priskirtus registrus ir teikė duomenis valstybės registrams, tvarkė gyvenamosios vietos deklaravimo duomenis ir gyvenamosios vietos neturinčių asmenų apskaitos duomenis, kontroliavo valstybės rinkliavos už civilinės metrikacijos įstaigų teikiamas paslaugas surinkimą, dalyvavo organizuojant Seimo rinkimus, peržiūrėjo ir atnaujino teisės aktus, reglamentuojančius Savivaldybės informacinės sistemos technologijų ir duomenų saugą, įslaptintos informacijos administravimą, atliko asmens duomenų pareigūno funkciją (vidaus administravimo funkcija).
2020 m. įregistruoti 177 gimimo (2019 m. – 192), 268 mirties (2019 m. – 210), 228 santuokos (2019 m. – 266), 52 santuokos nutraukimo įrašai (2019 m. – 71), 59 civilinės būklės aktų papildymo, pakeitimo ar ištaisymo įrašai (2019 m. – 104). 2020 m., palyginus su 2019 m., sudaryta 59 civilinės būklės aktų įrašais mažiau. Į apskaitą įtraukti 43 užsienio valstybėse gimusių kūdikių įrašai (2019 m. – 48), išduota 19 pažymų apie Palangos miesto gyventojų šeiminę padėtį santuokai užsienio valstybėje registruoti (2019 m. – 22). Įregistruotos 32 santuokos jaunavedžių pasirinktose vietose (2019 m. – 30). Populiariausia jaunavedžių santuokos vieta – Palangos botanikos parkas – čia susituokė 11 porų. Iš viso 2020 m. gautas 171 prašymas įregistruoti santuoką (2018 m. – 206), 97 poros, padavusios prašymus įregistruoti santuoką, buvo deklaravusios gyvenamąją vietą ne Palangos mieste (iš Klaipėdos m. – 29 poros, Kretingos r. – 9 poros, Kauno – 12 porų, Vilniaus m. – 23 poros). Išduoti 681 įvairūs civilinės būklės aktų įrašų išrašai (2019 m. – 833),  229 leidimai laidoti Palangos ir Šventosios civilinėse kapinėse (2019 m. – 220), iš jų 17 – Palangos kolumbariume (2019 m. – 17). Metrikacijos elektronine paslaugų informacine sistema naudojosi ir prašymus pateikė 205 interesantai (2019 m. – 116). 2020 m. į Savivaldybės iždo sąskaitą surinkta 8604,20 Eur valstybės rinkliavos už civilinės metrikacijos įstaigų teikiamas paslaugas (2019 m. – 7750,50 Eur). 
[bookmark: _Hlk66446860]2020 m. priimtos 2053 Gyvenamosios vietos apskaitos deklaracijos (2019 m. – 2300): atvykimo į Lietuvos Respubliką – 337, iš jų pildytos elektroniniu būdu – 115; gyvenamosios vietos pakeitimo – 1414, iš jų pildytos elektroniniu būdu – 726; kitos (ankstesnė gyvenamoji vieta nežinoma) – 149, iš jų pildytos elektroniniu būdu – 58; išvykimo iš Lietuvos Respublikos – 153, iš jų pildytos elektroniniu būdu 69; išduota 1620 įvairias gyvenamosios vietos duomenis žyminčių pažymų. Gyvenamąją vietą Palangos mieste 2020-12-31 buvo deklaravę 18241 asmuo (2019-12-31 – 17854), padidėjo 387 asmenimis, gyvenamosios vietos neturinčių asmenų – 158 (2019 m. – 140), padidėjo 18 asmenų. 
Vykdant įstatymais priskirtų registrų tvarkymo ir duomenų teikimo valstybės registrams funkciją tvarkyta valstybinio gyventojų registro duomenų bazė, skatinant paslaugų teikimą elektroniniu būdu parengta ir dalinama atmintinė „Kaip deklaruoti gyvenamąją vietą elektroniniu būdu“, teiktos konsultacijos telefonu, pagalba užsisakant paslaugas, parengta atmintinė dėl privalomų dokumentų pristatymo, pateikiant prašymus santuokai, kai vienas iš sutuoktinių yra užsienio šalies pilietis, informacinė medžiaga gyvenamosios vietos neturintiems asmenims.
Dalyvaujant Seimo rinkimų organizavime, buvo vykdomas susirašinėjimas su Lietuvos Respublikos vyriausiąja rinkimų komisija dėl apygardų rinkimų komisijų sudarymo, Savivaldybės teritorijos suskirstymo į rinkimų apylinkes keitimo, rinkimų apylinkės keitimo.
Parengti, suderinti su Nacionaliniu kibernetikos centru prie Krašto apsaugos ministerijos ir patvirtinti teisės aktai, reglamentuojantys Palangos miesto savivaldybės informacinės sistemos technologijų ir duomenų saugą (Palangos miesto savivaldybės administracijos informacinės sistemos duomenų saugos nuostatai, Palangos miesto savivaldybės administracijos informacinės sistemos naudotojų administravimo taisyklės, Palangos miesto savivaldybės administracijos informacinės sistemos saugaus elektroninės informacijos tvarkymo taisyklės, Palangos miesto savivaldybės administracijos informacinės sistemos veiklos tęstinumo valdymo planas).
Parengti ir patvirtinti rekomenduojami teisės aktai Bendrojo duomenų apsaugos reglamento nuostatoms įgyvendinti (atnaujintos Administracijos asmens duomenų tvarkymo taisyklės), sudarytos sutartys su duomenų tvarkytojais dėl asmens duomenų tvarkymo.
Parengti, suderinti su Valstybės saugumo departamentu ir patvirtinti teisės aktai, registrai, žurnalai, aktai reglamentuojantys įslaptintos informacijos administravimą Administracijoje, atlikta įslaptintos informacijos inventorizacija, suderinus su Valstybės archyvo tarnyba sunaikinti teisės aktai, kurių saugojimo terminai pasibaigę.

XI. VIDAUS ADMINISTRAVIMO VEIKLA

Savivaldybės vykdomoji institucija – Administracijos direktorius, vadovaudamasis jam įstatymų nustatytais ir Tarybos perduotais įgaliojimais, įgyvendina jam priskirtas funkcijas. Administracijos direktorius būdamas tiesiogiai ir asmeniškai atsakingas už įstatymų, Vyriausybės ir Tarybos sprendimų įgyvendinimą Savivaldybės teritorijoje jo kompetencijai priskirtais klausimais planavo ir organizavo Administracijos veiklą rengdamas pasitarimus, duodamas pavedimus, leisdamas įsakymus ir kontroliuodamas jų įgyvendinimą.
Bendrasis skyrius, kuriame dirbo 6 valstybės tarnautojai ir 5 darbuotojai, dirbantys pagal darbo sutartis, be vidaus administravimo vykdė ir 3 valstybines (valstybės perduotas savivaldybėms) funkcijas (valstybinės kalbos vartojimo ir taisyklingumo kontrolės, savivaldybėms pagal teisės aktus priskirtų archyvinių dokumentų tvarkymo bei civilinės saugos organizavimo).
2020 m. Administracijos direktorius savo kompetencijos klausimais pasirašė 2908 (2019 m. – 2612) įsakymus, iš jų veiklos klausimais – 1879 (2019 m. – 1729), personalo – 142 (2019 m. – 112), atostogų, komandiruočių – 887 (2019 m. – 771), sudarytos 787 įvairios sutartys (2019 m. – 699). 
Naudojantis kompiuterizuota dokumentų valdymo sistema KONTORA užregistruoti 33697 dokumentai (2019 m. – 30782), iš jų gauti raštai – 19212 (2019 m. – 17621), piliečių prašymai – 2908 (2019 m. – 2269), siunčiami raštai – 11577 (2019 m. – 10892), 2020 m. 53,45 proc. siunčiamų dokumentų išsiųsti el. versija (2019 m. – 48,3). Užtikrinant dokumentų valdymo kontrolę kas savaitę sudaryti neatsakytų ir negrąžintų raštų bei neatsakytų prašymų kontroliniai sąrašai, vieną kartą per mėnesį Administracijos direktoriui teiktos vardinės neatsakytų raštų suvestinės. Įdiegtas ir pradėtas naudoti dokumentų valdymo sistemos KONTORA modulis RAŠTINĖ, apjungiantis Savivaldybės biudžetines, viešąsias įstaigas ir akcines bendroves.
Organizuoti bei techniškai ir ūkiškai aptarnauti Tarybos (12 posėdžių), jos komitetų posėdžiai (68 posėdžiai), komisijos, darbo grupės bei kiti renginiai. Administracija parengė ir pateikė svarstyti Tarybai 265 (2019 m. – 256) sprendimų projektus, komisijos – 6, Tarybos nariai ir komitetai – 4 (iš viso pateikta svarstyti (įregistruota) – 275, priimta – 267).
Naudojant Tarybos posėdžių salės bei nuotolinio vaizdo susitikimų platformos („Zoom“) posėdžių įgarsinimo ir įrašymo į kompiuterines laikmenas sistemą, įrašyti visi 2020 m. įvykę posėdžiai, įrašai pateikiami Savivaldybės kompiuteriniame tinkle. Tarybos posėdžių medžiaga skelbiama Savivaldybės interneto svetainėje http://taryba.palanga.lt/Tarybos sprendimų projektai. 
Užtikrinant viešumą ir skaidrumą Savivaldybės interneto svetainėje paskelbti Tarybos narių kontaktai, skelbiamos Tarybos ir jos komitetų posėdžių darbotvarkės, Tarybos sprendimų projektai, priimti Tarybos sprendimai, Mero potvarkiai ir Administracijos direktoriaus įsakymai veiklos klausimais, privaloma informacija, pvz., apie vidutinį darbo užmokestį, korupcijos prevenciją ir kt.; 89 Tarybos sprendimai (2019 m. – 68), 27 Administracijos direktoriaus įsakymai (2019 m. – 23) ir 1 Mero potvarkis pateikti Teisės aktų registrui, 44 teisės aktų projektai paskelbti Teisės aktų informacinėje sistemoje. Gyventojams aktuali informacija skelbiama miesto laikraštyje.
Gerinant Administracijos darbuotojų darbo sąlygas archyvo patalpose sumontuotas oro kondicionierius, Biudžeto skyriui nupirktas 1 multifunkcinis spausdintuvas; įgyvendinant Lietuvos Respublikos paskelbtos ekstremaliosios situacijos ir karantino režimo reikalavimus nupirkti 9 mobiliojo ryšio telefonai (Ekstremaliųjų situacijų operacijų centrui), Administracijos patalpose įrengta 18 apsauginių pertvarų (8 – Viešosios tvarkos skyriuje, 7 – Socialinės rūpybos skyriuje, 3 – Komunikacijos ir e. paslaugų skyriuje), saviizoliacijai ir karantinavimuisi asmenims pritaikytos patalpos viešbutyje „Teniso kortai“ Gėlių a. 1A ir Administracijai priklausančiose patalpose Ganyklų g. 69-27, iš Lietuvos Respublikos ekstremaliųjų operacijų centro pargabentas dezinfekcinis skystis 0,5 t ir apsaugos priemonės (vienkartinės kaukės, apsauginiai akiniai, vienkartinės guminės pirštinės, apsauginiai chalatai ir t. t.), skirtos Savivaldybės biudžetinėms įstaigoms.
2020 m. patikrinta 5 įmonių (įstaigų, organizacijų) viešieji užrašai, ar įstaigos, tvarkydamos ir rengdamos dokumentus, vykdo Valstybinės kalbos įstatymą ir vadovaujasi Valstybinės lietuvių kalbos komisijos nutarimais bei kitais teisės aktais, reglamentuojančiais valstybinės kalbos vartojimą ir taisyklingumą (2019 m. – 7), 7 visuomenės informavimo priemonės (interneto svetainės), suderinta 2917 Administracijos dokumentų (2019 m. – 2077), 163 įmonių (įstaigų, organizacijų) reklamos projektai ir viešieji užrašai (2019 m. – 126), kalbos vartojimo ir taisyklingumo klausimais konsultuoti Savivaldybės įmonių (įstaigų, organizacijų), Administracijos struktūrinių padalinių darbuotojai, kiti kalbos vartotojai. Savivaldybės interneto svetainėje paskelbtos 3 atmintinės kalbos vartotojams (2019 m. – 3). Dalyvauta darbo grupės savivaldybės kalbos tvarkytojų darbo aprašui parengti veikloje; Valstybinė kalbos inspekcijos pavedimu patikrinta Savivaldybės viešojoje informacijoje vartojamos valstybinės kalbos vartojimas ir taisyklingumas. Redaguota 10 Palangos turizmo informacijos centro leidinių. 
Suderinti 20 biudžetinių įstaigų 2021 m. dokumentacijos planai ir 18 registrų sąrašai, 1 įstaigos dokumentų naikinimo aktas.
2020 m. tolimesniam saugojimui priimta 23 (2019 m. – 33) likviduojamų įmonių archyviniai dokumentai, t. y. 10,86 tiesiniai metrai (2019 m. – 27,26) arba 655 apskaitos vienetai (2019 m. – 789), išduota 219 archyvinių pažymų apie piliečių darbo stažą arba draudžiamąsias pajamas (2019 m. – 177) ir 23 pažymos dėl įmonių išregistravimo iš Juridinių asmenų registro. 2020 m. teisės aktų nustatyta tvarka nurašyta 452 likviduotų įmonių dokumentų, kurių saugojimo terminas pasibaigęs, bylos.
Valdant valstybės lygio ekstremaliąją situaciją dėl Covid-19 ligos surengti 21 Ekstremaliųjų situacijų komisijos ir 19 Ekstremaliųjų situacijų operacijų centro posėdžiai, įvykdytos 2 civilinės saugos gyventojų švietimo priemonės, patvirtinta Palangos miesto savivaldybės Galimų pavojų ir ekstremaliųjų situacijų rizikos analizė, atlikti 2 ūkio subjektų kompleksiniai civilinės saugos būklės patikrinimai (abu įvertinti gerai).
Komunikacijos ir e. paslaugų skyrius, kuriame metų pabaigoje dirbo 7 darbuotojai, dirbantys pagal darbo sutartis (pradėjo savo veiklą 2020-01-28), vykdė informacinių ir komunikacinių technologijų priežiūrą, plėtrą, darbo vietų parengimą nuotoliniam darbui bei darbui Administracijos patalpose, užtikrino administracinių paslaugų teikimą laiku ir kokybišką asmenų aptarnavimą, „vieno langelio“ principu veikiančios administracinių paslaugų teikimo asmenims sistemos vystymą bei elektroninių paslaugų plėtrą, visuomenei aktualios informacijos pateikimą įvairiomis elektroninėmis priemonėmis.
2020 m. atliktas Savivaldybės interneto svetainės www.palanga.lt tobulinimas integruojant naujus modulius ir funkcijas (įgalinta informacijos pateikimo neįgaliesiems funkcija; integruotas modulis, įgyvendinantis sąsają tarp tarybos posėdžių administravimo sistemos ir svetainės; patobulintas naujienų, skelbimų, renginių bei informacijos atvaizdavimas; integruota naujienų prenumerata; integruota iššokančio lango, leidžiančio pateikti aktualiausią informaciją, funkcija); pakeista Administracijos telefonija; nupirkta vaizdo konferencijų ir transliacijų internetu įranga, leidžianti nuotolinius posėdžius organizuoti dviejose Savivaldybės salėse; Lietuvos Respublikos Vyriausybei paskelbus karantiną Tarybos ir komitetų posėdžiai bei kito pobūdžio susitikimai organizuoti nuotoliniu būdu naudojant „Zoom“ platformą; kompiuterizuotų dokumentų  valdymo sistema „Kontora“ papildyta PDF dokumentų pasirašymo elektroniniu parašu funkcija; Savivaldybės darbuotojams organizuoti mokymai dėl „Kontoros“ funkcijų naudojimo; vykdytas nuolatinis informacijos peržiūros, atnaujinimo ir papildymo procesas Savivaldybės interneto svetainėje, esant poreikiui ir „Facebook“ paskyroje, vykdyti einamieji kompiuterinės technikos priežiūros, atnaujinimo ir konsultavimo esamų informacinių sistemų eksploatavimo klausimais darbai.
Dėl nustatytų ribojimų karantino metu dalį ataskaitinio laikotarpio interesantų priėmimas organizuotas nuotoliniu būdu (2020 m. tiesioginiai susitikimai su gyventojais ar jų grupėmis – 553, iš jų  su Administracijos direktoriumi  – 52, su Architektūros ir teritorijų planavimo skyriaus specialistais – 332, Juridinio ir personalo skyriaus specialistais – 154, kitų skyrių specialistais – 15). 
Įgyvendintas pirmas Savivaldybės teikiamų paslaugų elektroninės sistemos kūrimo etapas, kuriame sukurta sistema, apimanti elektroninių paslaugų užsakymo formų sudarymą, elektroninėmis priemonėmis autentifikuoto naudotojo savitarnos aplinką, paslaugų užsakymo vykdymo būsenų fiksavimą. 2021 m. pirmą pusmetį antrajame etape sukurta sistema bus papildyta elektroninio atsiskaitymo už suteiktą paslaugą galimybe, suteiktų paslaugų ataskaitų formavimo funkcijomis. 
Įgyvendinant Europos Komisijos iniciatyvą „WiFi4EU“ naujai įrengta 10 aukštos kokybės belaidį ryšį palaikančių vietų (teikiama nemokamai gyventojams ir svečiams ne mažiau nei 3 metus). 
[bookmark: _Hlk34381107]Be vidaus administravimo, Juridinis ir personalo skyrius, kuriame dirbo 4 valstybės tarnautojai ir 1 darbuotojas, dirbantis pagal darbo sutartį (nuo 2020-02-03), vykdė ir valstybinę (valstybės perduotą savivaldybėms) funkciją – valstybės garantuojamos pirminės teisinės pagalbos teikimas.
Organizuoti 25 konkursai ir atrankos dėl priėmimo į pareigas, iš jų 10 konkursų – į biudžetinių ir viešųjų įstaigų vadovų pareigas, 13 – į karjeros valstybės tarnautojų, 2 atrankos į pakaitinio valstybės tarnautojo pareigas (2019 metais – atitinkamai 2, 12, 3).
Į politinio (asmeninio) pasitikėjimo, karjeros ir pakaitinių valstybės tarnautojų bei darbuotojų, įskaitant įmonių vadovus, pareigas paskirti ir priimti, įskaitant tarnybinio kaitumo būdu, 16 asmenų (2019 m. – 12), iš pareigų atleisti 6 valstybės tarnautojai (2019 m. – 11), nutrauktos 4 darbo sutartys (2019 m. – 9), 71 valstybės tarnautojo tarnybinė veikla įvertinta labai gerai (2019 m. – 62); į kitas pareigas toje pačioje įstaigoje perkelti 4 (2019 m. – 9) valstybės tarnautojai (iš jų 3 – į aukštesnes pareigas po tarnybinės veiklos vertinimo (2019 m. – 2); nebuvo tiriamų galimų tarnybinių nusižengimų (2019 m. – 2), tarnybinių nuobaudų valstybės tarnautojams nebuvo paskirta, tvarkomas valstybės tarnautojų registras; įvertinta visų 29 darbuotojų, dirbančių pagal darbo sutartis, veikla.
Organizuoti valstybės tarnautojų ir darbuotojų, dirbančių pagal darbo sutartis, mokymai. Bendras mokymų dalyvių skaičius – 139 (80 asmenų) (atitinkamai 2019 m. – 205 (83 asmenys). Iš viso Administracijos personalo mokymams iš Savivaldybės biudžeto panaudota 4000 eurų (2019 m. – 3535 Eur). Pagal sutartis su aukštojo mokslo įstaigomis nebuvo organizuotų studentų praktikų (2019 m. – 3).
Atstovauta Savivaldybei ir Administracijai 284 bylose teismuose ar ikiteisminio ginčų nagrinėjimo institucijose (2019 m. – 231 byla). Minėtoms byloms surinkti įrodymai, vertinta jų reikšmė, parengti procesiniai dokumentai (5 bylos išspręstos ne Savivaldybės naudai), vykdoma Palangos miesto savivaldybės korupcijos prevencijos 2018–2020 m. programa ir jos įgyvendinimo priemonių planas.
Suteiktos 198 pirminės teisinės pagalbos konsultacijos[footnoteRef:1] Palangos miesto gyventojams (2019 m. – 312;), iš jų 103 – civilinės teisės ir civilinio proceso klausimais, 45 – šeimos teisės, 16 – administracinės teisės ir administracinio proceso, 6 – darbo teisės, 5 – socialinės apsaugos teisės, 4 – nuosavybės teisių atkūrimo, 3 – baudžiamosios teisės ir baudžiamojo proceso, 3 – žemės teisės, ir kitais klausimais. Pareiškėjams surašyti ar padėta surašyti 19 prašymų suteikti antrinę teisinę pagalbą (2019 m. – 52), 9 prašymai vykdyti privalomąją mediaciją, parengta 19 dokumentų, skirtų valstybės ir savivaldybių institucijoms (2019 m. – 36). Apie valstybės garantuotos pirminės teisinės pagalbos galimybes informacija nuolat skelbiama Savivaldybės interneto svetainėje, Savivaldybės ir Plungės apylinkės teismo Palangos rūmų skelbimų lentose. [1:  Faktiškai suteiktų pirminės teisinės pagalbos konsultacijų skaičius 2020 metais yra didesnis, nes dėl Covid-19 pandemijos visoje Lietuvos Respublikos valstybėje paskelbto karantino metu konsultacijos buvo teikiamos nuotoliniu būdu, už kurias interesantai nepasirašydavo pirminės teisinės pagalbos teikimo apskaitos žurnale.] 

Viešųjų pirkimų skyriuje dirbo 3 valstybės tarnautojai ir 1 darbuotojas, dirbantis pagal darbo sutartį. 2020 m. surašyti 484 Viešojo pirkimo komisijos protokolai, 24 apklausos pažymos, paskelbti 97 prekių, paslaugų ir darbų viešieji pirkimai, iš jų 90 – elektroninių pirkimų. 18 pirkimų procedūros buvo nutrauktos (iki nustatyto termino nepateiktas nė vienas pasiūlymas; pasiūlymas atmestas kaip netinkamas, nepriimtinas, pasiūlytos per didelės kainos, VPT rekomendacijos ir pan.). Atliktos visos pirkimų viešinimo procedūros.
2020 m. bendra pasirašytų sutarčių vertė – daugiau kaip 14599 tūkst. Eur, įskaitant PVM. Pasirašytos 7 sutartys, kurių vertės didesnės nei 500 tūkst. Eur, įskaitant PVM (Palangos paplūdimio papildymo atvežtiniu smėliu darbų pirkimas (3052); J. Simpsono gatvės Palangoje rekonstravimo darbų pirkimas (843);  Vytauto g. ruožo nuo S. Dariaus ir S. Girėno g. iki Klaipėdos pl. paprastojo remonto darbų pirkimas (706); Vytauto g. ruožo nuo Druskininkų g. iki S. Dariaus ir S. Girėno g., Palangoje paprastojo remonto darbų pirkimas (1099); Mokyklos, mokyklos salės, valgyklos ir garažo, esančių Jūratės g. 13, Palangoje atnaujinimo (modernizavimo) kapitalinio remonto darbų pirkimas (3212); Gintaro gatvės (nuo Smilčių g. iki Ganyklų g.) Palangoje statybos darbų pirkimas (852); Valstybinės reikšmės rajoninio kelio Nr. 2336 Kunigiškiai–Palanga 4,237 km esančios sankryžos su rajoniniu keliu Nr. 2309 Palanga–Lazdininkai ir Palangos miesto Ligoninės gatvės rekonstravimo darbų pirkimas (1098).
Užtikrinant sklandų Administracijos darbą atnaujintos 3 programos (Socialinės rūpybos programa „Parama“, Biudžeto, Buhalterijos programa „BiudžetasVS“), nuolat atnaujinamos Administracijos darbuotojų kompiuterizuotų darbo vietų personalinių kompiuterių ir tarnybinių stočių operacinės sistemos, registruojami nauji ir nuolat administruojami elektroninio pašto vartotojai, nuolat atliekami kompiuterinės technikos priežiūros darbai bei garantinis ir pogarantinis remontas. Siekiant užtikrinti duomenų saugumą kiekvienos dienos vakare kuriamas tarnybinių stočių kompiuterinių duomenų archyvas. Administracijos darbuotojų kompiuterizuotų darbo vietų personaliniuose kompiuteriuose ir tarnybinėse stotyse atnaujinama antivirusinė programinė įranga „ESET Endpoint Protection Advanced“ apsaugai nuo kenkėjiškų virusinių programų.
Administruojamas kompiuterizuotas ryšys per optinio kabelio skaidulas su nutolusiomis kompiuterinėmis darbo vietomis Civilinės metrikacijos skyriuje, Kęstučio g. 19 ir Tarybos posėdžių salėje, Gintaro g. 33A. Naujai priimtiems valstybės tarnautojams ir darbuotojams, dirbantiems pagal darbo sutartis, yra sukuriamos paskyros, suteikiančios teisę prisijungti prie Administracijos kompiuterizuotų informacinių sistemų. Siekiant kokybiško ir saugaus savivaldybės darbo su kompiuteriniais duomenimis, nuolat atnaujinama kompiuterių programinė įranga.
Buhalterijoje dirbo 7 darbuotojai, dirbantys pagal darbo sutartis. Buhalterinė apskaita tvarkoma naudojantis Biudžetas VS sistema, sudarančia galimybes apskaitą tvarkyti pagal programas, finansavimo šaltinius ir funkcinę klasifikaciją vadovaujantis Administracijos direktoriaus patvirtintu apskaitos vadovu,  formuoti būtinas finansines ataskaitas ir metinius finansinių ataskaitų rinkinius. Apskaitoma  daugiau kaip du trečdaliai Savivaldybės 2020–2022 m. strateginiame veiklos plane  numatytų 11 programų savivaldybės ir valstybės biudžetų bei kitų šaltinių lėšų, tvarkyta 8 projektų, finansuojamų iš Europos Sąjungos lėšų ir valstybės lėšų, apskaita. Administracijos darbui organizuoti 2020 m. Savivaldybės strateginio veiklos plano Bendrojoje programoje buvo numatyta 2097,7 tūkst. Eur Savivaldybės biudžeto lėšų. Asignavimai naudoti taupiai, nustatytais terminais perskirstomi tarp straipsnių ir ketvirčių. 2020 m. Administracija kaip paramos gavėja lėšų negavo. 
Centralizuotame vidaus audito skyriuje patvirtintos 2 valstybės tarnautojų pareigybės (faktiškai dirbo 1 valstybės tarnautojas). Siekiant padėti įgyvendinti Administracijos, jai pavaldžių ir (ar) valdymo sričiai priskirtų viešųjų juridinių asmenų veiklos tikslus 2020 m. buvo atlikti 3 vidaus auditai, iš kurių 2 – administracinės naštos mažinimo priemonių vykdymo vertinimo (2019 m. II pusm., 2020 m. I pusm.) Administracijoje, 1 – veiklos ir valdymo, vidaus kontrolės vertinimo BĮ Palangos miesto rinkliavų centre; pradėtos ir vykdytos  vidaus kontrolės politikos formavimo vidaus audito procedūros 29 biudžetinėse ir viešosiose įstaigose (visose, išskyrus Administraciją ir Palangos miesto savivaldybės kontrolės ir audito tarnybą) (vidaus auditą numatyta baigti 2021 m.). Vidaus audito ataskaitose pateiktos 36 rekomendacijos dėl valdymo, rizikos valdymo, vidaus kontrolės; įgyvendintos, įskaitant ir pateiktas ankstesniais metais, 42 rekomendacijos (38 rekomendacijų įgyvendinimas tęsiamas, iš jų 35 – nesuėjus įgyvendinimo terminui). Įgyvendinant Lietuvos Respublikos administracinės naštos mažinimo įstatymo nuostatas atliktų administracinės naštos mažinimo priemonių, įtrauktų į Savivaldybės strateginį veiklos planą, vykdymo vertinimų ataskaitos paskelbtos Savivaldybės interneto svetainėje www.palanga.lt. 

XII. ŠVENTOSIOS SENIŪNIJOS VEIKLA

Šventosios seniūnijoje  dirbo vienas, nuo gruodžio 1 d. – 2 valstybės tarnautojai. Seniūnija kaip Administracijos filialas vykdė Šventosios seniūnijos programą bei vieną valstybinę (valstybės perduotą savivaldybėms) funkciją – melioracijos įrenginių priežiūrą ir atnaujinimą. 
Vykdant Šventosios seniūnijos 2020 m. programą, buvo tvarkomos visuomeninio naudojimo teritorijos atliekant gatvių, šaligatvių, žvyro dangų, medinių takų į paplūdimius, viešųjų tualetų, paplūdimių, želdynų, kelio ženklų tvarkymą ir priežiūrą bei atliekų ir šiukšlių išvežimą (666,57 tūkst. Eur). 
Baigti dviejų objektų rekonstravimo darbai (Kalgraužių gatvės rekonstravimo ir gatvės apšvietimo įrengimo darbai; gydymo paskirties ligoninės pastato Žuvėdrų g. 4, Palangoje, dalies rekonstravimo ir patalpų paskirties keitimo, pritaikant šias patalpas socialinės priežiūros paslaugoms teikti, rekonstravimo darbai); taip pat atlikti Žuvėdrų gatvės (nuo Pušyno g. iki sklypo Žuvėdrų g. 53A pietinės ribos) šaligatvio paprastojo remonto darbai (123,84 tūkst. Eur). Tęsiami Inžinerinio statinio rekonstravimo, keičiant jo paskirtį iš sporto į kitą (kiemo aikštelė), ir paslaugų paskirties pastato Topolių g. 4, Palangoje, statybos darbai (iš 1 519,139 tūkst. Eur atlikta darbų už 1 146,186 tūkst. Eur).
Padedant Viešosios tvarkos skyriui seniūnijos teritorijoje buvo vykdomas prevencinis darbas dėl privačių teritorijų nepriežiūros, triukšmo prevencijos. Dėl lėšų stygiaus išlieka gatvių su žvyro danga atnaujinimo ir priežiūros problema, įvažiuojamų gatvių į naujai suformuotas sklypų teritorijas, suprojektuotų gatvių stygius, šaligatvių ir apšvietimo atnaujinimo, stacionarių viešųjų tualetų ir kt. problemos.
Organizuojant valstybei nuosavybės teise priklausančių melioracijos įrenginių priežiūrą ir atnaujinimą 2020 m. kaip ir 2012–2019 m. lėšų atnaujinimui negauta. 2020 m. nepažeidžiant nustatytų terminų tikrinti ir derinti (teikti nederinimo motyvai) topografiniai planai informacinėje sistemoje „Geoportalas“; tikrinti ir derinti (teikti nederinimo motyvai) techniniai statybos projektai informacinėje sistemoje „Infostatyba“; derinti detalieji planai, statybos projektinė ir kt. dokumentacija melioruotoje žemėje. Melioracijos polderių eksploatacijai ir polderių griovių priežiūrai gauta ir panaudota valstybės biudžeto dotacija – 118 tūkst. Eur (1 119 ha). 
Šventosios seniūnijoje bendruomenei atstovauja 3 seniūnaičiai (Būtingės, Šventosios, Monciškių). Bendravimas su Šventosios bendruomenės atstovais vyksta nuolat mobiliojo ryšio bei IT priemonėmis. Seniūnijos teritorijoje įgyvendinti iš valstybės biudžeto nevyriausybinėms organizacijoms ir bendruomenių veiklai stiprinti skirti projektai: „Žaliasis kurortas“ (1 025 Eur) ir kasmetinė Evangelikų-Liuteronų parapijų chorų giesmių šventė (498 Eur). 
Šventosios seniūnijos informacija viešinama seniūnijos stenduose (3 vnt.), seniūnijos bendruomenės interneto svetainėje. Seniūnijos teritorijoje užtikrintas pastatų, statinių, inžinerinių komunikacijų statybos, kapitalinio remonto ir rekonstrukcijos darbų organizavimas, statybos užbaigimo procedūrų vykdymas.

XIII. BAIGIAMOSIOS NUOSTATOS

Siekiant 2021 m. tinkamai ir kokybiškai įgyvendinti visas Lietuvos Respublikos vietos savivaldos įstatymu ir kitais teisės aktais Savivaldybei priskirtas savarankiškąsias (Konstitucijoje ir įstatymuose nustatytas (priskirtas) ir valstybines (valstybės perduotas savivaldybėms) funkcijas, kiekvienam Administracijos valstybės tarnautojui, darbuotojui, dirbančiam pagal darbo sutartį, nustatyti pagrindiniai metų veiklos uždaviniai (užduotys), siektini rezultatai ir jų vertinimo rodikliai, vykdoma jų įgyvendinimo stebėsena, tarnybinės veiklos vertinimas.

